Story: Emme molhu economics teacher Zem - part 26\nއަޙްމަދު ޒަކީ | 06 ޖޫން 2020\nރަސްމީ މަސައްކަތްތަކުގައި އަވަދިނެތިކޮށް އުޅެމުން ވެސް ދަނޑުވެރިކަމަށް ސަމާލުކަން ދިނީމުއެވެ. އެގޮތުން ދަނޑުގައި އިންދި ފަތްކެޔޮގަސްތަކާއި، އަލަގަސްތަގާއި، އަނބުގަސްތައް ވަރަށް ރީތިވެއްޖެއެވެ. އަދި މިމަންޒަރުފެނި އިތުރު އެހެންމީހުން ވެސް ޝައުޤުވެރި ވެއްޖެއެވެ. އަދި އެކުގައި ދަނޑަށްދާނެ ބައިވެރިން ވެސް ލިބެންފަށައިފިއެވެ. ހުސްވަގުތަކީ މިހާރު ގިނަ އެއްޗެއް ނޫނެވެ. ހަމައެކަނި ލިބޭ ހުސްދުވަހަކީ ހުކުރުދުވަހެވެ. އެދުވަހަކީ ގޭތެރޭގައި ހުންނަ ބައެއް މަސައްކަތްތަކާއި، ފޮޅާ ސާފުކުރާ ދުވަހެވެ. އެހެންކަމުން ހުކުރުދުވަހަކީ ވެސް މުޅިން ހުސް ދުވަހެކޭ ނުބުނެވޭނެތެވެ. ރަށުގެ މާޙައުލަށާއި ކުރިމަތިވެފައި އޮތް ޙާލަތަށް މީހާ މުޅިން ކައްކާވެއްޖެއެވެ. އެހެނަސް، މޮޅު އިކޮނޮމިކުސް ޓީޗަރަކަށް ވުމަށް ކުރަމުންދާ އުންމީދަށް ކުޑަ ވެސް ބަދަލެއް ނާދެއެވެ. ދަރިވަރުންނާއި ބެލެނިވެރިންގެ ލޮއެއްބާއި އިޙުތިރާމް ލިބޭ މޮޅު މުދައްރިސަކަށް ވުމަކީ ކުޑައިރުއްސުރެ ދެކެމުން އަންނަ ހުވަފެނެކެވެ. މިހުވަފެން ޙަޤީޤަތަކަށް ވާނެ ދުވަހެއްގެ އިންތިޒާރުގައި ހުރީމެވެ.\nއެއްދުވަހެއްގެ މެންދުރުފަހުގެ ވަގުތެކެވެ. ޚިޔާލީ ކޮންމެވެސް އިސްޓޯރަކުން ޕޯސްޓުކާޑެއް ލިބިއްޖެއެވެ. އަސްތާ ފަރިކަމަނާގެ ސިޓީއެކެވެ. އެންމެ ލޯބިވާ ޒެމްއަށެވެ. އަބަދުވެސް ހެޔޮޙާލުގައި ވުމަށް އެދޭ ޙާލުގައި ލިޔަމެވެ. ޒެމްގެ ސިޓީ ލިބުނެވެ. އަދި ހުރިހާކަމެއް އެހާސާފުކޮށް ކިޔައިދިނީތީ ޒެމްއަށް ކުރާ އިޙުތިރާމާއި ލޯބި އިހުނަށްވުރެ ވެސް އިތުރުވެއްޖެއެވެ. ތިޔައީ ލިބޭނެކަމަށް އުންމީދު ވެސް ނުކުރާހާ ލޯބިމީހެކެވެ. ކުއްލިއަކަށް ރަށުން ވަޒީފާއެއް ލިބުމަކީ ޚުދު އަހުރެން ވެސް އެކަމަށްޓަކައި އުފާކުރާކަމެކެވެ. މެލޭޝިޔާ ދަތުރު ނިންމާފައި މާލޭރާއްޖެއަށް އާދެވުނު ދުވަހު ޒެމް ނެތުމުން ވަރަށް ދެރަވިއެވެ. ނާއުންމީދު ވެސް ވިއެވެ. ކޮޓަރިން ނިކުންނަހިތްނެތިފައި ރޯން އޮތީމެވެ. ހިތުގައި އެޅި ވޭނާއި ތަޙައްމަލުކުރަންޖެހުނު އިޙުސާސްތައް ބަޔާންކޮށްދޭނެ ގޮތެއް ވެސް ނޭނގެއެވެ. ވަރަށް ރުއީމެވެ. ޒެމް އުމުރަށް ގެއްލުނީކަމުގައި ހީކުރެވުނެވެ. އެހެނެއްކަމަކު އަކީކޯގެ ޒެމް އަކީ އެޔަށްވުރެ މާބޮޑަށް ވިސްނޭ މީހެކެވެ. އަކީކޯގެ ހިތް އުފަލުން ފުރާލަދީފިއެވެ. ޒެމް ބޭނުންވާ ގޮތަށް ޑިސެމްބަރު މަހު އަހަރެމެންގެ އުފާވެރި ކައިވެނި ބޭއްވުން އެންމެރަގަޅެވެ. އެގޮތުން އަކީކޯގެ މިގެންދަނީ ބަޔެއް ތައްޔާރީތައް ވަމުންނެވެ. މިސިޓީއާއި އެކު އެވާޑިޒައިންތައް ކަމުދޭހެއްޔެވެ. އުންމީދު ކުރަނީ ކޮންމެވެސް އެއްޑިޒައިން ޒެމްއަށް ރީތިވާނެކަމަށެވެ. އަކީކޯ ބޭނުންވަނީ ޒެމްއަށް ރީތި ކާޑެއް ހައްދާށެވެ. ޒެމް އުފާވުމަކީ އަހަރެން އުފާވާނެ ކަމެކެވެ. އަދި، ހެނދުމުގެ ޑިޒައިންތައް ލިބުމުން ޕޯސްޓުކުރާނަމެވެ. ހެނދުން ފަރުމާކުރާ މީހަކާއި ޙަވާލުކޮށްފީމެވެ. މަހެއްހާ ދުވަހުގެ ތެރޭގައި ރަގަޅު ޑިޒައިންތަކެއް ލިބޭނެއެވެ. ދެމީހުން މަޝްވަރާކޮށްފައި އެއްޗެއް އިޚުތިޔާރު ކުރާނީއެވެ. ޒެމްގެ ސިޓީ މަންމަ ދިންދުވަހު ވަރަށް އުފާވިއެވެ. އަދި ހަމަ އެދުވަހު މަސައްކަތްތައް ފެށީމެވެ. މަންމަ ވަރަށް ދިމާވެސް ކުރިއެވެ. އަދި ޒެމްގެ ވާހަކަ ވަރަށް ދެއްކިއެވެ. އިރާދަކުރެއްވިއްޔާ ވަރަށް އަވަހަކަށް ޒެމްގެ ރަށަށް ދަތުރެއް ވެސް ކުރާނަމެވެ. އެހާވެސް ލޯބިވަމެވެ. އަދި މިސިޓީގެ ޖަވާބެއްގެ އިންތިޒާރުގައި ހުންނާނަމެވެ. (އަކީކޯ)\nސިޓީ ކިޔާ ނިމުނުއިރު މުޅިމީހާ އުދާސްވެއްޖެއެވެ. ސިޓީއަށް ޖަވާބެއް ވެސް ދޭންޖެހެއެވެ. އަދި ޙަޤީޤަތް ވެސް މިއޮތީ މުޅިން އޮޅި ހަފުސްވެފައެވެ. މިއީ ކޮންފަދަ ބޮޑު އޮޅުވާލުމެއް ހެއްޔެވެ. ސޭޓުބެ އާއި ސިޓީ ޙަވާލުކުރީ ވަރަށް ބޮޑަށް އިތުބާރުކޮށްފައެވެ. ސޭޓުބެ މިކަމުގެ ތެރެއަށް ވަނުމުގެ ބޭނުމަކީ ފަހެ ކޮބާހެއްޔެވެ. ސޭޓުބެ އަށް ލިބޭނީ ކޮން މޮޅެއް ހެއްޔެެވެ. ހާދަ ދެރައެވެ. ފަރިކަމަނާ އަންނާނެއެވެ. ހަމަ ޔަޤީނުން ވެސް އަންނާނެއެވެ. އެކަމަނާފުޅަށް ހަމަ އެއްވެސް އެއްޗެއް ނޭނގެއެވެ. މިދިމާވީ ކޮންފަދަ ބޮޑު މުޞީބާތެއް ހެއްޔެެވެ. ސޭޓުބެ ދެކެ ރުޅިވެސް އާދެވިއްޖެއެވެ. އެކަމަކު އެއްޗެކޭ ބުނާނީ ބާއެވެ. އަކީކޯއަށް ޙަޤީޤަތް އެނގި އަހުރެން ނެތް ޙާލުގައި ގޯހެއް ނަހަދާނެ ބާވައެވެ. ހަތަރު އުދަރެސް ފެނުޖެހިއްޖެ ކަހަލައެވެ. މަޝްވަރާކޮށްލާނެ ދެވަނަ ފަރާތެއް ނުހަނު ބޭނުން ވެއްޖެއެވެ. އެފަދަ މީހަކީ ކާކު ހެއްޔެވެ. އަހުރެންގެ މިޙާލަތު ވިސްނޭނީ ވެސް ފަހެ ކާކަށް ހެއްޔެވެ. ބޯ ހަމަ ގޮވައިފިއެވެ. އަކީކޯގެ ސިޓީއާއި އެކު ފޮނުވާފައިވާ ދަޢުވަތު ކާޑުތަކުގެ ރީތި ނަކަލުތަކަށް ބަލަން އިނދެ ފިކުރު ހުސްވެއްޖެއެވެ. ހާދަ ރީތި ދަޢުވަތު ކާޑުތަކެކެވެ. އަތާއި އަތް ޖޯޑުކޮށްފައެވެ. ހިތާއި ހިތް ގުޅުވާފައެވެ. ފިނިފެންމަލާއި އޯކިޑުމާ ފޮޅުވާފައެވެ. ހިތުލީކުއްޖާއާއި ކާވެނިކުރެވޭ ދުވަހަކުން ވެސް މިފަދަ ރީތި ދަޢުވަތުކާޑެއް ހެދުމަށް ޢަޒުމުކަނޑައެޅީމެވެ. މުޅި ޙަޔާތުގައި ވެސް ކުރަމުން އަންނަ އެންމެބޮޑު އުންމީދަކީ ހިތުލީކުއްޖާއާއި އެކު ޒަވާޖީ ޙަޔާތެއް ފެށުމެވެ. އެކަމަށްޓަކައި ކުރަމުންދާ އިންތިޒާރުގެ މަތިން ހަނދާންވެ ފިކުރު ގެއްލިފައި އިންދާ މީހަކު ގޮވާލިއެވެ.\nއަލީ: " ޒެމްބެ ހާދަބޮޑު ފިކުރެއްގައި އިންހެން ހީވެއޭ! ކަމެއް ގޯސްވީ ހެއްޔެވެ؟ "\nޒެމް: " ފާޑެއްގެ ކަމެއް ދިމާވެސް ވެގެން މިއުޅެނީ! އެކަމާއި މިވިސްނެނީ! "\nއަލީ އަކީ ގާތްތިމާގެ ކުއްޖަކަށް ވުމުގެ އިތުރުން އަހުރެންގެ އެންމެ ގާތް އެކުވެރިޔާއެވެ. އަކީކޯ އާއި ބުލްބުލްގެ ވާހަކަ ފިޔަވައި ހުރިހާކަމެއް އެނގޭނެ މީހެކެވެ. ދެމީހުންގެ ރަޙުމަތްތެރި ގުޅުމަކީ ވަރަށް ވެސް ވަރުގަދަ ގުޅުމެކެވެ. އެކަކު އަނެކެއްގެ ސިއްރުތައް ހިފަހައްޓާނެއެވެ. އެހެންކަމުން ދެމީހުންނަށް ވެސް އެކަކު އަނެކަކަށް އެއްވެސް ޝައްކަކާއި ނުލާ އިތުބާރުކުރާނެތެވެ. އަދި ސަމާސާކުރުންތައް ވެސް ވަރަށް އޮންނާނެތެވެ.\nއަލީ: " ބިޓު ކެޓީ ދޯ؟ "\nޒެމް: " ނޫން. ދެމީހުންދެކެ އެއްފަހަރާ ހިތާވެވިގެން! "\nއަލީ: " ކަންތަކާ ޖެހުނީތާ! " ސަމާސާ ރާގަކަށް ދިމާކޮށްލިއެވެ. ކަންހިނގާދިޔަ ގޮތް ވަރަށް ތަފުޞީލުކޮށް ކިޔައިދިނުމަށްފަހު ޚިޔާލަކީ ކޮބައިތޯ ސުވާލުކުރީމެވެ. އަލީއަށް ވިސްނޭގޮތުގައި އަހުރެންގެ ޙަޔާތަށް ގެންނަން އެންމެރަގަޅީ އަކީކޯއެވެ. އަދި ސަބަބުތައް ވެސް ކިޔައިދީފިއެވެ. އެހެނަސް ގޮތެއް ނިންމަންވާނީ ސީދާ އަމިއްލަ މީހާކަމުގައި ފަށްފަށުން ތަކުރާކޮށް ބުނެފޫއެވެ. އެންމެރަގަޅުތާއެވެ. އޭނާގެ ޚިޔާލު އޭނާ ދިނީތާއެވެ. އެހެނަސް އަދި ގޮތެއް ނިންމާނީ އިތުރަށް ވިސްނާފައެވެ. އަހުރެން ހިތުގައި ދެމީހުންނަށް ވެސް ލޮއެއްބާ އިޙުތިރާމް އެބައޮތެވެ. އެއްވެސް މީހަކު ދޫކޮށްލާކަށެއް ބޭނުމެއްނޫނެވެ. އެގޮތަށް ހުށަހެޅުމަށް އެތަކެއް ފަހަރަކު މަސައްކަތް ވެސް ކުރެވިއްޖެއެވެ. އަކީކޯއަށް ލިޔުނު ސިޓީ ވެސް ގަޑުބަޑުވީއެވެ. ބުލްބުލްއަށް ހުށަހަޅަން ފުރުޞަތެއް އަދި ނުލިބެއެވެ. އަދި ޙަޤީޤަތުގައި އެފަދަ ހިތްވަރެއް ވެސް ނެތީއެވެ. ވީމާ ދެންމިކަމާއި މަޝްވަރާ ކުރާނީ ވެސް ވަކި ކާކާ ހެއްޔެވެ. އަނެއްކާ ވެސް ވިސްނުންތަކާއި ފިކުރުތައް ގިނަވެއްޖެއެވެ.\nޖެހިގެން އައި ދުވަހުގެ ހަވީރު ދަނޑަށް ވެލިއަޅަންދާން ތައްޔާރުވަމުންދިޔަ ވަގުތެވެ. ކުއްލިއަކަށް ސޭޓުބެ ގުޅާތީ ފޯނުނެގީމެވެ. އަދި ސިޓީގެ ކަންތައް ހިނގާދިޔަގޮތް ކިޔައިދީފިއެވެ. އަދި އެކަމަށް ފަޢާފަށް އެދޭކަމަށް ވެސް ބުންޏެވެ. އަކީކޯއާއި ސިޓީ ޙަވާލުކުރަން ކޮޓަރީގައި ޓަކިޖެހި އަޑަށް މަންމާފުޅު ނިކުމެ އަކީކޯ ގޭގައި ނެތްކަމަށާއި ކީއްކުރަންތޯ ސުވާލުކުރިއެވެ. އަދި ޒެމްގެ ސިޓީއެއް ޙަވާލުކޮށްލަން ކަމަށް ބުނުމުން ސިޓީ ދިނުމަށް އެދުނެވެ. އަދި އަކީކޯއާއި ޙަވާލުކޮށްދޭނެ ކަމަށެވެ. ހިތްހަމަނުޖެހި ހުރެނަމަވެސް މަންމާފުޅު އެދުމުން އެހެންގޮތެއް ނެތްކަމަށް ބަލާފައި ދިނީއެވެ. މިހުރިހާކަމެއް ހިނގާދިޔަކަމުގައި ވިޔަސް ސިޓީ ބަދަލުކޮށްފައި އޮތްކަމެއް ސޭޓުބެ އަކަށް ނޭނގެއެވެ. އެހެންކަމުން އެވާހަކަ ބުނާކަށް ވެސް ބޭނުމެއް ނުވިއެވެ. އެހެނަސް އެކަންކުރީ ސޭޓުބެ ނޫންކަމަށާއި، މަންމާފުޅުކަން ޔަޤީންވެއްޖެއެވެ. މަންމާފުޅުގެ ބޭނުމަކީ ކޮބައިބާވައެވެ؟ (ނުނިމޭ...)


BREAKING | Male' Furabandhu Nukuran Ninmevee Raees - Vaguthu\nމާލެ ފުރަބަންދު ނުކުރަން ނިންމެވީ ރައީސް\nއެމްޑީޕީގެ ގައުމީ މަޖިލީހުގެ ބައްދަލުވުމުގައި ރައީސް އިބްރާހިމް މުަހައްމަދު ސޯލިހް ވާހަކަފުޅު ދައްކަވަނި - ފޮޓޯ: އެމްޑީޕީ\nރާއްޖޭގައި ކޮވިޑް-19ގެ ވޭދަނަތައް އާދަޔާއި ހިލާފަށް އިތުރުވަމުން ދާތީ މާލެ ފުރަބަންދު ކުރަން ސިއްހީ މާހިރުން ރައީސް އަށް ހުށަހެޅުއްވުމުން، ފުރަބަންދު ނުކުރަން ނިންމެވީ ރައީސް އިބްރާހިމް މުހައްމަދު ސޯލިހް ކަން އެނގިއްޖެއެވެ.\nމީގެ ކުރިން ސިއްހީ ދާއިރާގެ ބޭފުޅުން ވަނީ މިމަހުގެ 25 ވަނަ ދުވަހުން ފެށިގެން މާލެ ފުރަބަންދު ކުރުމަށް ރައީސަށް ހުށަހަޅާފައެވެ.\nއެ ހަބަރު "ވަގުތު" ގައި ގެނެސް ދިނުމުން އެދުވަހު ސަރުކާރުގެ ތަރުޖަމާނު މަބްރޫކު އަޒީޒު ވިދާޅުވީ، މާލެ ފުރަބަންދު ކުރަން ނިންމާފައި ނުވާ ކަމަށެވެ. ނަމަވެސް ޓެގްއިން ރައީސަށް އެގޮތަށް ހުށަހެޅިކަން މަބްރޫކު ދޮގު ކުރައްވާފައެއް ނުވެއެވެ.\n"ވަގުތު" އަށް އެނގިފައިވާ ގޮތުން އެ ހުށަހެޅުން ލިބުމުން ރައީސް ނިންމެވީ މާލެ ފުރަބަންދު ކުރުމުގެ ބަދަލުގައި ފިޔަވަޅުތައް ހަރުކަށި ކުރުމަށެވެ.\nއެގޮތުން ސަރުކާރުން މިއަދު ވެސް ވަނީ މާލެ ފުރަބަންދުނުކޮށް މިމަހުގެ 26 ވަނަ ދުވަހުން ފެށިގެން ފިޔަވަޅުތައް ހަރުކަށި ކުރަން ނިންމާފައިވާކަން ހާމަ ކޮށްފައެވެ.\nއެނގިފައިވާ ގޮތުން ފިޔަވަޅުތައް ހަރުކަށި ކުރުމުގެ ގޮތުން އަޅާ އެންމެ މުހިންމު ފިޔަވަޅަކީ ކާފިއު ގަޑި އިތުރު ކުރުމެވެ.\nމެއި 23, 2021 17:42\n😂😂😂😂😂 އެކަ މުއަޅެވާދޯ ކިހިނެތްތަ އެކަން އިނގުނީ އެވަރުން ސިއްރު ކޮށްގެން އުޅުނީ މަވެސް ، ސަލާ މަތެއް ނެތެއްނުން ދޯ ވަގުތަކާ ހެދި!\nމެއި 23, 2021 19:52\nވަގުތުގަ މާކުރިން ޖަހާތީއޭ އެ ނުކުރަނީ.. ދެން ފަހަރަކުން ނުޖަހާތި މިހާރު ނެތް މިކަން ހައްލުވާކަށް މަދުވެގެން 1 މަހަށް ލޮކްކުރަންޖެހޭ..\nމެއި 23, 2021 21:39\nލޮކްޑައުން ކޮެްގެންވެސް ނެތް ވާކައް ހަމަ\nމެއި 23, 2021 17:57\n.thikan maa kurinves ingey\nމެއި 23, 2021 18:04\nޟުކުރިއްޔާ ރައީސް އިބޫ ސޯލިޙް\nމެއި 23, 2021 19:46\nޜަގަޅު އޭ ރުންތާ ކޮވިޑްޖެހިގެން ގޭގަހުންނަމީހާޢަށްވެސް ކައިޜި ހޮޓާތަކަށް ކޮފީތަށި ބަލާދެވޭނީ. ސޯލިހަށް ވަރަށް ސަލާމް.\nގިނައިން ކެވޭނީ އޭރުން\nމެއި 23, 2021 18:05\nތިވަރުން ފުދޭނެ ހެނެއް ހީއެއްނުވެ.\nސިޔާސީ މީހުންނީވެސް އަދި ތިބޭފުޅުން ޚާއްސަ ހުއްދަ ދެއްވާ ބޭފުޅުންނީވެސް ބަލި އުފުލޭނެ ބައެއް ކަމަށް ދެކިގެން ނޫނީ މި ކަމުން އަރައިގަނެވޭނެ ހެނެއް ހިއެއް ނުވެ.\nމިހާރު މިދާރޭޓުން މަތީގަ މިބުނި ކަންތަކާއެކު މާލެ ފުރަބަންދު ކުރުންހެން ހީވަނީ ކިރިޔާވެސް މިކަން މައިތިރި ކުރެވޭނެ ގޮތަކީ\nމެއި 23, 2021 18:12\nކޮވިޑް ގައި ނިޔާވާ އެންމެގެ މަރުގެ ދިޔަ ސޯލިހު ދޭން ޖެހޭނެ އެހެންވީމަ. ސޯލިހަކައް ރައީސް އެކޭ ނުކިޔާނަން ސޯލިހާ ނަޝީދަކީ މިގައުމުގަ ކޮވިޑް ފެތުރި ބަޔަކީ.\nމެއި 23, 2021 18:13\nދޮގު ހަބަރު ޅިޔެފަ ދެން މޮޅުއެއްޗެކޭ ވީދެނީދޯ.\nމެއި 23, 2021 18:16\nސޯލިބޭ! އެެއްގޮތަކަށް ވެސް ރައްޔިތުނާއި ދޭތެރޭ ނުވިސްނާ.. ތީ ރައްޔިތުންގެ ވެރިޔެއް ނޫން..މި ކުޑަ ކުޑަ ޤައުމާއި ރައްޔިތުން ހާލުގައި ޖެހި ނެތި ދަނީ..\nމެއި 23, 2021 19:49\nދިވެހިންކޮޅު މަ ރުވަމުންގޮސް މަދުވީމަ އިންޑިއާއިންނާއި ޗައިނާއިން މީހުންގެނެސްގެން އަނެއްދިވެހި ރާއްޖެ އުފައްދާނީ\nމެއި 23, 2021 18:26\nބޭރުގެ އިމާޖެންސީ އެހީ އަށް އެދެންޖެހޭ ދަރަޖައަށް ރާއްޖެ މިމީހުން ވައްޓާލައިފި. އިގުތިސޯދުވެސް ފުނޑިފަ.. ސަރުކާރަކު ފައިސާއެއްވެސް ނެތް.. ކަރަޕްޝަންވެސް އެހާބޮޑު.. ކޮވިޑު މަރުތައް ހައްދުންނައްޓައިފި.. ވެރިޔަކައް ހުރިމީހާގެ ބޮލަކައް ފުރަބަންދު ވިސްނޭވަރެއްނޫން ގައުމުގެ މާލީ ހާލަތު ދަށައްގޮސް ބިކަވެފައިވާ މިންވަރުގެ ސަބަބުން. ދެން މިދައްކަނީ އަދިވެސް އިންޓަނެޓޭ. އޭނާގެ އަނގައިން މިވަގުތު ގިނައިން އިވެންޖެހެނީ ވެކްސީންގެ ވާހަކަ.\nކުލި ދައްކާ މީހާ\nމެއި 23, 2021 18:27\nފުރަބަންދުކުރަން ގޮވާއިރު އަމިއްލަ މަސައްކަތް ކޮށް ދިރިއުޅޭމީހުނަށް ވިސްނާލަބަލަ. ސަރުކާރުން މުސާރަ ދީގެން ގޭގަ ސަރުކާރު މުވައްޒަފުންލައްވާ މަސައްކަތް ކުރިޔަސް އަމިއްލަ މަސައްކަތްކޮށްގެން ކައިގެން ބޮއެގެން އުޅޭ މީހުން އުޅެނީ ވަރަށް ހާލުގަ. ރައްޔިތުން ހަނާ ނުކުރޭ.\nމެއި 23, 2021 22:11\nސިއްހީ ހިދުމަތްތެރިން ހަނާވަނީ...\nމެއި 23, 2021 18:28\nމެއި 23, 2021 18:29\nމަރުވާ މީހުންގެ ޒިންމާ ނަގަން ކެރޭނެބާ؟ އެވެސް ނުރޮއި\nމެއި 23, 2021 18:32\nމާލެ ލޮކްޑައުން ނުކުރަން ސަރުކާރުން ރައީސް ސޯލިހް ނުނިންމަވަނީ އެއީ އެމަނިކުފާނަށް އޮތް ޗޮއިސްއެއް ނޫންކަމަށް ޚުދު އެމަނިކުފާނަށް ޔަޤީންކުރެވޭތީއެވެ. ސަބަބަކީ އެފަދަ ޙާލަތެއްގައި ސަރުކާރަށް ރައްޔިތަކަށް އިތުރަށް ކޮށްދެވޭނެ އެއްވެސް ކަމެއް ނެތީމައެވެ. މިސަރުކާރަކީ ރައްޔިތަކަށް -/3 ރުފިޔާއަށް ދޭ 500 އެމްއެލްގެ ފެންފުޅިއެއްވެސް ދިއްކޮށްލެވޭވަރަށްވުރެ ނިކަމެތި ސަރުކާރެކެވެ. ކޮވިޑުގައި މަރުވާ މީހުންނަށްވުރެ ދެން މާލެ ލޮކްޑައުން ކޮށްފިައްޔާއި ބަނޑަށް މަރުވާމީހުންވެސް ގިނަވާނެކަން އިބުރާހިމް މުޙައްމަދު ސާލިހަށް ރަނގަޅަށް އެނގިވަޑައިގަންނަވާނެއެވެ.\nމެއި 23, 2021 18:36\nޢާން އެއްގަތަކަށް ވެސް ފުރަބަންދަކަށް ދާނެކަމެއް ނެތް. ޙަމަ މިތެޅެން ޖެހޭ ގޮތަށް އެތަށް ދުވަހެއް ވަންދެން ތެޅެމާ ހިނގާ.\nމެއި 23, 2021 18:58\nސިފަންނާއި ފުލުހުންނަށް މި ބަލި ކޮންޓްރޯލް ކުރަން ލަގަން ދޭކަށް އަދި ވެސް ނުވޭތަ\nރާއްޖޭގައި މީގެ ކުރިން ސިފައިން ފުލުހުން ކޮންމެ ކަމެއް ކޮންޓްރޯލް ކުރީ ދުވަހަކު ސަރުކާރުގައި ނޫޅޭ މީހުންގެ އަތްމައްޗަށް ގައުމު އައިމާ ހަދާނެ ގޮތް ހުސްވީތޯ\nމެއި 23, 2021 19:03\nމިހާލަތުގަ މިގައުމުގެ ވެރިކަމުގަ ރާއީސް ޔާމީން އަބްދުލް ގައްޔޫމް ހުރިނަމަ މިގައުމު މިހާލަތަށް ނުދާނެކަމީ ކަށަވަރުވެ ޔަގީން ވާކަމެއް.. މޑޕ ގެ ވެރިކަމެއް ގެންނަންށާ ރައީސް އިބްރާހިމް މުޙައްމަދު ސޯލިހަށް ވޯޓް ދެވުނީތީވެ މިހާރު ޙިތާމަ ކުރަން..🙏🙏\nމެއި 23, 2021 19:28\nޔާމީނޭ... އޭނަ އޮންނާނީ އާރަށުގައި ހަދަންއުޅުނު ގަނޑުވަރުގައި ރަން ތާސްބައިން ތާސްކުޅެން...\nޒުވާނުންނޭ ޤައުމޭ ކިޔާފަ ޓޮޕްޓެން ކުދިންނަށްޓަކާ2ގަޑިއިރު ކެތްނުކުރެވުނު ވެރިއެއް... މިވަރުގެ މީހަކު ދެރަނިކަމެއްޗަކަށް ބަލާލާނެތަ... ބޮޑާމީހެއް ހުވާ!\nމެއި 23, 2021 19:32\nޔަާމިީނު ހުޜިނަމަ މިހަާޜު ތިބެޭނިީ މަ ރުވެފަ ނުޫނިީ ބަނޖެހިފަ\nމެއި 23, 2021 19:53\nޔާމީނު މިވަގުތު ރާއްޖޭގެ ވެރިކަމުގައި ހު ރިނަމަ ރާއްޖޭގަ ހުންނާނީ ހުސްވަޅުގަނޑުގަނޑު\nމެއި 23, 2021 19:14\nއަދިވެސް ވާނެ މަށަށް ވާނެޔޭ ކިޔާފަ އިންތިޙާބާ އެއްޗެހި ބާއްވަން. ތިމާވެށްޓަށް ވުރެ ތަރައްޤީ މުހިންމުވީހެން ރައްޔިތުންގެ ސިއްޙަތަށް ވުރެ ސިޔާސީ ނުފޫޒު މުހިންމު ވީމަ އެކަމުގެ ހިތި ނަތީޖާ ތިތަ ފެނިވަޑައިގަންވަނީ. ދެން ކިޔާ ފަރުދީ ޒިންމާ އޭ، ރައްޔިތުންގެ މައްސަލަ އޭ. ހުރިހާ އިންސާނުން ވެސް ނިމިގެންދާނީ. ކަށްވަޅަށް ތި ދާއިރާތަކުގެ ގޮނޑިތަކާއި މަޤާމުތައް ގެންދެވޭނެ ކަމަށް ހީކުރަނީބާވައެވެ؟\nމެއި 23, 2021 19:19\nރައީސް އިބްރާހިމް މުޙައްމަދު ސޯލިޙަށް މާލެ ފުރަބަންދުކުރުމަކީ އުނދަގޫފުޅު ކަމަކަށް ނުވާނެ. އަދި ޤައުމު ފުރަބަންދު ކުރައްވަންވެސް އެހާމެފަސޭހަކަމެއް. އެހެންނަމަވެސް ވަސީލަތް މަދު ޤައުމެއް ކަން ރައްޔިތުން އަމިއްލައަށް އެނގިގެން މަސައްކަތުގެ މާޙައުލުގައިވެސް ފަރުދީ ޒިއްމާނަންގަވައި ޒިއްމާދާރުވާންވީ. އެއީފައިސާ ފުންޏަކުން ކުރަންއޮތްކަމެއްނޫން. އަމިއްލަ ނަފުސު ސަލާމަތްކުރުމަކީ ރައީސްގެ ޒިއްމާއެއްނޫން. ސައިހޮޓާ، ކެފޭ އަދި ރެސްޓޯރަންޓް ތައްވެސް ހިންގަންވީ. އެކަމަކު ޤަވާޢިދުތަކަށް ޙުރުމަތްތެރިކޮށް ހިތްތަވައި ޢަމަލުކުރައްވާ. މާސްކް އަޅުއްވައިގެން ނިކުންނަވާ. ރައީސަށްތޯ ރައްޔިތުން އަތްދޮވެ ސެނިޓައިޒްކުރުމުގެ ޒިއްމާއޮތީ. އެއްބޭފުޅަކު އަނެއްބޭފުޅެއް މޫނަށް ދުން ނުބުރުވޭގޮތައް ތިއްބަވައި ދުންފަތުގެ އިސްތިއުމާލު ކުރައްވާ. އެފަދަކަންތައް މަނާކޮށްފައިވާ ތަންތަނުގައި އެކަންތައް ނުކުރައްވާ. ގްރޮސަރީ ނުވަތަ ކަންމަތީފިހާރަފަދަ ތަންތަނަށް ވަންނަވާ ކަނޑައެޅިފައިވާ ޢަދަދަށް. މިއީ ރައީސަކަށް ބެއްލެވޭނެ ކަމެއްނޫން. ބަލިން ދުރުގައި އުޅެވޭނެ ގޮތްތައް އެނގިވަޑައި ރައްޔިތުން ތިއްބަވައިގެން ގޭގައި ބަލީގެ ޢަލާމާތެއް އެއްވެސް ބޭފުޅެއްގެ ކިބައިން ފެންނަކަމަށްވާނަމަ ކަމާގުޅޭ އިދާރާތައް ފުލޫކްލިނިކް ފަދަ ތަންތަނަށް އަންގަވާ. ވަންހަނާކުރަންޖެހޭ ކަމެއްނޫން އެފަދަކަންތަކަކީ. ޢާއިލާގެ ސަލާމަތްތެރިކަން ހޯދަން އަމިއްލަފުޅަށް ޒިއްމާނަންގަވާ!\nމެއި 23, 2021 20:13\nހަސަންބެ އަޅެ ބުނެބަލަ މީ އެމްޑީޕީ ވެރިކަމެއް ނޫންނަމަ އެމްޑީޕީ މީހުން މިހާރު ތިބޭނީ ކޮންތާކު؟ މަރުވި މީހުންގެ ޒިންމާ އަޅުވާނީ ކާކު ބޮލުގަ؟ ވ ރީތިކޮށް ކޮމެންޓް އެއް ކުރެވިދާނެ. މިހާރު އިނދިކޮޅުގަ ތިބީ އެމްޑީޕީ ކަހަލަ ވަކަރުގޭ ކުދިން ނަށް ނުވާތީ އެތިބެނީ މަޑުމަޑުން. ދެ އަހަރުވަނީ އޭ ރޭވުންތެރި ކަމާއެކު ފިޔަވަޅު އަޅަން ނޭންގުނީ ރައްޔަތުންގެ ކުށަކަށް ވީ ކީއްވެތޯ؟ ރައްޔަތުން ނަށް ނުވާތީ ރައީސަކާ މަޖިލީހަކާ ކައުންސިލް ހޮވާފަ އެ ތިބީ. ދެން މިހާރު މާ ރައްޔަތުންގެ އިޙްމާލް މީ މާ ފައްކާ ކަމަކަށް ވެއްޖެ ހަސަންބެމެން ކަހަލަ މީހުނަށް،\nމެއި 23, 2021 23:35\nރާވެރިންނަށްވާނެވަރުތިއޮތީވެފަ މިހާރުމިއޮތީ ނަފުސީ ނަފުސީ އަށް ބަދަލުވެފަ މިއޮތީވާވަރުގަދަ ތަރާދައެއް\nމެއި 23, 2021 19:33\nރައީސް އެކޭ ކިޔާފަ ބަހައްޓާފަ ހުރިމީހާ. ކޮވިޑް ބަލީގަ މަރުވެެގެންދާ މީހުންނާ ދެންތިބި މީހުންގެ ރުއިމާ ގިސްލުމުގެ އަޑު ކަލެޔަށް ހަމަ ނީވެނީތަ. ހަމަ ގޮތުގަ ތި ހުންނަނީ\nމެއި 23, 2021 19:35\nކުދި ވިޔަފާރިތައް ހަލާކުކޮށްލަން ކުރާކަމެއް ޖީބަށްލެވޭބައިވެސް ބޮޑުވާނެ ފުރަބަންދު ކޮށް މިކަންނިމުނީމަ ލާރި ނުލިބޭނެ އެކަމަކު ފުރަތަމަ ދުވަހު ޓީވީ އަށް އަރާރުއި އިރުގަ ހީވަނީ އެހެންފަދަ ކަމެއްހެން\nމެއި 23, 2021 20:40\nމިދިޔަ އަހަރު ، ކޮވިޑް ފެތުރެން ފެށިއިރު ހަރަދަކައް ބެލުމެއް ނެތޭ ކިޔާފަ ހުރިހާ ފިޔަވަޅު ތަކެއް އެޅީ ، ލިބުނު އެހީ އަކާ ކުރި ހަރަދަކާ ، އެކޭބަޔަކާ އިގޭނީ ތިބޭފުޅުންނައް.... ދެންމާދަމާ ގައުމާ މުހާތަބު ކޮއްލާފަ ކީރިތި ކުރެއްކީމަ ހުރިހާކަމެއް ރަގަޅުވާނެ....\nއެޗްޕީއޭއިންވެސް ކިޔަނީ ފަރުދީޒިންމާ ނަގާށެ. ރާއްޖޭގެ ނިސްބަތުން ބޮޑު ޕަސަންޓެއް ތިޒިންމާ ނަގާ އެކަމަކުވެސް އެޒިންމާ ނަގަން ނޭގޭ ނުވަތަ ބޭނުންނުވާ މީހުންވެސް އެބައުޅޭ އެހެންވެ ހަރުކަށި ފިޔަވަޅު ބޭނުުންވަނީ އެބަޔަކު މައިތިރިކުރަން. ދެން މިހެން ބުނީ މައެއްބަޔަކު ބުނާނެ ތިމަންނަމެން ކޮވިޑް އެއްނޫނޭ ބަޑައް ތިބެގެން ނޭމަރުވާނީ ، ކިތައް މީހުންބާ މިދިޔައަހަރު ބަޑައް ޖެހިގެން މަރުވީ ، އަޅުގަޑަކައް ހިޔެއްނުވޭ މަރުވިހެންނެއް އަދި ހަމަ ދަތިހާލުގަ އުޅުނު އެތައްބަޔަކައް އެތައް ދީލަތި ބަޔަކު އެހީވެސްވި.\nދެން އޮތީ ސިޔާސީ ބޭނުމައް އެދުވަސް ކޮޅޫ އެލެކްސް އޭ އެކިޔާ ބުރާންތި އޭނަ ކާރިޔައް ދާ ހުރިހާ ވަފުދުތަކައް ބޭނުުން ކަމެއް ކުރެވޭ ގޮތައް އަޅާފަހުރި ހުރިހާ ފިޔަވަޅު ތަކެއް ފުޑާލުން.\nދެން އަނެއްކާ މިބުނަނީ ފަރުދީ ޒިންމާއޭ ،\nއަޅުގަޑު ވިސްނާގޮތުގައި ގައުމުގެ ކޮންމެ މީހަކު ބޭނުން ހާގޮތަކައް ކަންކަމެއް ނުވުރެވޭނެ ، އަދި މިހުރިހާ ކަމަކާއެކު ، ފަރުދީޒިންމާއާ އެކު ކޮންމެ ފަހަރަކު ސަރުކާރެއް މިހޮވަނީ އެހުރިހާ ކަމެއް ވީއެންމެ ރަގަޅައް މެނޭޖް ކުރަން ، ހަދާނެ އެއްޗެއް ހަދާފަ ފަރުދީޒިންމާ އޭގޮވާކައް ނޫން، އެހެން ކަމައް ވަންޔާ\nތިހުރިހާ ބޭފުޅުން ފުރަތަމަކަކައް އިސްތިއުފާދެއްވާފަ ގެޔައް ވަޑައި ގަންނަވާ ، އަދި ސަރުކާރުގެ ހުރިހާ މުއައްސަސާތައްވެސް ބަންދުކުރައްވާ... ބައިތުލް މާލައް ލިބޭ އެއްޗެއް ހުރިހާ ރައްޔިތުންނައް ހަމަ ހަމަ އުސޫލް އިން ބައްސަވާ ދެން އެމީހަކު އެމީހެއްގެ ފަރުދީ ޒިންމާ ނަގައިގެން އުޅެން ދޫކޮއްލާ..... މާދަމާވެސް ތިތަނުން ބޮޑެއްގެ މީހަކައް ކަމެއް ވެއްޖެޔާާ ހަމަ ވީއައިޕީ ސާވިސް ލިބިލައްވާނެ .... މިކަންތައް ހައްލު ނުވަން ޔާ ހަމަ ހުރިރައްޔިތުން ބިކަވެދާނީ ، މިވީ ހުރިހާ މަރުތަކަކުން ކިތަންމެ މަރެއް މީ ރަގަޅައް ކުރަންޖެހޭ ކަންތައްތަ ކުރިނަމަ ސަލާމަތްވީ ބައެއް.\nލާރިކޮޅަކާހެދި ބޯޑަރު ހުޅުވައިގެން ތިބެގެން ތިއްބާ އެންމެ ފަހުން އެގައުމުތަކުން ރާއްޖެއައް ދަތުރުކުރުން ހުއްޓާލާނީ އެކަން މިހާރުވެސް މަޑުމަޑުން އެބަފެނޭ . ނިމޭއިރު އެއްކޮޅެއްގައި ވެސް ނުޖެހި މެދުން ބިދޭނީ... އެދުވަހުންވެސް ކާލޭމެންދާނެ އިގިރޭސި ވިލާތަށާ ޖަރުމަނުވިލާތައް ދާނެ.. އަހުރެމެން ދިރިތިބިއްޔާ މިތާތިބޭނީ\nމެއި 23, 2021 21:01\nބޯޓް ފަރައް އަރަންދަާއިރުވެސް މަާލިމިީ ހިނި އައިސް ފަ ލޮލައް ނުފެނެޭ ކަންފަތް ބިީރު\nމެއި 23, 2021 21:22\nކިޔަވައިގެންތިބި ޑޮކުޓަރުންނަށްވުރެ މި ނުކިޔަވައިހުރި މީހާ މާމޮޅު! މީނައަކީ މިގައުމަށް ޖެހިފައިއޮތް މުސީބާތެއް!\nމެއި 23, 2021 21:33\nމެއި 23, 2021 21:58\nކޮންމެ ކަމެއްގަ ސިޔާސީ ގޮތުން ހިތަށް އަރާހާ ވާހަކަ އެއް ނުދައްކާ ކަންތައް ތައް ރަގަޅު ކުރުމަށް ކަމެއް ކުރެވޭތޯ ބެލުން މާ މުހިއްމު. ކޮވިޑްގެ ވަބާ އިން ކޮންމެ ދުވަހަކު އަޅުގަޑުމެންނާ ވަކިވެ އެދަނީވެސް ކޮންމެވެސް ޢާއިލާއެއްގެ ބޭފުޅެއް. އެޢާއިލާ ތަކަށް ދިމާވެފައިވާ ފުން ހިތާމަ ހިތަށް އަރުވާލާފަ ނަމަވެސް ކުރީގެ ރައީސް އޭ މިހާރުގެ ރައީސް އޭ ނުކިޔާ މި ވަބާއިން ސަލާމަތް ވޭތޯ ދުޢާ ކޮށް ހެޔޮ ކަންތައްތައް ކުރެވޭތޯ ބެލުން އެތައް ހާސް ބައި ރަގަޅު ވާނެ.\nމެއި 23, 2021 22:00\nޢަހާކިހިނެއް މިވީ ގައިމުކުރިންބުނީ އަޑުއަހާނީ ސިއްޙީމީހުންބުނާވާހަކަކަމައް\nކީރިތިކުރައްވާ މަހާރަދުން ކީރިތި ކުރައްވަނީ އުތަ\nމެއި 23, 2021 22:08\nފުރަ ބަންދު ނުކުރިޔަސް ފަރުދީ ޒިންމާ ނަގާބަލަ..ގައިދުރުކަން އިސްކޮށްބަލަ ބަންދުވާން ބޭނުންމީހުންނަށް މިހާރުވެސް އެމީހެއްގެ ގޭގައި ތިބެވިދާނެ.\nމެއި 23, 2021 22:09\nކަލޯ ޒިންމާ ނަގަން ތައްޔާރުވޭ!\nމެއި 23, 2021 22:33\nމީހަކަށްފަހު މީހެއް މަރުވާން ދޫކޮށްގެން ނުތިބެ ރައްޔިޔުންގެ ސިއްހަތާއިމެދު އިހުމާލުކަންބޮޑު މި ނާގާބިލު ސަރުކާރު ބަދަލުކުރަން އަވަހަށް ރައްޔިތުން މަގުމައްޗަށް ނުކުންނަންވީ ވަގުތު އަތުވެއްޖެވެ\nމެއި 23, 2021 23:19\nކިތައްމެބަޔަކު މަރުވިޔަސް އިބޫ އަސަރެއްނުކުރާނެ އެހެންނޫންވާނީ 11 ނޮވެމްބަރ 1988 ގައި\n19 ދިވެހިން ޝަހީދުކުރި ބަޔަކު ހިތަކަށް އަސަރެއް ނުކުރާނެ\nމެއި 23, 2021 23:37\nލޮކްޑައުން ކުރުމަކީ ޙައްލެއްނޫން. ރައީސް ތިޔަހެއްދެވީ އެންމެ ރަނގަޅަށް. ޙައްލަކީ ރައްޔިތުން ޒިންމާ ނަގައިގެން އަމިއްލައަށް ފަރުވާތެރިވުން. އަދިވެސް މާސްކް ނާޅަ ނަލަހެދިލައިގެން ދެކޮޅަށް ހިނގާ ކޮފީ ބޮވޭތޯ ބަލާ. މިއީ އަހަރެމެންގެ ދިވެހިން. ކޮލްޑައުން ކުރީމަ އަނގާ އަތާ ދިމާނުވާ މީހުން ތިބޭ. އެމީހުން އާމްދަނީ ހޯދާނެ ގޮތް ބަންދުވޭ.\nމެއި 24, 2021 01:20\nތީރަގަޅުވާހަކައެށް ސޯލިހުބޭނުން ނުވަނީ ލޮކުޑައުން ކުރަން ދައުލަތުން އެވަރަށް ކެވިފައޮތީމަ ދައުލަތް ހުސްވެފަ ހުރީމަ އެހެންވެގެން


Foreign Service ge hurihaa muvazzifunnaa Foreign Minister Shahid bahdhalu kuravvaifi.\nފޮރިންގ މިނިސްޓަރ އަބުދުﷲ ޝާހިދު\nފޮރިންގ ސާވިސްގެ ހުރިހާ މުވައްޒިފުންނާ ފޮރިންގ މިނިސްޓަރ ޝާހިދު ބައްދަލު ކުރައްވައިފި\nޔޫއެން ޖެނެރަލް އެސެމްބްލީގެ ރައީސްކަމަށް ވަޑއިގެންނެވިއްޖަމަ، ޝާހިދުގެ އަމާޒަކީ މައިގަޑު5ލަނޑު ދަނޑިއެއް ހާސިލް ކުރުން\nދުނިޔޭގެ އެކި ކަންކޮޅުތަކުގައި ހުންނަ ރާއްޖޭގެ އެމްބަސީތަކާއި، ހައިކޮމިޝަންތަކުގައި މައްސައްކަތް ކުރައްވާ، ފޮރިންގ ސާވިސްގެ މުވައްޒަފުންނާ ފޮރިންގ މިނިސްޓަރ އަބުދުﷲ ޝާހިދު މިރޭ ބައްދަލު ކުރައްވައިފިއެވެ.\nމިބައްދަލު ވުމަކީ، ދާދިފަހުން އެމަނިކްފާނު، ޔޫއެން ޖެނެރަލް އެސެމްބްލީގެ ރިޔާސަތަށް އިންތިޚާބު ވެވަޑައިގަތުމާއި ގުޅިގެން، މަގާމް ކާމިޔާބު ކުރެއްވުމުގައި، ފޮރިންގ ސާވިސްގައި މަސައްކަތް ކުރައްވާ އެންމެހާ މުވައްޒަފުން ކޮށްދެއްވި ބުރަ މަސައްކަތްތައް ފާހަގަކޮށް ޝުކުރު އަދާ ކުރެއްވުމަށްޓަކާ، ވާޗުއަލްކޮށް ބޭއްވި ބައްދަލު ވުމުކެވެ.\nމި ބައްދަލު ވުމުގައި، ފޮރިންގ މިނިސްޓަރ ޝާހިދު ވިދާޅުވީ، ޔޫއެން ޖެނެރަލް އެސެމްބްލީގެ ރިޔާސަތަށް ދިވެހިރާއްޖެ އާދަޔާއި ޚިލާފް ބޮޑު އަޢުލަބިއްޔަތަކުން އިންތިޚާބު ވެގެންދިޔައީ، އެތަކެއް ދުވަހެއްވަންދެން މެދުނުކެޑި، ޚާރިޖީ ޚިދުމަތުގައި ތިއްބެވި މުވައްޒިފުން އެކަތިގަޑެއްގެ ގޮތުގައި ކުރެއްވި މިންނެތް އަގުހުރި މަސައްކަތުގެ ސަބަބުން ކަމުގައެވެ.\nއަދި މި މަސައްކަތުގައި، ވަކީން ޚާއްސަކޮށް، ދިވެހިރާއްޖެއިން ޔޫއެންއަށް ކަޑައަޅާފައި ހުންނަވާ ދައިމީ މަންދޫބު ތިލްމީޒާ ހުސެއިން ކޮށްދެއްވި އަގުހުރި މަސައްކަތްތައް ޝުކުރުވެރިކަމާއެކު ފާހަގަ ކުރައްވާކަމަށްވެސް ފޮރިންގ މިނިސްޓަރ ޝާހިދު ވިދާޅުވިއެވެ.\nއާންމު މަޖިލީހުގެ ރައީސްކަމަށް އިންތިޚާބު ވެވަޑައިގަތުމާއެކު ޝާހިދު ވަނީ، އާއްމު މަޖިލީހުގެ ރައީސްގެ ޚާއްސަ މަންދޫބަކަށް (ސްޕެޝަލް އެންވޯއީ) ދިވެހިރާއްޖެއިން އދއަށް ކަނޑައަޅާފައި ހުންނަވާ ދާއިމީ މަންދޫބު ތިލްމީޒާ ހުސެން ހަމަޖައްސަވައިފިއެވެ.\nމި ބައްދަލުވުމުގައި ފޮރިންގ މިނިސްޓަރ ޝާހިދު ވިދާޅުވީ، ފޮރިންގ ސާވިސްގައި މަސައްކަތް ކުރައްވާ އެންމެހާ މުވައްޒިފުންގެވެސް އަމާޒަކަށް ވާންވާނީ، ޚިދުމަތަކަށް އެދިގެން އަންނަމީހާގެ ބޭނުންތައް އެންމެ ފުރަތަމަ ފުއްދައި ދިނުންކަމަށާއި، ޓީމް ޚާރިޖީއަކީ އަބަދުވެސް ގުޅިގެން މަސައްކަތް ކުރާ ޓީމަކަށް ވާންޖެހޭނެ ކަމަށެވެ.\nއަދި ވިދާޅުވީ، ޔޫއެންގެ އާއްމު މަޖިލީހުގެ 76 ވަނަ ދައުރުގެ ރައީސްކަން ދިވެހިރާއްޖެއަށް ލިބިގެން ދިއުމަކީ، ރާއްޖެއަށް ލިބިގެންދިޔަ ވަރަށްބޮޑު ޝަރަފެއް ކަމަށާއި، މިއީ މި ސަރުކާރުގެ ޚާރިޖީ ސިޔާސަތުގެ ފުރިހަމަކަން ވަރަށް ރަގަޅަށް ރަމްޒުކޮށްދޭ ކާމިޔާބީއެއް ކަމުގައެވެ.\nޔޫއެން ޖެނެރަލް އެސެމްބްލީގެ 76ވަނަ ދައުރުގެ ރައީސްކަމަށް ފޮރިންގ މިނިސްޓަރ ޝާހިދު ހޮވިވަޑައިގަތީ 191 މެމްބަރު ގައުމު ހިމެނޭ މި އެސެމްބްލީގެ 143 މެމްބަރު ގައުމުގެ ތާއީދާ އެކީއެވެ. މި އިންތިޚާބުގައި ޝާހިދުއާއި ވާދަ ކޮށްފައިވަނީ، އަފްގާނިސްތާން ކުރީގެ ފޮރިންގ މިނިސްޓަރ ޑރ. ޒަލްމާއި ރަސޫލުއެވެ. އޭނާއަށް ލިބިފައިވަނީ، 48 ވޯޓެވެ.\n2021 ސެޕްޓެމްބަރު 14 ގައި ފެށޭ ޢާއްމު މަޖިލީހުގެ 76 ވަނަ ދައުރުގައި އޭޝިއާ ޕެސިފިކް ސަރަހައްދުގެ ފަރާތުން ރިޔާސަތު ބަލަހައްޓަން ފޮރިން މިނިސްޓަރ ޝާހިދު ނޮމިނޭޓްކުރެއްވީ ރައީސުލްޖުމްހޫރިއްޔާ އިބްރާހިމް މުޙައްމަދު ސާލިހްއެވެ. މިއީ އދގެ ޢާއްމު މަޖިލީހުގެ ރިޔާސަތަށް ދިވެހިރާއްޖެއިން ކުރިމަތިލި ފުރަތަމަ ފަހަރެވެ. އަދި ދިވެހިރާއްޖެ ވެގެން މިދިޔައީ ތަރައްޤީވަމުން އަންނަ ކުދި ޖަޒީރާ ޤައުމުތަކުގެ ތެރެއިން އދގެ ރިޔާސަތު ބަލަހައްޓާ6ވަނަ ޤައުމަށެވެ.\nފޮރިންގ ސާވިސްގެ މުވަޒިފުންނާ ޝާހިދު ބައްދަލު ކުރެއްވުމަށް މިރޭ ބޭއްވުނު މިބައްދަލުވުމުގައި ފޮރިންގ މިނިސްޓްރީގެ އިސްބޭފުޅުންގެ އިތުރުން، މިވަގުތު ނިއުޔޯކުގައި ހުންނެވި، ރައްޔިތުންގެ މަޖިލީހުގެ، ހެންވޭރު ދެކުނު ދާއިރާގެ މެމްބަރު އަދި އެމްޑީޕީގެ ޕާލަމެންޓްރީ ގުރޫޕުގެ ޑެޕިއުޓީ ލީޑަރު މެމްބަރު ހުސެއިން ޝަމީމް (އަނދުން ހުސެއިން)ވެސް ބައިވެރި ވެވަޑައިގެންނެވިއެވެ.


New radiantun Fehendhoo kolhah lan'du goanyeh - One Online\nނިއުރޭޑިއަންޓާއި ފެހެންދޫ ބައްދަލުކުރި މެޗުގެ ތެރެއިން. ފޮޓޯ: އެފް.ބީ\nނިއުރޭޑިއަންޓުން ފެހެންދޫ ކޮޅަށް ލަނޑު ގޯންޏެއް\nދިރާގު ދިވެހި ޕްރިމިއާ ލީގުގައި މިއަދު ހަވީރު ކުޅުނު މެޗު ފެހެންދޫގެ މައްޗަށް 0-11 ގެ ބޮޑު ތަފާތަކުން ނިއުރޭޑިއަންޓުން ކާމިޔާބުކޮށްފި އެވެ.\nމިއަދުގެ މެޗަށް ދެޓީމު ނިކުތްއިރު މިދެޓީމުވެސް އެންމެފަހުން ކުޅުނު މެޗުން ވަނީ ބަލިވެފައެވެ. ޓީސީ އާ ދެކޮޅަށްކުޅެ 0-1 ގެ ނަތީޖާ އަކުން ނިއުރޭޑިއަންޓު ބަލިވި އިރު، ފެހެންދޫވަނީ ފޯކައިދޫއަތުން 0-4 ގެ ނަތީޖާއަކުން ބަލިވެފައެވެ.\nމިއަދުގެ މެޗު ފެށިގެން ފުރަތަމަ 20 މިނެޓުގެ ތެރޭގައި ނިއުއިން ވަނީ ދެލަނޑުޖަހާ ހަމަޖެހިލައިފައެވެ. އެގޮތުން މެޗުގެ 14 ވަނަ މިނެޓުގައި ނިއުގެ ޑިފެންޑަރ އަޙްމަދު އަބްދުﷲ (ލިލީ) ނެގި ހުރަހެއް އެޓީމުގެ ބިދޭސީ ކުޅުންތެރިޔާ ކަންޑޭލާ ވަނީ ބޮލުން ގޯލުގެ ތެރެއަށް ފޮނުވާލާފައެވެ. އޭގެ ފަސްވަރަކަށް މިނެޓުފަހުން ނިއުގެ އަލީ ފާސިރު (ސެންޓޭ) ވަނީ ގޯލެއް ކާމިޔާބުކޮށް ނަތީޖާ 0-2 އަށް ބަދަލުކޮށްލާފައެވެ.\nފުރަތަމަ ހާފު ނިމުމުގެ ކުރިން ނިއުގެ ބިދޭސީ ފޯވާޑް ކިޕްސަން ވަނީ ގާތް ގާތު ދެލަނޑު ކާމިޔާބުކޮށް ނިއުއަށް 0-4 ގެ ލީޑެއް ނަގާދީފައެވެ. ކިޕްސަންގެ ފުރަތަމަ ލަނޑަކީ ކަންޑޭލާ ދުއްވާލި ހިތްގައިމު ޕާހަކުން ކާމިޔާބުކުރި ލަނޑެކެވެ.\nމެޗުގެ ދެވަނަހާފުގައި ފެހެންދޫ ކުޅުންތެރިންގެ ކިބައިން ވަރުބަލިކަން ފެނިގެންދިޔައެވެ. މީގެ ފައިދާ ނަގާ ނިއުއިންވަނީ ދެވަނަ ހާފުގައި7ލަނޑު ކާމިޔާބުކޮށްފައެވެ. އެގޮތުން މެޗުގެ ފަސްވަނަ ގޯލު ލިލީ ނަގައިދިން ހުރަހަކުން ސެންޓޭ ކާމިޔާބު ކުރި އިރު، ހަވަނަ ގޯލަކީ ހަމްޒާ މުޙައްމަދު (ހަމްޕު) އަށް ފެހެންދޫ ކުޅުންތެރިޔަކު ކުރި ފައުލަކާ ގުޅިގެން ލިބުނު ޕެނަލްޓީއަކުން އޭނާ ކާމިޔާބު ކުރި ލަނޑެކެވެ. މެޗުގެ 74 ވަނަ މިނެޓުގައި ސެންޓޭވަނީ އިތުރު ލަނޑެއް ކާމިޔާބުކޮށް ހެޓްރިކް ހަދާފައެވެ. މިއީ ސެންޓޭ ލީގުގައި ކާމިޔާބު ކުރި7ވަނަ ލަނޑެވެ. އަދި މުޅި ސީޒަނުގައި އެނާ ކާމިޔާބު ކުރި 22 ވަނަ ލަނޑެވެ. މީގެއިތުރުން، ތަފާތު ތިން ސީޒަނެއްގައި ނިއުއަށް އޭނާ ކާމިޔާބު ކޮށްދިން ޖުމްލަ 101 ވަނަ ގޯލެވެ.\nމެޗުގެ 8 ވަނަ ލަނޑު ސެންޓޭއަށް ކުރި ފައުލަކާ ގުޅިގެން ލިބުނު ޕެނަލްޓީ އަކުން މުޙައްމަދު އުމައިރު ކާމިޔާބު ކުރިއިރު، ފަހު ތިން ގޯލު ކާމިޔާބު ކޮށްފައި ވަނީ ބަދަލު ކުޅުންތެރިންގެ ގޮތުގައި ކުޅެން ނިކުތް ރިހާމް އަބްދުލްޤަނީ (ބޮބީ) އާއި، ހަސަން އަދުހަމް (ސަޑޭ) އާއި އިބްރާހީމް އަތީޤް އެވެ.\nމިއަދުގެ މެޗުން ލިބުނު ތިން ޕޮއިންޓާއެކު ނިއު އޮތީ އެއްވަނައިގައި އޮތް ޓީސީއަށް ވުރެއް2ޕޮއިންޓު ފަހަތުން 13 ޕޮއިންޓާއެކު ޓޭބަލްގެ2ވަނައިގައެވެ.


VAR ge vaahaka dhakkanee bahanaa eh hoadhan: Zidane | Mihaaru\n13 ޖުލައި 2020 - 11:303comments\nސްޕެނިޝް ލީގުގެ އެއް ވަނައިގައި ރެއާލް އޮތީ 35 މެޗުން 80 ޕޮއިންޓާ އެކު އެވެ. ދެ ވަނައިގައި ބާސެލޯނާ އޮތީ 36 މެޗުން 79 ޕޮއިންޓާ އެކު އެވެ. ބާކީ ތިން މެޗު އޮތްއިރު ދެ މެޗުން މޮޅުވެގެން ވެސް ރެއާލަށް ލީގު ޗެމްޕިއަންކަން ހޯދުމުގެ ފުރުސަތު އެބައޮތެވެ. އެކަން ހާސިލްކުރުމުގެ ފެށުމެއްގެ ގޮތުގައި މިރޭ ރެއާލް ކުޅޭނީ ގްރަނާޑާއާ ދެކޮޅަށެވެ.\nލީގު އަލުން ފެށި ފަހުން ރެއާލް ރަނގަޅު ފޯމެއްގައި އޮތްއިރު، މެޗުތައް އެ ޓީމު ކޮޅަށް އެނބުރުމުގައި ވީއޭއާރް އިން ބަލާ ގިނަ ނިންމުންތަކެއް ރެއާލް ކޮޅަށް ޖެހޭ ކަމަށް ގިނަ ބަޔަކު ތުހުމަތުކުރެ އެވެ. ރެއާލާ ލީގަށް ވާދަކުރަމުން އަންނަ ބާސެލޯނާގެ ރައީސް ޖޯސެފް ބާޓޮމެއު ވެސް ވަނީ ވީއޭއާރްގެ ގިނަ ނިންމުންތަކެއް ރެއާލް ކޮޅަށް ނިމޭ ކަމަށް ވިދާޅުވެ ހިތްހަމަނުޖެހުން ފާޅުކުރައްވައިފަ އެވެ. ވީއޭއާރް ބަހުސްގައި ރެއާލާ އެއްކޮޅަށް ވާހަކަ ދެއްކި އެއް ކޯޗަކީ ލީގުގެ ތިން ވަނައިގައި އޮތް އެތުލެޓިކޯ މެޑްރިޑްގެ ކޯޗު ޑިއޭގޯ ސިމިއޯނީ އެވެ.\nޒިދާން ބުނީ ކޮންމެ މީހަކަށް ވެސް އަމިއްލަ ވިސްނުމުގައި ވާހަކަތަކެއް ދެކެވިދާނެ ކަމަށާއި އެކަމާ އޭނާ އެހާ ބޮޑަށް އަޅާނުލާ ކަމަށެވެ.\n"އެއީ އަހަރެން ވިސްނާ ކަމެއް ނޫން. އަހަރެންގެ ވަޒީފާ އޮތީ ދަނޑުމަތީގައި ޓީމު މޮޅުކޮށްދޭން. އެކަން އަހަރެން ކުރާތީ އެކަން ކާމިޔާބުވާތީ ވީއޭއާރާ އަހަރެމެންނާ ގުޅުވައިގެން ބަޔަކު ވާހަކަ ދައްކަނީ ބަހަނާއެއް ހޯދައިގެން އެހެން ކަމެއް ހާސިލްކުރަން ކަމަށް ވެދާނެ،" ޒިދާން ބުންޏެވެ.\nއޭނާ ބުނީ ފެންނަން އޮތް ހަގީގަތަކީ ކޮންމެ މެޗަކުން މޮޅުވަން ރެއާލުން ކުރާ މަސައްކަތް ކަމަށާއި މި ކްލަބްގެ ތާރީހަށް ބެލިޔަސް ކާމިޔާބީ ފެންނަން އޮތް ކަމަށާއި އެއީ ވީއޭއާރާ ގުޅުވައިގެން ދެއްކޭނެ ވާހަކައެއް ނޫން ކަމަށެވެ.\n"ކޮންމެ މީހެއް ވެސް ރެއާލާ ބެހޭގޮތުން ވާހަކަ ދައްކާނެ. ސަބަބަކީ މި ޓީމަކީ މުއްސަނދި ތާރީހެއް އޮތް ކާމިޔާބު މޮޅު ޓީމަކަށްވާތީ. އަހަރެން ބޭނުމީ މި ކާމިޔާބީތައް އިތުރަށް ފުރިހަމަކުރަން،" 34 ވަނަ ފަހަރަށް ރެއާލަށް ސްޕެނިޝް ލީގު ހޯދައިދޭން އަމާޒުހިފާފައިވާ ޒިދާން ބުންޏެވެ.\nލީގު ޗެމްޕިއަންކަން ހޯދުމުގެ ފުރުސަތު ބާސެލޯނާ އަށް ވެސް އެބައޮތް ކަމަށާއި އޭނާ ލީގު ޗެމްޕިއަންކަން ކަށަވަރުކުރާނީ އެކަން ޔަގީންވުމުން ކަމަށާއި މި ވަގުތު ލީޑެއްގައި އޮތް ނަމަވެސް ފުޓްބޯޅައިގައި ކަންތައްތައް ބަދަލުވާނެ ގޮތެއް ބުނަން ނޭނގޭނެ ކަމަށް ޒިދާން ބުންޏެވެ.\nގްރަނާޑާއާ ދެކޮޅަށް ރެއާލް ކުޅޭ މެޗު ފަށާނީ ރާއްޖެ ގަޑިން 1 ޖަހާއިރު އެެވެ.


"ނޯޓްބުކް" އަކީ މި މަހުގެ 29 ގައި ރިލީޒް ކުރަން ތާވަލުކޮށްފައިވާ ފިލްމެއް.\n01 މާޗް 2019 - 08:38 1 comment\nމިޑް-ޑޭ އިން ބުނި ގޮތުގައި ކަންގަނާގެ އެދުމަކަށް ފިލްމު ރިލީޒް ކުރާ ތާރީހު ލަސްކުރުމަށް ފަހު، ދެން ފިލްމު ސިނަމާތަކަށް ގެންނާނެ ތާރީހެއް ވަރަށް އަވަހަށް ރަސްމީކޮށް އިއުލާން ކުރާނެ އެވެ.\nއެކްތާ ކަޕޫރް ޕްރޮޑިއުސްކޮށް، ޕްރަކާޝް ކޮވެލަމުޑީ ޑައިރެކްޓްކޮށްފައިވާ ބްލެކް ކޮމެޑީ/ކްރައިމް ތުރިލާ "މެންޓަލް ހޭ ކިޔާ" ގެ ކާސްޓުންގެ އަމީރާ ދާސްތޫރް، ޖިމީ ޝެރްގިލް އަދި ސަތިޝް ކޯޝަކް ވެސް ހިމެނެ އެވެ. ލަންޑަނުގައި ވެސް ބޮޑު ބައި ޝޫޓްކޮށްފައިވާ މި ފިލްމުގެ ހާއްސަ ފެނިލުމަކުން ޝާހްރުކް ހާން ވެސް ފެންނާނެ ކަމަށްވެ އެވެ.\nThis looks very exciting 💕💕💕💕\n#MentalHaiKya #KanganaRanaut and @RajkummarRao @balajimotionpic @ektaravikapoor pic.twitter.com/Itc9XBfmpn\n— Girish Johar (@girishjohar) March 5, 2018\nކަންގަނާގެ އެންމެ ފަހުގެ ފިލްމަކީ އޭނާ ޑައިރެކްޓް ވެސްކޮށް، ޖެނުއަރީ މަހު ނެރުނު "މަނިކަރްނިކާ: ދި ކްއީން އޮފް ޖާންސީ" އެވެ.\n"ޖަންގްލީ" ގެ ޓްރެއިލާ6ގައި\nވިދުޔަތު ޖަމްވަލް ލީޑް ރޯލް ކުޅެފައިވާ ފެމިލީ އެޑްވެންޗާ ފިލްމު "ޖަންގްލީ" ގެ ޓްރެއިލާ މި މަހުގެ6ވަނަ ދުވަހު ރިލީޒް ކުރާ ގޮތަށް ނިންމައިފި އެވެ.\nTrailer on6March 2019... Here'sasneak peak into the world of #Junglee... Stars Vidyut Jammwal... Performing action sequences designed by Vidyut himself...5April 2019 release. #BeJunglee pic.twitter.com/PvzjwlF1tK\n"ކޮމާންޑޯ" ފަދަ ފިލްމުތައް ކުޅެފައިވާ އެކްޓަރުގެ މި ފިލްމު ޑައިރެކްޓްކޮށްފައި ވަނީ "ދަ މާސްކް" ފަދަ ހޮލީވުޑްގެ ކާމިޔާބު ފިލްމުތައް ގެނެސް ދިން ޗަކް ރަސަލް އެވެ. މި ފިލްމުގެ އިތުރު ކާސްޓުންގެ ތެރޭގައި އަތުކް ކުލްކަރުނީ، މަކްރަންދު ދޭޝްޕާންޑޭ އަދި ޕޫޖާ ސާވަންތު ހިމެނެ އެވެ.\n"ޖަންގްލީ" ސިނަމާތަކަށް އަންނާނީ އެޕްރީލް5ގަ އެވެ.\n"ކޭސަރީ" ގެ ލަވައެއް ދައްކާލައިފި\nމި މަހުގެ 21 ވަނަ ދުވަހު ރިލީޒް ކުރާ އަކްޝޭ ކުމާރުގެ ތާރީހީ ހަނގުރާމަ ފިލްމު "ކޭސަރީ" ގެ ފުރަތަމަ ލަވަ ދައްކާލައިފި އެވެ.\n"ސާނޫ ކެންދީ" ގެ ނަން ދީފައިވާ މި ލަވައިގެ މިއުޒިކް ތަނިޝްގް ބަގްޗީ ހަދާފައިވާ އިރު، ލަވަ ކިޔާފައި ވަނީ ރޯމީ އާއި ބްރިޖޭޝް ޝަންޑަލިޔާ އެވެ. ލަވައިގެ ޅެން ހެދީ ކުމާރެވެ.\nއަނޫރާގް ސިންގް ޑައިރެކްޓްކޮށްފައިވާ "ކޭސަރީ" އަކީ ސަގްރާހީ ހަނގުރާމައިގެ ނަމުގައި މަޝްހޫރުވެގެން ދިޔަ ހަނގުރާމަ އަށް ބިނާކޮށް ހަދާފައިވާ ފިލްމެކެވެ. މީގައި ދައްކުވޭނީ ސިކުންގެ 21 އަސްކަރީ އޮފިސަރުން 10،000 އަފްގާން ހަނގުރާމަވެރިންނާ ކުރިމަތިލައިގެން ހޯދާ ފަތަހަ އެވެ.\nއަކްޝޭ އާ އެކު "ކޭސަރީ" ގައި ބަތަލާގެ ރޯލް ކުޅެފައި ވަނީ ޕަރިނީތީ ޗޯޕްޅާ އެވެ.\nމިއޮތީ "ނޯޓްބުކް" ގެ "ނެއި ލަގްދާ"\nމި މަހުގެ 29 ވަނަ ދުވަހު ރިލީޒް ކުރާ ފިލްމު "ނޯޓްބުކް" ގެ ފުރަތަމަ ލަވަ "ނެއި ލަދްގާ" ބެލުންތެރިންނަށް ދައްކާލައިފި އެވެ.\nOur #Notebook is all set to weave magic with the most heartfelt #NaiLagda, out now: https://t.co/ENqIlKUcPc @BeingSalmanKhan @itsBhushanKumar @pranutanbahl @iamzahero @nitinrkakkar @Cine1Studios @muradkhetani @ashwinvarde @VishalMMishra @SKFilmsOfficial pic.twitter.com/JtVuz61mml\n— TSeries (@TSeries) February 28, 2019\nސަލްމާން ހާން ޕްރޮޑިއުސްކޮށް، ޕްރަނޫޓާން އާއި ޒަހީރު އިގްބާލް ބޮލީވުޑަށް ނެރޭ ފިލްމުން ދައްކައިލި ފުރަތަމަ ލަވައަކީ މަޑުމައިތިރި ލޯބީގެ ލަވައެކެވެ. ކަޝްމީރުގެ ހިތްގައިމު މަންޒަރުތައް ފެނިގެންދާ މި ލަވަ ކިޔާފައި ވަނީ ލަވައިގެ މިއުޒިކް ވެސް ހެދި ވިޝާލް މިޝްރާ އެވެ. "ނެއި ލަގްދާ" ޅެން ހެދީ އަކްޝޭ ތުރިޕަތީ އެވެ.\n"ނޯޓްބުކް" ގެ ޑައިރެކްޓަރަކީ ނިތިން ކައްކަރެވެ.\nއިތުރު ލިޔުންތައް ބޮލީވުޑް ސަލްމާން ޚާން އަކްޝޭ ކުމާރު


Mi aharuge mihaathanah vakkamaai feyrumuge 4,930 massala eh - One Online\n10 ޖުލައި 2021، މާލެ: މާލޭގެ މަގެއްގެ މަތީ ބެލެހެއްޓުމުގައި ފުލުހުން ހަރަކާތްތެރިވަނީ -- ވަން ފޮޓޯ: އަހުމަދު އައިހަމް\nމިއަހަރުގެ މިހާތަނަށް ވައްކަމާއި ފޭރުމުގެ 4،930 މައްސަލަ\nމި އަހަރުގެ މިހާތަނަށް ވައްކަމާއި ފޭރުމުގެ 4،930 މައްސަލަ ރިޕޯޓުކޮށްފައިވާ ކަމަށް ފުލުހުން ބުނެފިއެވެ.\nފުލުހުން މިއަދު ބުނީ މިއަހަރުގެ މިހާތަނަށް ވައްކަމުގެ 4562 މައްސަލައެއް ރިޕޯޓް ކޮށްފައިވާ ކަމަށެވެ. އަދި ފޭރުމުގެ 368 މައްސަލައެއް ރިޕޯޓްކޮށްފައިވާ ކަމަށެވެ.\nފުލުހުން ބުނީ އެފަދަ ކުށްތައް ތަކުރާރުކޮށް ކުށްކުރާ ފަރާތްތައް އެބަތިބި ކަމަށެވެ. އަދި ވައްކަމާއި ފޭރުން އިތުރުވެފައިވަނީ ދޭން ޖެހޭ ވަރަށް ސަމާލުކަން ނުދިނުމުގެ ސަބަބުންނާއި ރައްކާތެރިކަމުގެ ގޮތުން އަޅަންޖެހޭ ފިޔަވަޅުތައް އެޅިފައި ނެތުމުގެ ސަބަބުން ކަމަށެވެ.\nއެންމެ ގިނައިން ފުލުހަށް ރިޕޯޓު ކޮށްފައިވަނީ ސައިކަލު ވަގަށްނެގުމާއި ސައިކަލުން ވައްކަންކުރުމުގެ މައްސަލަތަކެވެ. ފުލުހުން ބުނީ ސައިކަލު ވަގަށް ނަގާ މީހުން ގިނަ ފަހަރަށް އެކަން ކޮށްފައި ހުރީ ކޮންމެވެސް ދިމާއަކަށް ދަތުރުކޮށްލުމުގެ ބޭނުމުގައި ކަމަށެވެ. ނުވަތަ ސައިކަލުގެ ސްޕެއާއެއް ބޭނުންވެގެންނެވެ.\nވަގަށް ނަގާފައިވާ ސައިކަލުތަކުގެ ތެރޭގައި ގިނައީ ހޮންޑާ 125 ބްރޭންޑުގެ ސައިކަލެވެ. ގިނަ ސައިކަލަކީ ޕާކުކުރުމަށްފަހު ހުންގާނު ތަޅު ނުލައި ހުންނަ ސައިކަލެވެ. އަދި ޝަޓާ ލޮކް ނުކުރާ ސައިކަލުތައް ކަމަށްވެސް ފުލުހުން ބުންޏެވެ.\nގެދޮރާއި އޮފީހާއި ފިހާރަތަކުން ވައްކަން ކޮށްގެން ހުށަހެޅޭ މައްސަލަތައްވެސް ގިނަ ކަމަށް ފުލުހުން ބުންޏެވެ. އެހެންކަމުން ގެއަށް ވަންނަ މީހުންނަށް ފެންނަ ގޮތަށް ހާމައަށް އަގުހުރި މުދާ ނުބެއްޓުމަށާއި ސީސީޓީވީ ހަރުކުރުމަށް ފުލުހުން ވަނީ އިރުޝާދުދީފައެވެ.\nމަގުފޭރުމުގެ މައްސަލަތައްވެސް އިތުރުވެފައިވާކަން ފާހަގަކޮށް ފުލުހުން ބުނީ އެފަދަ މައްސަލަތައް އިތުރުވެފައިވަނީ މަގުމައްޗަށް ސަމާލުކަން ނުދީ ފޯނަށް ދެވޭ ސަމާލުކަން އިތުރުވުމުން ކަމަށެވެ. އަދި މަގުން ހިނގާއިރު މަގަށް ސަމާލުކަން ދޭން ޖެހޭ ކަމަށާއި އަނދިރި ތަންތަނުގައި މަޑުކޮށްގެން އެކަނި ނުހުރުމަށްވެސް އިލްތިމާސްކޮށްފައިވެއެވެ.\nމީގެ އިތުރުން މަގުމަތީގައި ހިނގާފައި ދާއިރު ނުވަތަ ދުއްވާފައި ދާއިރު، ފަހަތު ޖީބަށް ފޯނާއި ވޮލެޓު ނުލުމަށާއި ދަބަސް އެލުވާލައިގެން ނުވަތަ މަގާވީ ފަރާތަށް ދަބަސް ހިފައިގެން ނުދިއުމަށްވެސް ފުލުހުން ވަނީ ނަސޭހަތްތެރިވެފައެވެ.\nގުޅޭ ޓެގު ޕޮލިސް ވައްކަމާއި ފޭރުން ކުށް


އިޝްތިހާރު ހަރުކުރުމުގެ ފުރުސަތު ހުޅުވާލުން\nއެމްޓީސީސީގެ އިމާރާތްތަކާއި، ފެރީ އަދި ބަހުގައި އިޝްތިހާރު ހަރުކުރުމަށް ހުޅުވާލެވުނު ނަންބަރު: MTCC-PD/IU/2019/00143 ( 28 އޮގަސްޓް ) އިޢުލާނާއި ގުޅިގެން އަންދާސީ ހިސާބު ހުށަހެޅުމަށް ހާޒިރުވެފައިވަނީ އެއްމެފަރާތަކުން ކަމުގައިވާތީ، އެޢިއުލާން ބާތިލްކޮށް މިކަމަށް ޝައުގުވެރިވާ ފަރާތްތަކަށް އަންދާސީ ހިސާބު ހުށަހަޅާލުމުގެ ފުރުސަތު އަލުން ހުޅުވާލަމެވެ.\nވީމާ މިކަމަށް ޝައުޤުވެރިވެލައްވާ ފަރާތްތަކުން 09 އޮކްޓޯބަރ 2019 ވަނަ ދުވަހުގެ 11:00 އަށް، އެމްޓީސީސީ ހެޑްއޮފީސް7ވަނަ ފަންގިފިލާ ( ބޯޑް ރޫމް ) އަށް ވަޑައިގެން މަޢުލޫމާތު ސާފުކުރެއްވުމަށް ފަހު، 16 އޮކްޓޯބަރ 2019 ވަނަ ދުވަހުގެ 11:00 އަށް ބަންދުކުރެވިފައިވާ ސިޓީއުރައިގައި އަންދާސީ ހިސާބު ހުށަހެޅުއްވުމަށް ދަންނަވަމެވެ. އަންދާސީ ހިސާބު ހުށައެޅުއްވޭނީ މައުލޫމާތު ސާފުކުރައްވާ ފަރާތްތަކަށް އެކަނި ކަމުގައި ދަންނަވަމެވެ.\nސުންގަޑި: 09 އޮގަސްޓް 2019 1100


ފެބުރުއަރީ 27 ގައި ނުކުތް މީހުންގެ ދެ ގުނަ މެއިޑޭ ގައި ނިކުންނާނެ ކަމަށް އެމްޑީޕީގެ ޗެއަރޕާސަން ނައިބު އަލީ ނިޔާޒު ވިދާޅުވެއްޖެ – Maldivian Democratic Party\n22 އޭޕްރީލް 2015\nފެބުރުއަރީ 27 ގައި ނުކުތް މީހުންގެ ދެ ގުނަ މެއިޑޭ ގައި ނިކުންނާނެ ކަމަށް އެމްޑީޕީގެ ޗެއަރޕާސަން ނައިބު އަލީ ނިޔާޒު ވިދާޅުވެއްޖެ\nއަނިޔާވެރިކަމާ ދެކޮޅަށް ފެބްރުއަރީ 27 ވަނަ ދުވަހުގެ އެއްވުމުގައި ބައިވެރިވި މީހުންގެ ދެ ގުނަ މެއިޑޭ ގައި މަގުތަކަށް ނިކުންނާނޭ ކަމަށް އެމްޑީޕީގެ ޗެއަރޕާސަން ނައިބު (މާލީ) އަލީ ނިޔާޒު (ނިޔާ) ވިދާޅުވެއްޖެއެވެ.\nގައުމީ ހަރަކާތުން މިރޭ ކ. ދިއްފުށީގައި ބޭއްވި ޖަލްސާގައި ވާހަކަފުޅުދައްކަވަމުން ނިޔާ ވިދާޅުވީ ކިތަންމެ ވަރަކަށް ބިރުދައްކަން މަސައްކަތް ކުރިޔަސް މި ސަރުކާރަށް ދެން ދެއްކޭނޭ ބިރެއް ނޯންނާނޭ ކަމަށާއި، ފެބްރުއަރީ 27 ގައި ބައިވެރިވި ފަރާތްތަކަށް ވެސް ބިރުދެއްކި ކަމަށެވެ. އެހެން ނަމަވެސް އެ އެއްވުމުގައި ވެސް އެތައް ހާސް ބަޔަކު ބައިވެރިވި ކަމަށެވެ.\n“ފެބްރުއަރީ 27 އަށް ރަށްރަށުން މާލެ އަންނަ ޚަބަރު ލިބުމުން (ސަރުކާރުން) ރާއްޖެތެރޭ މީހުން މާލެ އަރައި މާލޭގެ މީހުންނަށް އުނދަގޫ ކުރާނަމަ ފިޔަވަޅުއަޅާނެ ކަމަށް ބުނެ މިދަރަޖައަށް ބިރުދެއްކި. އެހެން ނަމަވެސް ރަށްރަށުން މީހުން އައި. މިފަހަރު ވެސް އަންނާނެ”. ނިޔާ ވިދާޅުވިއެވެ.\nނިޔާ ވިދާޅުވީ އިރާދަކުރެއްވިއްޔާ މެއި މަހުގެ އެއް ވަނަ ދުވަހަކީ ނަތީޖާ ނެރެވޭނޭ ދުވަހެއް ކަމުގައެވެ.\nމިރޭގެ ޖަލްސާ ގައި އެމްޑީޕީގެ ޕާލަމެންޓްރީ ގްރޫޕްގެ މެންބަރު މުޙައްމަދު ފަލާހު (ފަލާ) ވެސް ވާހަކަފުޅުދެއްކެވިއެވެ. ފަލާ ވިދާޅުވީ ސަރުކާރުގެ އަނިޔާވެރިކަން އިންތިހާއަށް ގޮސް މާލެސިޓީ ކައުންސިލްގެ އިމާރާތާއި ބިން ނެގި ގޮތަށް، ދިއްފުށީ ކައުންސިލަކީ ވެސް އެމްޑީޕީގެ ކައުންސިލަކަށް ވާތީ އާއި، އަދި އެރަށުގައި މިރޭ ގައުމީ ހަރަކާތުގެ ޖަލްސާ ބޭއްވީތީ އެ ކައުންސިލާ މެދު ފިޔަވަޅުއެޅުން ގާތްކަމަށެވެ. މީގެ އިތުރުން އެމްޑީޕީގެ ރައީސް އަދި ރާއްޖޭގެ ކުރީގެ ރައީސުލްޖުމްހޫރިއްޔާ މުޙަންމަދު ނަޝީދު މިނިވަންވެ، އަދި އެމްޑީޕީން މި ރާއްޖޭގެ ވެރިކަންކުރާނޭ ކަމަށެވެ.


ސްކޫލްތައް ހުޅުވުން އެއް ހަފުތާ ފަސްކޮށްފި | Jazeera\tސްކޫލްތައް ހުޅުވުން އެއް ހަފުތާ ފަސްކޮށްފި - Jazeera\nސްކޫލްތައް ހުޅުވުން އެއް ހަފުތާ ފަސްކޮށްފި\nއައިމިނަތު ޔުމްނާ March 11, 2020 256 views0\nކޮވިޑް-19 ރާއްޖޭގައި ފެތުރުން ކޮންޓްރޯލް ކުރުމުގެ ގޮތުން، ސްކޫލްތައް މިޑް ޓަރމް ބަންދަށްފަހު ހުޅުވުން އެއް ހަފުތާ ފަސްކޮށްފި އެވެ.\nއަންނަ އާދީއްތަ ދުވަހު ސްކޫލްތައް ހުޅުވުން ފަސްކުރުމަށް ފަހު ސަރުކާރުން ނިންމާފައި ވަނީ ރޯގާގެ ހާލަތަށް ބަލައި، ހަފުތާއަކުން އެއްފަހަރު މި ނިންމުން ރިވިއުކުރަމުން ގެންދަން ކަމަށް ދަރުބާރުގޭގައި ކުރިއަށްދިޔަ ޕްރެސް ކޮންފަރެންސްގައި ރައީސް އޮފީހުގެ އަންޑަ ސެކްރެޓަރީ މަބްރޫކް އަބްދުލް އަޒީޒް ވިދާޅުވި އެވެ.\nމަބްރޫކް ވިދާޅުވީ އެޑިއުކޭޝަން މިނިސްޓްރީން އަންނަނީ، ސްކޫލްތައް ބަންދުކޮށްގެން ކިޔަވައިދެވޭނެ ގޮތަކަށް ތައްޔާރީތައް ވަމުން ކަމަށެވެ. އެގޮތުން އޮންލައިންކޮށާއި ބްރޯޑްކާސްޓްކޮށްގެން ވިޔަސް ކިޔަވައިދިނުން ކުރިއަށް ގެންދެވޭނެ އިންތިޒާމް ހަމަޖައްސާނެ ކަމަށް އޭނާ ވިދާޅުވި އެވެ.\nޖަވާބު” އިން ބުނެފައިވަނީ އެ މަސައްކަތް އެމީހުން ކޮށްދެނީ ހާލަތަށް ބަލައި ހިލޭސާބަކަށް ކަމަށެވެ.\nސްކޫލްތައް އެއް ހަފްތާއަށް ބަންދު ކުރަން ސަރުކާރުން މި ނިންމީ މިކަމަށް މެޑިކަލް އެސޯސިއޭޝަނުންނާއި ޓީޗާސް އެސޯސިއޭޝަން އަދި ގިނަ އާންމު ރައްޔިތުން ގޮވާލާފައިވަނިކޮށެވެ.


sharafuhdheen school ge nukuledun therikan hunna kudhinah Dhiraagun bodu ehee eh\nޝަރަފުއްދީން ސްކޫލުގެ ނުކުޅެދުންތެރިކަން ހުންނަ ކުދިންނަށް ދިރާގުން ބޮޑު އެހީއެއް\nދިރާގުގެ އެހީ ޝަރަފުއްދީން ސްކޫލާ ހަވާލު ކުރަނީ.--ފޮޓޯ: ދިރާގު\nސ.ހިތަދޫ ޝަރަފުއްދީން ސްކޫލުގެ ނުކުޅެދުންތެރިކަން ހުންނަ ކުދިންނަށް އެއްލައްކަ ރުފިޔާ އަށްވުރެ ގިނަ ސާމާނު ދިރާގުން ހަދިޔާކޮށްފި އެވެ.\nޝަރަފުއްދީން ސްކޫލުގައި މިއަދު ބޭއްވި ރަސްމިއްޔާތުގައި މި އެހީ އެ ސްކޫލާ ހަވާލުކޮށްދެއްވީ ދިރާގުގެ ސީއީއޯ އަދި މެނޭޖިން ޑިރެކްޓަރު އިސްމާއިލް ރަޝީދު އެވެ.\nދިރާގުން ހަދިޔާ ކުރި ސާމާނުގެ ތެރޭގައި ޝަރަފުއްދީން ސްކޫލްގައި ތަފާތު ނުކުޅެދުންތެރިކަން ހުންނަ ކުދިންނަށް ޚާއްސަ ކުރެވިގެން ހިންގާ " އައްނޫރު ސެންޓަރު"ގައި ކިޔަވައިދިނުމަށް ބޭނުންވާ، 100،000ރ ގެ އަގުހުރި މުހިންމު ވަސީލަތްތައް ހިމެނެ އެވެ. ހަދިޔާކުރި ތަކެތީގެ ތެރޭގައި ސެރެބްރަލް ޕަލްސީ ޗެއަ އާއި ވޯކިންގ އެއިޑް، ކޮމްޕިއުޓަރު ސިސްޓަމާއި ތެރަޕީ ބޯލްސް، ފްލޯ މެޓް އަދި ވާހަކަ ފޮތާއި ހާއްސަ އެހީއަށް ބޭނުންވާ ކުދިންގެ ސްޕެޝަލް ނީޑްސް ކީބޯޑު ފަދަ ތަކެތި ވެސް ހިމެނެ އެވެ.\nދިރާގުގެ ސީއީއޯ އިސްމާއިލް ރަޝީދު.--ފޮޓޯ: ދިރާގު\nމި އެހީ ދިރާގުން ދީފައިވަނީ ކުޑަކުދިން ހިމާޔަތްކުރުމާއި އެހީތެރިވުމަކީ ދިރާގުގެ އިޖްތިމާއީ ޒިންމާގެ ވަރަށް މުހިންމު ދާއިރާއަކަށްވާއިރު މިކަމަކީ މި ޒިންމާގެ ދަށުންނެވެ. ދިރާގުން މުހިންމު ގިނަ ސާމާނުތަކެއް ހަދިޔާކުރި ސެންޓަރުގައި ތަފާތު އެކި ނުކުޅެދުންތެރިކަން ހުންނަ 30 ހަކަށް ކުދިންނަށް ހިދުމަތް ދެމުންދެ އެވެ. އަދި މި ކުދިންނަށް ކިޔަވައިދިނުމުގައި ހަތަރު ދާއިމީ ޓީޗަރުންނާއި ވަގުތީ ހަތަރު ޓީޗަރުންގެ އިތުރުން ކޯޑިނޭޓަރުވެސް ހަރަކާތްތެރިވެ އެވެ.\nދިރާގުން ބުނީ މި ހަދިޔާކުރެވުނު ތަކެއްޗަކީ މި ސެންޓަރު ހިންގުމަށް މިވަގުތު ވަރަށް ބޮޑަށް ބޭނުންވެފައިވާ ވަސީލަތްތަކެއް ކަމަށާއި، މި ތަކެއްޗަކީ މިކުދިންނަށް ކިޔަވައިދިނުމުގައި ވަރަށް މުހިންމު ރޯލެއް އަދާކުރާނެ ވަސީލަތްތަކަކަށް ވާނެ ކަމަށެވެ.


Vamco ge sababun Philipinnes ah gellun\nތޫފާން ވެމްކޯގެ ސަބަބުން މެނީލާގެ އަވަށެއްގެ މަގަކަށް ވެއްޓިފައި އޮތް ގަހެއް--- ފޮޓޯ: ރޮއިޓާސް\nތޫފާން ވެމްކޯގެ ސަބަބުން ފިލިޕީންސްގެ ސަރަހައްދުތަކަށް ގެއްލުން ވެއްޖެ\n12 ނޮވެންބަރ 2020 - 13:27:51\nތޫފާން "ވެމްކޯ" ފިލިޕީންސްގެ ސަރަހައްދުތަކަށް އަރައި، އެ ގައުމުގެ މަގުތަކުގައި ފެންބޮޑުވެއްޖެ އެވެ.\nމިއީ ފިލިޕީންސް އަށް މި އަހަރުގެ މިހާތަނަށް އެރި 21 ވަނަ ތޫފާން ކަމަށްވާ އިރު، މި މަހު ކުރީކޮޅު އެ ގައުމަށް އެރި ވަރުގަދަ ތޫފާން "ގޮނި" އާއި ގުޅިގެން 25 މީހުން މަރުވެ، ގިނަ ގޭބިސީތަކަށް އެކިވަރުގެ ގެއްލުން ލިބިފައިވެ އެވެ.\nދާދިފަހުން އެރި ތޫފާން "ވެމްކޯ" އާއި ގުޅިގެން ފިލިޕީންސް އިން ދެ މީހަކު މަރުވެ، ހަތަރު މީހަކު ގެއްލި، އެ ގައުމުގެ އެކި ސަރަހައްދުތަކުގައި ފެން ބޮޑުވެފައިވާ އިރު، މިއީ ގިނަ އަހަރުތަކަކަށް ފަހު އެގައުމުގެ ވެރިރަށް މެނީލާގައި ފެންބޮޑުވުމުގެ މިފަދަ ހާދިސާއެއް ހިނގި ފުރަތަމަ ފަހަރެވެ.\nއެގޮތުން ތޫފާންގެ ސަބަބުން މެނީލާގެ ގިނަ ސަރަހައްދުތަކުން ކަރަންޓުގެ ހިދުމަތް މެދުކެނޑި، ގިނަ ގެއްލުންތަކެއް ލިބިފައިވެ އެވެ. މީގެ އިތުރުން ފިލިޕީންސްގެ މަރިކިނާ ސިޓީގެ 40،000 އަށް ވުރެ ގިނަ ގެތަކަށް ތޫފާންގެ ސަބަބުން ގެއްލުން ލިބިފައިވާ އިރު، ބައެއް ގެތައް ފެނު އަޑީގައިވާ ކަމުގެ މައުލޫމާތު ވަނީ ލިބިފަ އެވެ.\nކަމާބެހޭ ފަރާތްތަކުން ދަނީ ހާލުގައި ޖެހިފައިވާ މީހުން ރައްކާތެރި ހިސާބުތަކަށް ބަދަލުކުރުމުގެ މަސައްކަތް ކުރަމުންނެވެ.\nތޫފާން ވެމްކޯގެ ސަބަބުން ހާލުގައި ޖެހިފައިވާ ފަރާތްތަކަށް އެހީތެރިކަން ފޯރުކޮށްދިނުމަށް ފިލިޕީންސްގެ ރައީސް ރޮޑްރިގޯ ޑުޓާޓޭ ވަނީ ގޮވާލައްވައިފަ އެވެ. ޑުޓާޓޭ ވަނީ ތޫފާނުގެ ސަބަބުން ހާލުގައި ޖެހިފައިވާ ފަރާތްތަކަށް ހިޔާވަހިކަމާއި، މާލީ އެހީތެރިކަމާއި، ކައުންސެލިން ދޭން ނިންމަވާފަ އެވެ.\nތޫފާން ވެމްކޯގެ ބާރު ދަށްވެފައިވާ އިރު، އެ ތޫފާން މިހާރު މިސްރާބު ޖަހާފައި ވަނީ ވިއެޓްނާމްގެ ސަރަހައްދުތަކަށެވެ. މިދިޔަ މަހު ވިއެޓްނާމްގައި ހިނގައިދިޔަ ފެންބޮޑުވުމުގެ އެކި ހާދިސާތަކުގައި 160 އެއްހާ މީހުން މަރުވެ، 390،000 އަށް ވުރެ ގިނަ ގެތަކަށް ގެއްލުން ލިބިފައިވެ އެވެ.


1 Gadi Iru Therey7Faharu Vahkan Kuri Kamuge Kushugai 14 Aharuge Kuhejh Hahyaru Kohfi - Vaguthu\nއެއް ގަޑިއިރު ތެރޭ7ފަހަރު ވައްކަން ކުރި 14 އަހަރުގެ ކުއްޖަކު ހައްޔަރުކޮށްފި\nއެއް ގަޑިއިރު ތެރޭ7ފަހަރު ވައްކަން ކުރި ކަމުގެ ކުށުގައި 14 އަހަރުގެ ކުއްޖެއް ލަންޑަންގައި ހައްޔަރުކޮށްފިއެވެ.\nހައްޔަރުކޮށްފައިވަނީ އުމުރުން 14 އަހަރުގެ ކުއްޖެއް ކަމުން ލަންޑަންގެ މީޑިޔާތަކުން އެކުއްޖާގެ ނަމެއް ހާމައެއް ނުކުރެއެވެ.7ފަހަރު ވައްކަން ކުރުމުގެ ކުށުގައި މިކުއްޖާ ހައްޔަރުކޮށް ކޯޓަށް ހާޒިރު ކުރުމުން މިކުއްޖާވަނީ އެއީ އެކުއްޖާ ނުކުރާ ކަމެއް ކަމަށް ބުނެފައެވެ.\nނަމަވެސް ލަންޑަންގެ ކޯޓުން ބުނެފައިވަނީ މިކުއްޖާއާއި ދެކޮޅަށް މައްސަލަ ސާބިތުވާ ވަރަށް ހެކި ހުރި ކަމަށެވެ. މި ކުއްޖާ ހައްޔަރު ކުރިއިރު މިކުއްޖާގެ ޖީބުން 13 ފޯނު ވަނީ ފެނިފައެވެ، މިހާރު މިފޯންތައްވަނީ އޭގެ ވެރި ފަރާތްތަކާ ރައްދު ކުރެވިފައެވެ.\nކޯޓުން މިކުއްޖާގެ މައްޗަށް ކުރި ޙުކުމުގައި ބުނެފައިވަނީ މިކުއްޖާގެ މައްޗަށް ކުށް ސާބިތު ވުމުން، ކޮންމެ ދުވަހަކު އެއްފަހަރު ކޯޓަށް ހާޒިރުވާން ޖެހޭނެ ކަމަށާއި އަދި މީގެ އިތުރުން ރޭގަނޑު7ކުން ދުވާާލު7ތަކަށް ގެއިން ބޭރަށް ދިއުން މަނާ ކަމަށެވެ.


Umrah ah meehun gendhiyumuge huddha Qibla Hajj & Umrah ah dheefi | Qibla Hajj & Umrah Pvt Ltd\nޤިބްލަ ޙައްޖު އެންޑް ޢުމްރާ\nޢުމްރާގެ ދުޢާ ފޮތް\nޢުމްރާއަށް ރަޖިސްޓްރީވުމަށް އެދޭ ފޯމް\nއާންމު ސުވާލުގެ ޖަވާބު\nއުމްރާއަށް މީހުން ގެންދިއުމުގެ ހުއްދަ ޤިބްލަ ޙައްޖު އެންޑް ޢުމްރާއަށް ދީފި\nފެބްރުއަރީ 18, 2019 ޚަބަރު\nއުމްރާއަށް މީހުން ގެންދިއުމުގެ ހުއްދަ ޤިބްލަ ޙައްޖު އެންޑް ޢުމްރާއަށް ދީފި އެވެ. ޤިބްލަ ޙައްޖު އެންޑް ޢުމްރާގެ އިތުރުން މިއަހަރު ދިވެހިރާއްޖެއިން އުމްރާއަށް މީހުން ގެންދިއުމުގެ ހުއްދަ 25 ކުންފުންޏަކަށް ދީފައިވެ އެވެ.\nއިސްލާމިކް މިނިސްޓްރީން ބުނީ މީގެކުރިން ހުއްދަ ދޫކުރަމުން އައިސްފައިވަނީ އެއް އަހަރުގެ މުއްދަތަށް ނަމަވެސް ހުއްދަދޭ މުއްދަތަށް ގެނައި އިސްލާހަކާ ގުޅިގެން މިފަހަރު ކުންފުނިތަކަށް ހުއްދަ ދީފައިވަނީ ދެއަހަރު ދުވަހުގެ މުއްދަތަކަށް ކަމަށެވެ.\nއުމްރާއަށް ގެންދިއުމަށް ކުންފުނިތަކަށް ބިޑް އުސޫލުން ހުއްދަ ދޫކޮށްފައިވާއިރު ހުއްދަ ދިނުމުގެ އުސޫލު މިގޮތަށް ގެންގުޅެނީ ކުންފުނިތަކުގެ ސައްޙަކަން ބަލައި، މި ޚިދުމަތް ދެފުށްފެންނަ ގޮތަކަށް ދިނުމާއި، ފެންވަރު ރަނގަޅު ޚިދުމަތެއްގެ ގޮތުގައި ރައްޔިތުންނަށް ހިދުމަތް ފޯރުކޮށްދިނުމަށް ކަމަށްވެސް އިސްލާމިކް މިނސިްޓްރީން ބުންޏެވެ.\nއުމްރާއަށް މީހުން ގެންދެވެނީ އިސްލާމިކް މިނިސްޓްރީން ކަނޑައަޅާ ޚާއްސަ ހުއްދައެއް ނަގައިގެންނެވެ. ދިވެހިރާއްޖެއިން އުމްރާއަށްދާ މީހުން ގެންދިއުމުގެ ގާނޫނު ބުނާގޮތުން، އުމްރާއަށް މީހުން ގެންދެވޭނީ 100 އިންސައްތަ ދިވެހި ކުންފުނިތަކަށެވެ. އަދި ހުއްދަ ދޭއިރު ކުންފުނިތަކާއި، ކުންފުނީގެ އިސްވެރިންގެ ޚިޔާނާތުގެ މައްސަލައެއް އޮތްތޯ ބެލުމަކީވެސް، ހުއްދަ ދިނުމުގައި އިސްކަމެއް ދީގެން ބަލާ ކަންކަން ކަމުގައި އެމިނިސްޓްރީއިން ހާމަކުރެއެވެ.\nއުމްރާ އަށް މީހުން ގެންދިއުމުގެ ހުއްދައަށް އެދި އިސްލާމިކް އެފެއާޒް މިނިސްޓްރީއަށް ހުށަހެޅި ކުންފުނިތަކުގެ ތެރެއިން ހުއްދަ ދިން 25 ކުންފުނީގެ ތެރޭގައި ހައްޖު ކޯޕަރޭޝަން ހިމެނެއެވެ.\nޒިކުރުކުރުމުގެ 10 ފައިދާ\nޤިބްލަ އިން ޑިސެމްބަރު ޢުމްރާ ދަތުރުގެ ފުރުސަތު ހުޅުވާލައިފި\nހިޔާލު ފާޅުކުރައްވާ! Cancel reply\nޤިބްލަ އިން ރަމަޟާން ޢުމްރާ ދަތުރުގެ ފުރުސަތު ހުޅުވާލައިފި\nފެބްރުއަރީ 16, 2020\nއޮރެންޖް މާޓް ރޯދަ ޕްރޮމޯޝަންގެ އިނާމަކަށް ޤިބްލައިން އުމްރާ ދަތުރެއް!\nޑިސެމްބަރ 9, 2019\nހަ އަހަރުގެ ހާފިޒް، ޔޫސުފްއަށް ޤިބްލައިން ޢުމްރާ ދަތުރެއް ދީފި\nޙައްޖުގެ އަޅުކަން އަދާ ނުކުރެވުން: ޤިޔާމަތުގެ ކުދި ޢަލާމާތެއް!\nމިއީ ޢުމްރާއަށް ދިއުމުގެ ހުއްދަ ދީފައިވާ ކުންފުންޏެކެވެ.\nCopyright © 2019 – 2020 | Qibla Hajj & Umrah\nއެޑްރެސް: ގ. ހޭޅި، މާލެ، ދިވެހިރާއްޖެ\n9666104 | info@qibla.mv


SAG Gai Raajje Thamseel Kuri Kulhuntherinnaai Raees Bahdhalu Kuravvaifi – adduLIVE\nއެސްއޭޖީގައި ރާއްޖެ ތަމްސީލްކުރި ކުޅުންތެރިންނާ ރައީސް ބައްދަލުކުރައްވައިިފި\nJan 07, 2020, 21:54 ހަސަން ރަޝީދު\nރައީސް އިބްރާހީމް މުޙައްމަދު ޞާލިޙް, ސައުތު އޭޝިއަން ގޭމްސްގައި ރާއްޖެ ތަމްޞީލުކުރި ކުޅުންތެރިންނާ އޮފިޝަލުންނާ މިއަދު ބައްދަލުކުރައްވައިފިއެވެ.\nމި ބައްދަލުކުރެއްވުން އޮތީ މިއަދު މެންދުރުފަހު ރައީސް އޮފީހުގައެވެ.\nސައުތު އޭޝިއަން ގޭމްސްގައި ބައިވެރިވި ރާއްޖޭގެ އަންހެން ބާސްކެޓް ބޯޅަ ޓީމާއި އަންހެން ފުޓްބޯޅަ ޓީމް އަދި ރާއްޖޭގެ ފަރާތުން ބައިވެރިވި އޮފިޝަލުންނާއެކު ބޭއްވެވި މި ބައްދަލުވުމުގައި ރައީސުލްޖުމްހޫރިއްޔާ ވަނީ ދިވެހި ޓީމުތަކުން މި މުބާރާތުގައި ދެއްކި ހިތްވަރާ ހޯދި ކާމިޔާބީ ފާހަގަކުރައްވައި ކުޅުންތެރިންނަށް ހިތްވަރުދެއްވާފައެވެ.\nއަދި މި މުބާރާތުގައި ދިވެހި ޓީމުތަކުން ހޯދި ކާމިޔާބީއަކީ ޤައުމަށް ލިބުނު ޝަރަފެއްކަން ފާހަގަކުރައްވައި ކުޅިވަރު ތަރައްޤީކުރުމަށް ސަރުކާރުން ވަރަށް ބޮޑު އިސްކަމެއް ދޭކަން ރައީސުލްޖުމްހޫރިއްޔާ ފާހަގަކުރެއްވިއެވެ. ޚާއްޞަގޮތެއްގައި ވަކިކުޅިވަރެއް ތަފާތުކުރުމެއްނެތި ވަޞީލަތްތައް ޤާއިމުކުރުމާއި މީހުން ތަމްރީނުކުރުމަށް ސަރުކާރުން މިހާރުވެސް މުހިންމު މަސައްކަތްތަކެއް ކުރަމުން އަންނަކަން ރައީސުލްޖުމްހޫރިއްޔާގެ ވާހަކަފުޅުގައި ފާހަގަކުރެއްވިއެވެ.


ދައުރުގެ މެދުތެރެއިން އިންތިހާބެއް ބާއްވާނެ ވާހަކައެއް ނުދައްކަން: ރައީސް ނަޝީދު | Voice.mv\nދައުރުގެ މެދުތެރެއިން އިންތިހާބެއް ބާއްވާނެ ވާހަކައެއް ނުދައްކަން: ރައީސް ނަޝީދު\nދައުލަތުގެ މީޑިއާއިން ރޭ ގެނެސްދިން "އާސްކް ސްޕީކާ" ޕްރޮގްރާމުގައި އާންމުން ފަރާތަކުން އެމަނިކުފާނަށް ކުރި ސުވާލަކަށް ޖަވާބުދެއްވަމުން ނަޝީދު ވިދާޅުވީ، ރިޔާސީ ކެމްޕެއިން ތެރޭގައި ކޯލިޝަނުގެ ތެރޭގައި ދައުރުގެ މެދުތެރެއިން އިންތިހާބެއް ބާއްވާނެ ވާހަކަ އެއްވެސް ބޭފުޅަކު ނުދައްކަވައި ކަމަށެވެ. އަދި ރައީސް ސޯލިހުވެސް އެފަދަ ވާހަކައެއް ނުދައްކަވާ ކަމަށް ނަޝީދު ވިދާޅުވިއެވެ.\n"އަޅުގަނޑު ހަނދާނެއް ނުވޭ ރައީސުލްޖުމްހޫރިއްޔާ އަހަރެއްގެ ފަހުން. އަދި އަޅުގަނޑުމެން އެކަކުވެސް އަހަރެއްގެ ފަހުން އިންތިހާބެއް ބާއްވާނެ ވާހަކައެއް ދެއްކި ހަނދާނެއް. އަޅުގަނޑުމެން ނުދައްކަން. ފަސް އަހަރުގެ ޓާމެކޭ އަޅުގަނޑުމެން ދެންނެވީ." ނަޝީދު ވިދާޅުވިއެވެ.\nރައީސް ނަޝީދު މިފަދައިން ވިދާޅުވި އިރު، 2018 ގެ ޖޫން މަހުގެ ތެރޭގައި ލަންކާގައި ހުންނަވައިގެން ނަޝީދު ދެއްކެވި ވާހަކައިގައި ވިދާޅުވެފައިވަނީ، 11 ނޮވެންބަރު 2018 ހެ ރިޔާސީ އިންތިހާބު ކާމިޔާބުކުރާ، ގުޅިފައިވާ ޕާޓީތަކުގެ ކެންޑިޑޭޓް ހުވާ ކުރައްވާނީ މިހާރު އޮތް ގާނޫނު އަސާސީގައިވާ ގޮތުގެ މަތިން ރައީސުލްޖުމްހޫރިއްޔާގެ ފުރިހަމަ ބާރުތަކާއެކީގައި ކަމަށެވެ.\nއެމަސައްކަތް ވާންޖެހޭނީ އިންތިގާލީ ވަގުތީ ސަރުކާރަކަށް ކަމަށާއި މި ވަގުތީ ސަރުކާރު ދެމި އޮންނަން ވާނީ ދެން އަންނަ ރައްޔިތުންގެ މަޖިލީހުގެ އިންތިހާބު އަންނަންދެން ކަމަށް އޭރު އެމަނިކުފާާނު ވިދާޅުވިއެވެ.\n"11 ނޮވެންބަރު 2020 ގެ މޭ އާއި ދެމެދު ބަރުލަމާނީ ނިޒާމަކަށް ރާއްޖޭގެ ވެރިކަމުގެ ނިޒާމު ބަދަލުކޮށް، އަދި އިންތިގާލީ އަދާލަތު ދިވެހި ރައްޔިތުންނަށް ހޯދައިދީ، ދިވެހި ރާއްޖޭގެ ޓެކްސްގެ ނިޒާމްވެސް، ދާހިލީ ކަންކަންވެސް. ހާރިޖީ ކަންކަންވެސް، ދިވެހިން އެއްބައިވެގެން ކުރަންޖެހޭ ކިތަންމެ ކަމެއް ކުރުމަށް މި އަހަރެއްހާ ދުވަސް އަޅުގަނޑުމެން ނެގުމަކީ ބުއްދިވެރިކަމެއް." ރައީސް ނަޝީދު ވިދާޅުވިއެވެ.


China Sinopharm vaccine ah WHO in huhdha dheefi\nސައިނޮފާމް ވެކްސިނަށް ޑަބްލިޔުއެޗްއޯ އިން ހުއްދަދީފި\nސައިނޮފާމް ކޮވިޑް ވެކްސިނަށް ޑަބްލިޔުއެޗްއޯ ހުއްދަދިނުމުން ގައުމުތަކުގެ އިތުބާރުބޮޑުވާނެ\nދުނިޔޭގެ ސިއްހަތު ޖަމިއްޔާ، ޑަބްލިޔުއެޗްއޯއިން ޗައިނާގެ ސައިނޮފާމް ކޮވިޑް ވެކްސިނަށް ހުއްދަދީފި އެވެ. ސިއްހަތު ޖަމިއްޔާއިން ބުނީ ގައުމުތަކުގައި އިމާޖެންސީ ފަރުވާއެއް ގޮތުގައި ސައިނޮފާމް ކޮވިޑް ވެކްސިން ބޭނުންކުރުން އެންމެ ރަނގަޅު ކަމަށެވެ.\nސިއްހަތު ޖަމިއްޔާއިން ހަފުތާއަކު ދެފަހަރު ބާއްވާ ވެބިނާއެއްގައި މައުލޫމާތުދެއްވަމުން ސެކްރެޓަރީ ޖެނެރަލް ޑރ. ޓެޑްރޯސް އަދަނޮމް ގެބްރިޔެސަސް ވަނީ ސައިނޮފާމް ކޮވިޑް ވެކްސިނަށް ހުއްދަދެއްވިކަން އިއުލާންކުރައްވާފަ އެވެ. އޭނާ ވިދާޅުވީ ކޮވިޑުން ރައްކާތެރިވުމަށް ޑަބްލިޔުއެޗްއޯއިން ހަވަނައަށް ހުއްދަދިން ވެކްސިނަކީ ސައިނޮފާމް ކަމަށެވެ.\nސައިނޮފާމް ކޮވިޑް ވެކްސިން އުފައްދަނީ ބީޖިން ބަޔޯ-އިންސްޓިޓިއުޓް އޮފް ބަޔޮލޮޖިކަލް ޕްރޮޑަކްޓްސްއިންނެވެ. މިއީ ޗައިނާ ނެޝަނަލް ބަޔޮޓެކް ގްރޫޕްގެ ސަބްސިޑަރީ ކުންފުންޏެކެވެ.\nޑަބްލިޔުއެޗްއޯއިން ސައިނޮފާމްއަށް ހުއްދަދިނުމުން ކޮވިޑަށް ބޭނުންކުރެވޭ ވެކްސިން ލިސްޓަށް ނަމެއް އިތުރުވެ އާންމު ފަރުވާއެއް ގޮތުގައި ބަލައިގަންނަން ފަސޭހަވާނެ އެވެ. އަދި ކޯވެކްސް ފެސިލިޓީ މެދުވެރިކޮށް ގައުމުތަކަށް ސަޕްލައިކުރުން ވެސް ފަސޭހަވާނެ އެވެ. ކޯވެސް ފެސިލިޓީ މެދުވެރިކޮށް ގައުމުތަކަށް ވެކްސިން ހަދިޔާކުރެވޭނީ ޑަބްލިޔުއެޗްއޯގެ ހުއްދަ ލިބިގެންނެވެ.\nކޮވިޑަށް ބޭނުންކުރާ އެހެން ވެކްސިންތަކަށް ވުރެ ސައިނޮފާމް ވެކްސިން ދަމަހައްޓަން ފަސޭހަ އެވެ. މިވެކްސިން ގަދަފިނީގައި ނޫނަސް ރައްކާކޮށްފައި ބެހެއްޓެ އެވެ. މިއީ ގައުމުތަކަށް ބޮޑު ފަސޭހައަކަށް ވާނެ އެވެ.\nޗައިނާ ކޮވިޑް-19 ކޮވިޑް ވެކްސިން + ސިނޯފާމް\nޗައިނާއިން 260 މިލިއަން ވެކްސިން 55 ގައުމަކަށް\n"ޗައިނާ ވެކްސިން ނުގަންނާނެ ކަމަކަށް ނުބުނަން"\nކޮވިޑް އުފެދުނު ގޮތް އެނގުން މުހިންމު: ފައުޗީ


Flat Ah Vadhevey Thaareeh Dhinumugai Sarukaarun Serious Vaanjehey - Aamunge Jamiyya - Vaguthu\nފްލެޓަށް ވަދެވޭ ތާރީހު ދިނުމުގައި ސަރުކާރުން ސީރިއަސް ވާންޖެހޭ: އާންމުންގެ ޖަމްއިއްޔާ\n4 ހަފްތާ ކުރިން ( މެއި 19, 2021 )\nފްލެޓަށް ވަދެވޭ ތާރީހު ދިނުމުގައި ސާރުކާރުން ސީރިއަސް ވާންޖެހޭ ކަމަށް ބޯހިޔާވަހިކަމުގެ މައްސަލައިގައި ހުރި ކަންބޮޑުވުންތައް ސަމާލުކަމަށް ގެނައުމަށް މަސައްކަތް ކުރަމުން އަންނަ އާންމުންގެ ޖަމްއިއްޔާ އިން ބުނެފިއެވެ.\nއާއްމުންގެ ޖަމިއްޔާ އިން މިހެން ބުނީ ހިޔާ ފްލެޓަށް މިއަންނަ މަހު ވަދެވޭނެ ކަމަށް ސަރުކާރުން އަނެއްކާވެސް ބުނުމުން ނެރުނު ބަޔާނެއްގައެވެ. އެބަޔާނުގައި ވަނީ ހިޔާ ފްލެޓަން ވަދެވޭނެކަމަށް ސަރުކާރުން އެންމެ ފުރަތަމަ ދިން ތާރީހަކީ މިދިޔަ އަހަރު ކުރީ ކޮޅުކަމާއި އޭރުން ފެށިގެން މިއަދާއި ހަމަޔަށް ތިން ހަތަރު ތާރީހު ސަރުކާރުން ދިންކަން ފާހަގަކޮށްފައެވެ.\nއާއްމުންގެ ޖަމިއްޔާ އިން ބުނީ ތާރީހްތަކެއް ސަރުކާރުން ދޭއިރު، އެތާރީހްތަކަށް ފްލެޓަށް ނުވަދެވުމުން އާއްމުންނަށް ގިނަ ދަތިތަކެއް އަންނަނީ ދިމާވަމުންނެވެ. "ހިޔާ ފްލެޓަށް ވަދެވޭ ތާރީހު ބުނުމުގައި ސަރުކާރުން ވަރަށް ބޮޑަށް ސަމާލުވާން ޖެހެއެވެ. ސަބަބަކީ އޭގެ ސަބަބުން އާންމުންނަށް ކުރިމަތިވާ އުދަގޫތަކެއް ހުރީމައެވެ. ހިޔާ ފްލެޓު ލިބުނު އާންމުންނަކީ މިހާރުވެސް ކުއްޔަށް އުޅޭ މީހުންނެވެ. މިއަންނަ މަހު ވަދެވޭނޭ ބުނާ ކޮންމެ ފަހަރަކު މިހާރު އުޅޭ ތަނުން ނިކުންނަން ކުރަން ޖެހޭ ކަންކަން ބައެއް އާންމުން ކުރެއެވެ. ބައެއް ތަންތަނަކީ އެއްމަސް ދެމަސް ކުރިން ތަން ދޫކުރާ ވާހަކަ އަންގަން ޖެހޭ ތަންތަނެވެ." ބަޔާނުގައި ބުންޏެވެ.\nބަޔާނުގައި އިތުރަށް ބުނީ މީގެ ކުރިންވެސް ސަރުކާރުގެ ބަހަށް ބަރޯސާވެ އުޅޭތަނުން ނިކުންނަ ވާހަކަ ވެރިފަރާތަށް އެންގި އެތައް ބަޔަކަށް ވަނީ ލަނޑު ލިބިފައެވެ. ކޮންމެ ފަހަރަކު އާންމުންގެ ޝަކުވާގެ އަޑުގަދަވާން ފެށީމަ ކޮންމެވެސް ތާރީހެއް ބުނެލުން އެއީ ވެރިންނަށް ވަރަށް ފަސޭހަކަމެއް ކަމަށާއި އެތާރީހަށް ނުވަދެވުނަސް ވެރިންނަށް ވާ ގެއްލުމެއް ނޯންނަކަށް އާއްމުންގެ ޖަމިއްޔާ އިން ބުންޏެވެ.\n"އެހެނަސް ތަކުރާރުކޮށް ތާރިހުދީ އެ ތާރީހް ފަހަނަޅައި ދިއުމުން އޭގެ ގެއްލުން އާންމުންނަށް ވާކަން ވެރިން ދަންނަން ޖެހެއެވެ. ވީމާ ތާރީހުތައް ދިނުމުގައި ވަރަށް ސަމާލުވެ އެކަން އެއީ "ސީރިއަސް" ކަމެއް ގޮތުގައި ވެރިން ނަގަން ޖެހެއެވެ. މިއަންނަ މަހު ވަދެވޭނެ ކަމަށް މިހާރު މީޑިއާ ތަކަށް މައުލޫމާތު ދީފައިވީ ކަމުގައިވިޔަސް، ގުރުލާ އަދި ނުނިމޭކަމަށާއި އެގްރިމަންޓް މަސައްކަތް ނުފެށޭކަން ވެސް އާއްމުންގެ ޖަމިއްޔާ އިން ފާހަގަ ކުރިއެވެ. އަދި އޭގެ އިތުރުން ފްލެޓު ލިސްޓުގަވާ މީހުންގެ ތެރެއިން ހައުސިން މިނިސްޓްރީއިން ކުރަމުންދާ ބައެއް ވެރިފިކޭޝަން މަސައްކަތް ވެސް ނުނިމޭކަން އާއްމުންގެ ޖަމިއްޔާ އިން ބުންޏެވެ.\nއާއްމުންގެ ޖަމިއްޔާ އިން ބުނީ ފްލެޓްތަކަށް ވަދެވޭނެ ކަމަށް މިފަހަރު ދިން ތާރީހަށްވެސް ވަދެވޭނެ ކަމުގެ އުންމީދު ކުޑަަކަމަށެވެ. އެހެންނަމަވެސް އެޖަމިއްޔާ އިން އުންމީދު ކުރަނީ ސަރުކާރުން މިފަހަރު ބުނި ތާރީހަށް ފްލެޓްތަކަށް ވަދެވުން ކަމަށް ވެސް ބަޔާނުގައި ބުންޏެވެ.\nސަރުކާރުން އެންމެ ފަހުން ބުނެފައި ވަނީ އަންނަ މަހު މެދެތެރޭގައި ހިޔާ ފްލެޓްތަކަށް ވަދެވޭނެ ކަމަށެވެ.\nހިޔާ ފްލެޓު ލިބޭ ފުލުހުންގެ ލިސްޓްގެ ތަފްސީލްތައް ހާމަކުރަން ގޮވާލައިފި\nމެއި 19, 2021 23:27\nވަރަށް އުއްމީދުގަ މިތިބީ\nމެއި 19, 2021 23:53\nމީ ތާކުން ތާކުޖެހޭ މީހުން އުޅޭ ސަރުކާރެއްނޫން..\nމެއި 20, 2021 02:21\nބުނާ ތާރީހަށް ވަދެ ތިއްބާ ވެސް ބުނެފާނެ އަދި ދޭ ކައް ނުނިންމަމޭ\nމެއި 20, 2021 02:34\nޜައްއިތުން ނައްވުރެ ސީރިޔަސް އެއްނުން ނަސީދު ގެ ސެކުރިޓީ\nމެއި 20, 2021 09:16\nފްލެޓްލިބޭލިސްޓްގެ ގިނަމީހުންނަކީފިރިމީހާނުވަތައަނބިމީހާގެމިހާރުވެސްފްލެޓްހުރިމީހުންއޮޅުވާލަންނޫޅޭ މިގޮތުންބައެއްމީހުންގެ މާލޭގައިއަނެތްބައެއްގެ ރަށުގައިފްލެޓްއެބަހުރި މިކަންބަލަންޖެހޭ


Alhugaduge Bas Neyhumun Asmalee Ekamaa Mihaaru Dheravey - Mahloof - Vaguthu\nކޮވިޑް-19: އަތޮޅުތައް އަދިވެސް ނުރައްކަލުގައި! -9ގަޑިއިރު ކުރިން\nއަޅުގަނޑުގެ ބަސް ނޭހުމުން އަޝްމަލީ މިހާރު އެކަމާ ދެރަވޭ - މަހުލޫފް\nއަހުމަދު މަހްލޫފް – ވަގުތު އިމޭޖްސް: އިބްރާހިމް ޝާބިލް\nފިނޭންސް މިނިސްޓްރީގެ ސްޓޭޓް މިނިސްޓަރުގެ މަގާމުގައި ހުންނެވި މުހައްމަދު އަޝްމަލީ ވެސް ރައީސް ޔާމީނަށް ޣައްދާރުވެއްޖެ ކަމަށް މިހާރު ނިންމައިފި ކަމަށް ރައްޔިތުންގެ މަޖިލީހުގެ ގަލޮޅު ދެކުނު ދާއިރާގެ މެމްބަރު އަހުމަދު މަހުލޫފް ވިދާޅުވެއްޖެއެވެ.\nރޭ ވީޓީވީގެ ފަސްމަންޒަރު ޕްރޮގްރާމްގައި ވާހަކަދައްކަވަމުން މަހުލޫފް ވިދާޅުވީ އަޝްމަލީއަކީ އޭނާގެ ދާއިރާއަށް ނިސްބަތްވާ ވަރަށް ގާތް ރަހުމަތްތެރިއެއް ކަމަށެވެ. މަހުލޫފް ވިދާޅުވީ އަޝްމަލީ އަށް އެންމެ ފަހުވަގުތާ ޖެހެންދެން ވެސް ނަސޭހަތްދީފައިވާނެ ކަމަށެވެ. ނަމަވެސް އެނަސޭހަތް ގަބޫލު ނުކުރެވުނީތީ މިއަދު އަޝްމަލީ އެކަމާ ދެރަވެ ހިތާމަ ކުރައްވާ ކަމަށް މަހްލޫފް ވިދާޅުވިއެވެ.\n"މިއަދު އަޅުގަނޑަށް މެސެޖުކޮށްފަ އަޝްމަލީ ބުނަނީ ތިމަންނަ އެބަދެރަވަމޭ މަހޭގެ ބަސް އަޑުނޭހުނީމަ, އިޚްލާސްތެރިކަމާއެކު ރައީސް ޔާމީން އަރިހު މަސައްކަތް ކުރުމުން ތިމަންނާވެސް ޣައްދާރުވެއްޖެ ކަމަށް ނިންމައިފި ކަމަށް އަޝްމަލީ މިއަދު ފޯނު ކުރައްވައި އަޅުގަނޑު ކައިރީ ވިދާޅުވި" މަހުލޫފު ވިދާޅުވިއެވެ.\nމަހުލޫފު ވިދާޅުވީ ރައީސް ޔާމީންގެ އަމިއްލަ ކަންތައްތައް ހާސިލު ނުކުރެވޭނަމަ އެއީ ކިތަންމެ ގާތް މީހެއްކަމުގައިވިޔަސް އެމީހަކާ ގުޅުން ކަނޑާލާނެ ކަމަށެވެ.\nރިޔާސީ އިންތިހާބުގެ ކުރިން އިދިކޮޅުފަރާތްތަކުން ދިޔައީ އިންތިހާބު އޮޅުވާލުމަށް ދިވެހި ދައުލަތުގެ އިލެކްޓްރޯނިކް ވިއުގަ ބަލަހައްޓަމުން ގެންދާ އޮފީސް، ނެޝަނަލް ސެންޓަ ފޯ އިންފޮމޭޝަން ޓެކްނޮލޮޖީ އާއި ހަވާލުވެ ހުންނެވި އެންމެ އިސްވެރިޔާ މުހައްމަދު އަޝްމަލީ އަށް ބޮޑެތި ތުހުމަތުތަކެއް ކުރަމުންނެވެ. އެގޮތުން އިލެކްޝަން ކޮމިޝަނުގެ ސާވާއާއި އަޝްމަލީ ކުޅެމުންދާ ކަމުގެ ތުހުމަތުވެސް އިދިކޮޅު ފަރާތްތަކުން ކޮށްފައިވެއެވެ.\nއިންތިހާބުގައި ވޯޓް އޮޅުވާލި ކަމަށް އިލެކްޝަން ކޮމިޝަނުގެ މެންބަރުންގެ މައްޗަށް ބޮޑެތި ތުހުމަތު ތަކެއް ކުރެވޭއިރު ރިޔާސީ އންތިޚާބު ބާތިލުކުރަން ރައީސް ޔާމީން ސްޕްރީމް ކޯޓަށް ހުށަހެޅުއްވި މައްސަލައިގައި އެމަނިކުފާނުގެ ފަރާތުން ހުށަހުއްވި ސިއްރު ހެކިންގެ ހެކިބަސް ނަގަންޖެހޭފަދަ ހާލަތެއް މެދުވެރިފައި ނުވާކަމަށްބުނެ ސިއްރު ހެކިންގެ ހެކިބަސް ނުނަގަން ނިންމައި، މައްސަލައިގެ އަޑުއެހުންތއް ނިންމާލާފައިވާއިރު، ހުކުމް އިއްވާނެ ވަކި ދުވަހެއް އެ ކޯޓުން ވިދާޅެއް ނުވެއެވެ.\nއޮކްޓޯބަރ 19, 2018 10:14\nމީ ފިތުނަ ބޯޓު ރާއްޖޭގަ ހުރި.\nއޮކްޓޯބަރ 19, 2018 10:21\nޢާން މީނަގެ ބަސް އަހަންވީ އެންމެންވެސް\nއޮކްޓޯބަރ 19, 2018 10:26\nމީނަހިތުން މީނަވަރުގެ މީހަކު މިދުނިޔޭގަވެސް ނެތް ހާދަމައްޗަކަށޭދޯ މީނަ އަރައިގެން މި އުޅެނީ ފޮނިވިޔަސް ތަންފުކެއް ބޮޑުވަރު ތީ\nއޮކްޓޯބަރ 19, 2018 16:55\nދާނަމޭ ދާނަމޭ ގޯޅިން ގޯޅިން ލައިފަ މިރޭ ދާނަމޭ ކިޔާލަ ކިޔާލަ ހުންނަ ސޮރުދޯ މިއީ. ޗުސް ޗުސް..\nއޮކްޓޯބަރ 19, 2018 19:28\nއިންތިޚާބުގެ މައްސަލަ ކޯޓަށް ވައްދާ ވާހަކަ އެންމެ ފުރަތަމަ ބުނީ މަހްލޫފެވެ. އޭރު އެއްވެސް މީހަކު އެވާހަކަ ޤަބޫލުނުކުރެއެވެ.


Sunny Side of Life: ehen kula akun iru araifi !\n"ސަނީ ސައިޑް އޮފް ލައިފް" އެހެން ކުލައަކުން އިރު އަރައިފި!\nމި ރާއްޖޭގައި ސިޔާސީ ފޯރި އޮތް ހިސާބަކީ، މާތް ރަސްކަލާނގެ ދޮންކޭލަށް ދެއްވި ރަން ރީނދޫ ކުލައާ މެދު ވެސް ބަޔަކު މީހުން ހިތާނުވުމެވެ. ދޮންކޭލުގައި ނޫ ކުލަ ޖެއްސި ސިޔާސީ ބަލިމަޑުކަމެއް ވެސް ދެކެފީމު އެވެ. މަރުވެފައި އޮތް މީހާގެ މަހާނަ ގަލުގައި ނޫ ކުލަ ޖެއްސި ފޯރިގަނޑަކާއި އޭގައި ރީނދޫ ކުލަ ޖެއްސި ރޯގާއެއް ވެސް ދިވެހިން ދެކެފި އެވެ.\nއެހެންވީމަ ސިޔާސީ މައިދާނުގައި ކުލަ ބުރުވައިލުމުގެ ފޯރިއަކީ އާ އެއްޗެއް ނޫނެވެ. މިއީ ރަން ރީނދޫ ކުލައިން މަޝްހޫރު އިދިކޮޅު އެމްޑީޕީ އާއި ނޫ ކުލައިން މަޝްހޫރުކަން ހޯދި ދިވެހި ރައްޔިތުންގެ ޕާޓީގެ ވާދަވެރިކަމުގައި ވެސް ފެނިގެން ދިޔަ ފޯރިއެކެވެ. އެ ފޯރި މި އޮތީ އަނެއްކާވެސް އެނބުރި އައިސްފަ އެވެ.\nހަމަ އެއްބަޔަކާ އެކުގަ އެވެ.\nވެރިކަމުގައި މިއަދު އޮތީ، ނޫކުލަ ދޫކޮށް ވަޑައިގެންނެވި ސިޔާސީ ބޭފުޅުން އުފެއްދެވި ޕީޕީއެމެވެ. އެމީހުންގެ ކުލަ އަކީ މެޖެންޓާ އެވެ. ނުވަތަ އާންމުންގެ މެދުގައި މަޝްހޫރުވެފައި ވަނީ އަސުރުމަލުގެ ކުލައިންނެވެ.\nރާއްޖޭގެ ޓޫރިޒަމް ޕްރޮމޯޓްކުރުމަށް ގެންގުޅޭ މަޝްހޫރު ޓެގްލައިން، "ސަނީ ސައިޑް އޮފް ލައިފް" އާ ގުޅުވައިގެން ތައްޔާރުކޮށްފައިވާ ސްވެނިއާ ބޭގުގެ ކުލަ، އަސުރު މަލުގެ ކުލަ އަށް ނުވަތަ ސަރުކާރު ހިންގާ ޕީޕީއެމުގެ ރަސްމީ ކުލަ އަށް ބަދަލުވުމަކީ، އެކަން ސިޔާސީ ނުކޮށް ދޫކޮށްލާ ވަރަށް ވުރެ ހާމަކަން ބޮޑު ކަމެކެވެ.\nމިއީ އެ ދުވަސްވަރު ނަމަ، "އެ ލޯގޯ" އޭ ކިޔުނު ފިލްމެއް ވެސް ބަޔަކު މީހުން އިއުލާނުކުރީހެވެ.\n"ސަނީ ސައިޑް އޮފް ލައިފް" ކަމުނުދާ ކަމަށް ބުނެ ކުރީގެ ރައީސް މުހައްމަދު ނަޝީދުގެ ވެރިކަމުގައި، ރާއްޖޭގޭ ޓޫރިޒަމްގެ ދާއިރާ، ދެން މާ ތިމާވެއްޓާ ރައްޓެހި މާހައުލެއްގެ ގޮތުގައި ވިއްކަން ފެށީ އެވެ. އެ ހިސާބުން "ސަނީ ސައިޑް އޮފް ލައިފް" ގެ ނަން ރަސްމީކޮށް ބޭނުންކުރުން ހުއްޓާލައި "މޯލްޑިވްސް އޯލްވޭސް ނެޗްރަލް" ގެ ޝިއާރެއް ގެނައީ އެވެ.\nދެން އަމާޒުވީ ފާޑުކިޔުމެވެ. އެ ޓެގްލައިން ރާއްޖެއާ އެއްވެސް ގޮތަކަށް ނުގުޅޭ ކަމަށާއި އޭގެ ލޯގޯ ވެސް ބަޔަކަށް ބޮޑު އަގު ދީގެން ހެއްދިއިރު އެއީ ކޮޕީކޮށްފައިވާ ލޯގޯއެއް ކަމަށް ބުނެ ނަޝީދުގެ ސަރުކާރުގެ އެ ނިންމެވުމުގައި ހަމަ ރަނގަޅަށް ވެސް ސިޔާސީ ލިބާސް ލައްވައި އެ ލިބާސް ވީދާލީ އެވެ.\nޢާހިރުގައި އެ ލޯގޯއާ އެކު "ސަނީ ސައިޑް އޮފް ލައިފް" ގެ ޒަމާންވީ މަޝްހޫރު ލޯގޯ ވެސް ވީ އެންމެފަހުން، އެހެން ގައުމެއްގެ ޓޫރިޒަމް ލޯގޯއެއް ކޮޕީކޮށްގެން ހަދާފައިވާ ލޯގޯ އަކަށެވެ.\nޓޫރިޒަމް ދާއިރާގެ ޕްރޮމޯޝަން މިފަދަ ގޮތަކަށް ސިޔާސީވެގެން ދިއުމަށް ފަހު ނަޝީދުގެ ވެރިކަން ވެއްޓި "ސަނީ ސައިޑް އޮފް ލައިފް" އަނެއްކާވެސް އެނބުރި އައީ އެވެ. އެހެންވީމަ ނަޝީދުގެ ވެރިކަމަކީ "ސަނީ ސައިޑް އޮފް ލައިފެއް" ނޫންތާ އެވެ؟ އާދޭހެވެ. އެ ބޭފުޅާގެ ވެރިކަމަކީ "އަނެއް ދިވެހި ރާއްޖެ" އެވެ.\nކޮންމެއަކަސް އެ ވާހަކައެއް ނޫނެވެ. "ސަނީ ސައިޑް އޮފް ލައިފް" އެނބުރި އައިސް އޭގެ ރަން ރީނދޫ ކުލައިގެ ސްވެނިއާ އާލާތްތަކުގެ މައި ދަބަހުގެ ކުލަ އަސުރު މަލެއްހެން މި އޮތީ ފޮޅިފަ އެވެ. އަނެއްކާ، އަސުރު މަލެއްހާ އަވަހަށް މިލައި މޯޅިވެ ވެސް ވެދާނެ ހެއްޔެވެ؟\nމިހެން މި ދެންނެވީ، އެހާ ވެސް އަވަހަށް "ސަނީ ސައިޑް އޮފް ލައިފް" ގެ ކުލަޔާއި ލޯގޯ ބަދަލުވާތީ އެވެ. ކުރިން އުޅުނީ ލޯގޯގެ ތަޅާފޮޅުމެކެވެ. މިހާރު ރަން ރީނދޫ ކުލައިގެ ސްވެނިއާ ދަބަސް، އަސުރުމަލުގެ ކުލަ އަށް ބަދަލުވީ އެވެ.\nމިފަދަ ބައެއް ފަރާތްތަކުން މިގޮތަށް ވާހަކަ ދައްކާއިރު ފާހަގަކޮށްލަން ޖެހެނީ "ސަނީ ސައިޑް އޮފް ލައިފް" ގެ މި ކޮތަޅު، ހަމަ އަސްލަށް ވެސް ވަރަށް "އެމްޑީޕީކޮށްފައި" އޮތް ކަމެވެ. އެގޮތުން ދަބަހުގެ ބޭރުގައި އަޅާފައިވާ ޑިޒައިންގެ ތެރެއިން ގުލްސަންޕާ މާ ވެސް ފޮޅިގެން ނުކުމެފައި ހުއްޓެވެ.\nއެ މަލަކީ ރާއްޖޭގެ ސިޔާސީ މައިދާނުގައި އެމްޑީޕީ ސިފަކޮށްދޭ މަލެކެވެ.\nއެހެންވީމަ އަސުރު މަލުގެ ކޮތަޅަށް ފާޑުކިޔާ ފަރާތްތަކަށް ރައްދު ދޭ މީހުން ބުނަނީ އެމްޑީޕީގެ ވެރިކަމުގައި ވެސް މި ދަބަސް އޮތީ ސިޔާސީކޮށް ރަން ރީނދޫ ކުލައިން ކަތިލައިފައި ކަމަށެވެ.\nއެކަމަކު ރީނދޫ ކުލަ ނުޖައްސައި "ސަނީ ސައިޑް" ގެ މަންޒަރެއް ފުރިހަމައެއް ވެސް ނުވާނެ ނޫން ހެއްޔެވެ؟ އަނެއް ވާހަކަ އަކީ، އެމްޑީޕީގެ ވެރިކަމެއް އައުމުގެ މާ ކުރިން ވެސް މި ދަބަހެއްގަ އާއި ވިޒިޓް މޯލްޑިވްސްގެ އެހެން ޕްރޮމޯޝަންތަކުގައި ވެސް ރަން ރީނދޫ ކުލަ ބޭނުން ކުރެވެމުން އައި ކަމަށް ބުނާ ބުނުމެވެ.\nދެން ބައެއް މީހުން ހިތަށް އަރާފާނެ އެވެ. މި ޕްރޮމޯޝަނެއްގެ ފަހަތުގައި ތިއްބެވި ބޭފުޅުން ވިދާޅުވަނީ ކީކޭތޯ އެވެ. އަޅުގަނޑަކަށް ވެސް ނޭނގެ އެވެ.\n"މި ދެން ހަމަ ކުލަ ބަދަލުކޮށްލީ" އޭ ވިދާޅުވެ އިތުރު މައުލޫމާތު ދެއްވާނެ ކަމަށް ވިދާޅުވެފައި ވަޑައިގެންނެވި އޮފިޝަލްގެ ޚަބަރެއް ވެސް ފަހަކުން ނުވީމަ އެވެ.


R. Atoll councilun kuriyah gendhiya dhanduverikamuge program ninmaalaifi | Fainu Online\nފޮޓޯ: އަތޮޅު ކައުންސިލް\nއުނގޫފާރުގައި ކުރިޔަށް ގެންދިޔަ ދަނޑުވެރިކަމުގެ ޕްރޮގްރާމް ނިންމާލައިފި\n31 މޭ 2022, އަންގާރަ, 23:52\nރ. އަތޮޅުގެ އަންހެނުންގެ ތަރައްގީއަށް މަސައްކަތް ކުރާ ކޮމެޓީތަކަށް ހާއްސަކޮށްގެން އުނގޫފާރުގައި ކުރިޔަށް ގެންދިޔަ "ހައިޑްރޯފޮނިކްސް ޓެކްނޮލޮޖީ" ބޭނުންކޮށްގެން ގަސްއިންދާ ހައްދަން ދަސްކޮށްދޭ ތަމްރީނު ޕްރޮގްރާމް ކާމިޔާބު ކަމާއިއެކު ނިންމާލައިފިއެވެ.\nޖުމުލަ 32 ބައިވެރިން ބައިވެރިވި މި ޕްރޮގްރާމްގެ ނިމުން ފާހަގަ ކުރުމުގެ ހަފްލާ އިއްޔެރޭ އަތޮޅު ޓްރޭނިންގ ސެންޓަރުގައިވަނީ ކުރިޔަށް ގެންގޮސްފައެވެ.\nފިޝަރީޒް މިނިސްޓްރީއާއި ރ. އަތޮޅު ކައުންސިލް ގުޅިގެން ކުރިޔަށް ގެންދިޔަ މި ޕްރޮގްރާމް ނިންމުމުގެ ހަފްލާގައިވަނީ، މި ޕްރޮގްރާމް ފުރިހަމަކުރި ބައިވެރިންނަށް ހަނދާނީ ލިޔުން ދީފައެވެ. ބައިވެރިންނަށް ހަނދާނީ ލިޔުން ހަވާލު ކޮށްދެއްވީ ރ. އަތޮޅު ކައުންސިލްގެ ރައީސް ޙުސައިން ނާސިފާއި އަދި ހަފްލާގެ ޝަރަފްވެރި މެހުމާނު އުނގޫފާރު ކައުންސިލްގެ ރައީސް ޢަބްދުﷲ ރަޝީދެވެ.\nރ. އަތޮޅު ކައުންސިލުން މައުލޫމާތު ދިން ގޮތުގައި މި ޕްރޮގްރާމްގައި، އުނގޫފާރު، ދުވާފަރު، ރަސްމާދޫ، އިނގުރައިދޫ، މީދޫ އަދި މަޑުއްވަރީ އަންހެނުންގެ ތަރައްގީއަށް މަސައްކަތް ކުރާ ކޮމެޓީގެ ފަރާތުންވަނީ ބައިވެރިވެފައެވެ.\nރ. ރިސޯޓް އެކްސްޕޯގެ ފުރަތަމަ ހަރަކާތް މީދޫގައި ފަށައިފި


Apple Ge Fahuge Update Aa Eku Facetime Kuramun Film Beleyne - Vaguthu\nއެޕަލް އިން އައިއޯއެސް 15 ނެރެފިއެވެ.\nމި އަޕްޑޭޓަކީ އެޕަލްގެ ކަސްޓަމަރުން ގިނަ ދުވަސްތަކެއް ވަންދެން އިންތިޒާރު ކުރަމުން އައި އަޕްޑޭޓަކަށް ވާ އިރު މި އަޕްޑޭޓުގައި ޝައުގުވެރިވާ ވަރަށް ގިނަ ކަންކަން ފުރިހަމަކުރެވިފައި ވެއެވެ.\nއައިއޯސް 15 ގައި ހިމެނޭ ބައެއް ކަންކަން:\nފޭސްޓައިމް ކުރާ އިރު ވީޑިއޯ ކޮލެޓީ އާއި އޯޑިއޯ ކޮލެޓީ ވަނީ ކުރިއަށްވުރެ ރަނގަޅު ކޮށްފައެވެ. އަދި ފުރަތަމަ ފަހަރަށް އެންޑްރޮއިޑް އަދި ވިންޑޯސް ފޯނުތައް ބޭނުންކުރާ ފަރާތްތަކަށް ފޭސްޓައިމް ކުރެވޭ ގޮތް ވެސް ވަނީ ހަދައިފައެވެ. ފޭސްޓައިމް ކުރާ ވަގުތު ވީޑިއޯތައް ބެލުމަށާއި ލަވަ އަޑުއަހާލެވުމުގެ އިތުރުން ފިލްމުވެސް ބެލޭނެއެވެ.\nއެޕަލް ވޮޗް ބޭނުންކޮށްގެން އައިފޯން ބޭނުންކުރާ ފަރާތުގެ ސިއްހީ ހާލަތު ވަޒަންކޮށް އެއްކުރާ ޑާޓާ ޑޮކްޓަރާއި ހިއްސާކުރެވޭގޮތް ވެސް އެޕަލް އިން ވަނީ ތައާރަފް ކޮށްފައެވެ. އަދި ލޭގައި ކޮލެސްޓްރޯލް ހުރިވަރު ގަޑީގެ އެހީގައި ދެނެގަނެވޭ ގޮތް މިހާރު ވަނީ އެޕަލް އިން ހަދައިފައެވެ.\nފަހުގެ އަޕްޑޭޓުގައި އައިޕެޑްތަކަށް ވެސް އިތުރު ފުރުހަމަކަމެއް ގެންނާނެ ފީޗާސްތަކެއް ވަނީ އިތުރު ކޮށްފައެވެ. އެގޮތުން ބަސް ބަދަލުކުރުމަށް އާ ޓްރާސްލޭޓް އެޕްލިކޭޝަނެއް އިތުރުކޮށްފައިވާ އިރު އައިޕެޑްގެ ނޯޓްސް އިން އިތުރު ބޭނުންތައް ކުރެވޭގޮތް ވަނީ ހަދައިފައެވެ.\nމެސެޖް އެޕް އަދި އައިމެސެޖް ސާވިސް އިން ފަހުގެ އަޕްޑޭޓާއެކު ފަސޭހައިން ފޮޓޯތައް، ވީޑިއޯ އަދި އާޓިކަލްތައް ހޯދޭނެއެވެ.\nފޮޓޯ ނެގުމުން ފޮޓޯގައި ހުންނަ ލިޔުންތައް ފޯނަށް ކޮޕީ ކުރެވޭ ގޮތް ވަނީ ހަދައިފައެވެ.\nއެޕަލްގެ ފަހުގެ އަޕްޑޭޓާ އެކީ އެޕަލްގެ ކަސްޓަމަރުންނަށް ބޮޑު ފަސޭހައެއް ލިބިގެންދާނޭ ކަމަށް ބެލެވެއެވެ.


MRM ge rahdhu: Maumoon hayyarukurehvee Yameen angavaigen\nއެމްއާރްއެމްގެ ރައްދު: މައުމޫން ހައްޔަރުކުރެއްވީ ޔާމީން އަންގަވައިގެން\nކުރީގެ ރައީސް މައުމޫން ހައްޔަރުކޮށްފައި ހުންނެވި ދުވަސްވަރު ކޯޓަށް ހާޒިރުކުރުމަށް މާލެ ގެންނެވުން ---\nފެބްރުއަރީ 1، 2018 ގައި ސުޕްރީމް ކޯޓުން އަމުރު ނެރުމުގެ ފަހަތުގައި ހުންނެވި މޭސްތިރިއަކީ ކުރީގެ ރައީސް މައުމޫން އަބްދުލްގައްޔޫމް ކަމަށް ވިދާޅުވެ އެމަނިކުފާނުގެ ކޮއްކޯފުޅު އަދި ކުރީގެ ރައީސް އަބްދުﷲ ޔާމީން އަބްދުލްގައްޔޫމް ދެއްކެވި ވާހަކަތައް ރައީސް މައުމޫންގެ މޯލްޑިވްސް ރިފޯމް މޫވްމަންޓް (އެމްއާރްއެމް) އިން ދޮގުކޮށްފި އެވެ.\n30 ސެޕްޓެމްބަރު 2018: ކުރީގެ ރައީސް މައުމޫން މިނިވަންވުމާއެކު ސަޕޯޓަރުންނާއެކީ އުފާ ފާޅު ކުރައްވަނީ --- އަވަސް ފޮޓޯ\nއެމްއާރްއެމްގެ ބަޔާނުގައި އިތުރަށް ބުނީ 2018 ވަނަ އަހަރުގެ ރިޔާސީ އިންތިހާބުގައި ރައީސް މައުމޫން ރައީސް ޔާމީން އާއި ދެކޮޅަށް އެހެން ސިޔާސީ ލީޑަރުންނާއިއެކު ކޯލިޝަން ހައްދަވައި މަސައްކަތް ކުރައްވަން ޖެހިވަޑައިގަތީ ގާނޫނު އަސާސީ އާއި ގާނޫނުތަކުގެ ބާރު ކަނޑުވާލައި ކޮރަޕްޝަނާއި އަނިޔާވެރިކަން އިސްކޮށް ގައުމު ހަމަ މަގުން ކައްސާލައިގެން ދާން ފެށުމުން އެކަންކަން އިސްލާހު ކުރެއްވުމަށް އެތައް ގޮތަކުން މަސައްކަތް ކުރެއްވުމަށްފަހު އެ މަސައްކަތްތައް ނާކާމިޔާބު ވުމުން ކަމަށެވެ.\nރައީސް އަބްދުﷲ ޔާމީން ޕީޕީއެމް ރައީސް މައުމޫން އަބްދުލްގައްޔޫމް + އިދިކޮޅު ފަރާތްތައް އެމްއާރުއެމް


އިއުލާން: MDP/2021/33 ދާއިރާތަކުގެ އިންތިޚާބު 2021 ގެ ރަސްމީ ނަތީޖާ – Maldivian Democratic Party\n03 އޮކްޓޯބަރު 2021\nއިއުލާން: MDP/2021/33 ދާއިރާތަކުގެ އިންތިޚާބު 2021 ގެ ރަސްމީ ނަތީޖާ\n25 ސެޕްޓެމްބަރ 2021 ގައި ބޭއްވި، މިޕާޓީގެ ދާއިރާތަކުގެ އިންތިޚާބު 2021 ގެ ރަސްމީ ނަތީޖާ، އެމްޑީޕީގެ އިންތިޚާބުތަކާބެހޭ ޤަވައިދުގެ 44 ވަނަ މާއްދާގެ ދަށުން އިޢުލާނުކޮށް ޝާއިޢުކުރަމެވެ.\nދާއިރާތަކުގެ އިންތިޚާބު 2021 ގެ ރަސްމީ ނަތީޖާ\nނަމަވެސް، ކޮވިޑް 19 ގެ ހާލަތަށް ބަލައި ތ. ދިޔަމިގިލީގައި ވޯޓުލުން ކުރިއަށް ގެންގޮސްފައި ނުވާތީ، މި އިއުލާނުގައި ތ. ގުރައިދޫ ދާއިރާގެ ރަސްމީ ނަތީޖާ ހިމަނާފައި ނުވާކަމުގައި ދަންނަވަމެވެ. 25 ސެޕްޓެމްބަރ 2021 ގައި މި ޕާޓީން ނެރުނު އިޢުލާނުގައި ދަންނަވާފައިވާނީ، ތ. ގުރައިދޫ ދާއިރާގެ ވަކި މަޤާމަކަށް ހޮވޭ ފަރާތާއި، އެ ފަރާތާ ވިދިގެން އެންމެ ގިނަ ވޯޓު ލިބުނު ފަރާތާ ދެމެދު އޮތް ފަރަޤަކީ، ތ.ދިޔަމިގިލީގައި ވޯޓުލީނަމަ، ނަތީޖާއަށް ބަދަލުއަންނާނެ ފަރަޤެއް ކަމުގައިވާ ނަމަ، ތ. ދިޔަމިގިލީގައި އޮތް ކޮވިޑްގެ ޙާލަތު ފިލުމުން، އެ ރަށުގައި (އަދި މާލޭ-ދިޔަމިގިލި މެންބަރުންގެ) ވޯޓު ނެގުން، ފަހުގެ ތާރީޚުގައި އޮންނާނެކަމަށެވެ.\nމި ގޮތުން، ތ. ގުރައިދޫ ދާއިރާގެ ގުރައިދޫއާއި ގާދިއްފުއްޓާއި، އަދި އެ ދާއިރާގެ މާލޭ ފޮށީގެ ޖުމްލަ ނަތީޖާއަށް ބަލާއިރު، ތ.ދިޔަމިގިލީގައި 25 ސެޕްޓެމްބަރ 2021 ގައި ވޯޓުލީނަމަ، އާޚިރު ނަތީޖާއަށް ބަދަލުއަންނާނެ ވަރަށް، ދެ ކެންޑިޑޭޓުންގެ ދެމެދުގައި ހުރި ފަރަޤު، ހަނިވެފައިވާތީ، އިސްވެ ދެންނެވި މަގުން، ފަހުގެ ތާރީޚެއްގައި، ވޯޓު ނެގުން އޮންނާނެ ވާހަކަ ދެންނެވީމެވެ.\nރ.އިނގުރައިދޫ ދާއިރާގެ ނަތީޖާ\nހަމަ މިއާއެކު ރ.އިނގުރައިދޫ ދާއިރާގެ ބައެއް ވޯޓުފޮށި ގުނި ގޮތާމެދު ހުށަހެޅިފައިވާ ޝަކުވާތައް ބެލުމަށްފަހު ޝަކުވާ ބަލާ ކޮމިޓީން ނިންމާފަ ވަނީ އިނގުރައިދޫ ދާއިރާގެ ހުރިހާ ވޯޓު ފޮށްޓެއް އަލުން ގުނުމަށް ކަމަށްވާތީ، އެދާއިރާގެ ވެސް ރަސްމީ ނަތީޖާޝާއިޢުކޮށްފައި ނުވާނެކަމުގައި ދަންނަވަމެވެ.


SunOnline: Hamalaa gai dhivehinge baiverivun oiy kamah Lanka in kashavareh nukohdhey: Police\nހަމަލާގައި ދިވެހިންގެ ބައިވެރިވުން އޮތްކަމަށް ލަންކާއިން ކަށަވަރެއް ނުކޮށްދޭ: ޕޮލިސް\nޝަފްނާ ހުސައިން 20 Feb 2020, 22:03\nސީޕީ ހަމީދު -- ސަން ފައިލް ފޮޓޯ\nސްރީލަންކާގައި މިދިޔަ އަހަރުގެ އޭޕްރިލް މަހު ދިން ޓެރަރިސްޓް ހަމަލާތަކުގައި ދިވެއްސެއްގެ ބައިވެރިވުން އޮތް ކަން މިހާތަނަށް އެގައުމުގެ އެއްވެސް ކަމާބެހޭ އިދާރާއަކުން ކަށަވަރުކޮށްދީފައި ނުވާކަމަށް މޯލްޑިވްސް ޕޮލިސް ސާވިސް އިން ބުނެފިއެވެ.\nފުލުހުން މިހެން ބުނެފައި މިވަނީ ލަންކާގައި ދިން ޓެރަރިސްޓް ހަމަލާތަކާ ގުޅިގެން ޓެރަރިޒަމް މަނާކުރާ ގާނޫނު ހަރުކަށިކޮށް، އެ ގާނޫނުގެ ދަށުން ހައްޔަރުކުރި 153 މީހުންގެ ތެރޭގައި ހަތަރު ދިވެހިން ހިމެނޭކަމަށް އެގައުމުގެ ނޫސްތަކުން ރިޕޯޓުކޮށްފައި ވަނިކޮށެވެ.\nލަންކާ ނޫސްތަކާ ހަވާލާދީ މިއަދު ދިވެހި ބައެއް ނޫސްތަކުގައި ވެސް ވަނީ އެ ހަބަރު ޝާއިއުކޮށްފައެވެ.\nއެކަމާ ގުޅިގެން ފުލުހުން ދެންމެ ނެރުނު ބަޔާނެއްގައި ބުނެފައި ވަނީ ލަންކާގައި މިއަދު އެއްވެސް ދިވެއްސަކު ހައްޔަރުކޮށްފައި ނުވާކަމަށް، އެގައުމުގެ ކަމާބެހޭ އިދާރާތަކުން އަންގާފައިވާ ކަމަށެވެ.\n"އަދި 2019 އޭޕްރީލް 21 ވަނަ ދުވަހު ސްރީލަންކާއަށް ދިން ޓެރަރިސްޓު ހަމަލާގައި ވެސް އެއްވެސް ދިވެއްސެއްގެ ބައިވެރިވުން އޮތްކަން މިހާތަނަށް ސްރީލަންކާގެ އެއްވެސް ކަމާބެހޭ އިދާރާއަކުން މި ސާވިސް އަށް ކަށަވަރުކޮށްދީފައެއް ނުވެއެވެ." ފުލުހުންގެ ބަޔާނުގައިވެއެވެ.\nފުލުހުން ބުނީ ޓެރަރިޒަމް އާދެކޮޅަށް ކުރާ މަސައްކަތުގައި ރާއްޖޭގެ ސަލާމަތާއި ރައްކާތެރިކަން ކަށަވަރުކުރުމަށް، ގުޅުންހުރި އެހެނިހެން މުއައްސަސާތަކާއި ގުޅިގެން ގައުމީ ފެންވަރުގައި އާއި ބައިނަލްއަގުވާމީ ފެންވަރުގައި ކުރަންޖެހޭ އެންމެހާ ކަންކަން ފުލުހުން ކުރަމުން އަންނަ ކަމުގެ ޔަގީންކަން ދިވެހި ރައްޔިތުންނަށް އަރުވާ ކަމަށެވެ.\nލަންކާ ޕޮލިސް ލީގަލް ޑިވިޝަންގެ ވެރިޔާ ޑީއައިޖީ އަޖިތު ރޮހާނައާ ހަވާލާދީ ނިއުސް ފަސްޓުގައިވާ ގޮތުން އޭޕްރިލް 21ގައި ދިން ހަމަލާތަކާ ގުޅިގެން މިހާތަނަށް 216 މީހަކު ވަނީ ހައްޔަރުކޮށްފައެވެ. އޭގެ ތެރޭގައި ހަތް އަންހެނުން ހިމެނެ އެވެ.\nރޮހާނަ ވިދާޅުވި ގޮތުގައި އެ 216 މީހުންގެ ތެރެއިން 153 މީހެއްގެ މައްޗަށް ވަނީ ޓެރަރިޒަމް މަނާ ކުރުމުގެ ގާނޫނުގެ ދަށުން މުއްދަތު ޖަހާފައެވެ. އަދި އޭގެ ތެރޭގައި ހަތަރު ދިވެހިން ހިމެނެއެވެ. ނަމަވެސް އެމީހުންނާ ބެހޭ އިތުރު މައުލޫމާތެއް އަދި އެމީހުން ހައްޔަރުކޮށްފައިވާ މުއްދަތެއް އެ މީޑިއާތަކުން ހާމައެއް ނުކުރެއެވެ.\nރޮހާނަ ވިދާޅުވި ގޮތުގައި އެހަމަލާތައް ތަހުގީގު ކުރުމުގައި އިންޓަޕޯލް އާއި އެމެރިކާގެ އެފްބީއައި އާއި އޮސްޓްރޭލިއަން ފެޑެރަލް ޕޮލިހުން ދަނީ އެހީވަމުންނެވެ.\nއެ ހަމަލާތައް ދިނީ ޖިހާދީ ފިކުރުގެ ހަރުކަށި ދެ ޖަމާއަތް ކަމުގައިވާ ނެޝަނަލް ތައުހީދު ޖަމާއަތު (އެންޓީޖޭ) އާއި ޖަމާއަތު މިއްލަތު އިބްރާހީމް ގުޅިގެން، ބޭރުގެ އެހީ ހޯދައިގެންނެވެ. އަދި ހަމަލާގައި އެންޓީޖޭގެ ލީޑަރު ޒަހްރާން ހާޝިމްވެސް ވަނީ މަރުވެފައެވެ.\n"ހަމަނުޖެހުން ހިންގި މީހުންނަށް ހަރުކަށި ފިޔަވަޅު އަޅާނަން"\nބިދޭސީން ރުޅިފަޅައިގެން ދިޔައީ ކެތް ނުވެގެން، ގޮތް ހުސްވީމާ


Raees Solih inthikhaabuthakah faritha!\nރިޕޯޓު - ރައީސް ސާލިހު\nރައީސް ސާލިހު އިންތިޚާބުތަކަށް ފަރިތަ!\nމަޖިލީސް އިންތިޚާބުގައި އެމްޑީޕީން 65 ގޮނޑި ހޯދިއިރު މިއީ ރާއްޖޭގެ ރެކޯޑެއް\nކ. މާލެ 11 އޭޕުރިލް 2019 | ބުރާސްފަތި 11:58 8,194\nއެމްޑީޕީން މަޖިލީހުގެ އިންތިޚާބު ފެށުމުގެ ޖަލްސާގައި ރައީސް ސާލިހު ވާހަކަދައްކަވަނީ - ރާއްޖެ އެމްވީ\n"ރައްޔިތުން ތިބީ ރައީސް ޔާމީނަށް ދޫދޭކަށް ނޫން. ވަރަށް ސާފުކޮށް ގޮތް ނިންމައިގެން. އިތުބާރު އޮތީ ރައްޔިތުންނަށް. އިރާދަކުރެއްވިއްޔާ މަންޒަރު ވަރަށް ސާފު. އިންތިޚާބުގައި ހީނުކުރާ ވަރުގެ ބޮޑު ތަފާތެއް ފެންނާނެ،"\nމިއީ 2018ގެ ސެޕްޓެމްބަރު މަހުގެ 23 ވަނަ ދުވަހު ބޭއްވި އިންތިޚާބުގެ އެއް ދުވަސްކުރިން މިހާރު އޮންލައިންގައި ޝާއިއުކޮށްފައިވާ އިންޓަވިއުގައި މިހާރުގެ ރައީސުލް ޖުމްހޫރިއްޔާ އަދި އޭރު ހިންނަވަރު ދާއިރާގެ މެމްބަރު އިބްރާހިމް މުހައްމަދު ސާލިހް ވިދާޅުވެފައިވާ ވާހަކަފުޅެކެވެ.\nއިންތިޚާބުތަކުގައި އެ މަނިކުފާނު އެންމެ އިތުބާރު ކުރައްވަނީ ރައްޔިތުންނަށެވެ. ދައުލަތުގެ މަގާމުތަކުގައި ތިއްބަވާ ބޭފުޅުން ޖައްސަވާފާނެ ދަންތުރަތަކަށް ވިސްނެވުމަށް ވުރެ އެ މަނިކުފާނު ރައްޔިތުންނަށް ކުރައްވާ އިތުބާރު ބޮޑެވެ. ރައީސް މައުމޫނުގެ ގަދަ ތިރީސް އަހަރުގައި އެ ސަރުކާރާއި އިދިކީލި ވިސްނުމުގެ ބޭފުޅެއްގެ ގޮތުގައި އެތައް އަހަރެއް ވަންދެން ފާދިއްޕޮޅު ތަމްސީލް ކުރެއްވުން އެކަމުގެ ހެއްކަކަށް ފުދެއެވެ. ރައީސް މައުމޫނުގެ ވެރިކަމުގެ ތެރޭގައި ދެވަނަ ދައުރަކަށް ފާދިއްޕޮޅަށް އެމަނިކުފާނު ހޮވި ވަޑައިގެންނެވީ އޭރުގެ ސަރުކާރާ ގުޅިފައިވާ ބޭފުޅުންނާ ވެސް ވާދަކުރައްވައިގެންނެވެ.\nއައު ގާނޫނު އަސާސީ އަށް ފަހު މަޖިލީހުގެ ދާއިރާތައް އަލުން ބެހިގެން ދިއުމާ އެކު ރައީސް ސާލިހް ދެން ތަމްސީލް ކުރެއްވީ އެ މަނިކުފާނު އުފަންރަށް ހިމެނޭ ހިންނަވަރު ދާއިރާއެވެ. މޯލްޑިވިއަން ޑެމޮކްރެޓިކް ޕާޓީ އުފެއްދުމަށް ފުރަތަމަ ސޮއި ކުރެއްވި 42 މެމްބަރުންގެ ތެރޭގައި ވެސް ހިމެނިވަޑައިގަންނަވާ ރައީސް ސާލިހަށް އެ ޕާޓީގެ ތެރޭގައި ވެސް އޮތީ ވަރުގަދަ އިތުބާރެކެވެ. ޕްރައިމަރީގައި އެމަނިކުފާނާ އިތުރު ބޭފުޅަކު ވާދައެއް ނުކުރައްވައެވެ.\nއެމްޑީޕީގެ ފުރަތަމަ ވެރިކަމުގެ ދުވަސްވަރު 2009 ގައި ބޭއްވި މަޖިލީހުގެ އިންތިޚާބު ކާމިޔާބުކުރެއްވިއިރު ރައީސް އަބްދުﷲ ޔާމީންގެ ވެރިކަމުގެ ދުވަސްވަރު 2014ގައި ބޭއްވި ރައްޔިތުންގެ މަޖިލީހުގެ އިންތިޚާބު ވެސް ރައީސް ސާލިހު ކާމިޔާބު ކުރެއްވީ އިތުބާރާއެެކުވެ.\nބަރުލަމާނީ ހަޔާތުގެ ކާމިޔާބީތަކާ އެކު ހުންނެވި ރައީސް ސާލިހަށް 2018ގައި ޖެހިވަޑައިގަތީ މުޅިން ތަފާތު މަސައްކަތަކަށް ނުކުންނަވާށެވެ. ރައީސް ޔާމީންގެ ވެރިކަން ހައްދުން ނެއްްޓި ޚުދުމުޚުތާރުކަން އަށަގެންފައިވާލެއް ބޮޑުކަމުން ދިމާވި ހާލަތްތަކާ އެކު އެމްޑީޕީގެ ރިޔާސީ ކެނޑިޑޭޓަކަށް ވެވަޑައިގަންނަަވަން ޖެހިވަޑައިގަތީއެވެ. 2018 ޖޫން 30 ވަނަ ދުވަހު އއ. އުކުޅަހުގައި ބޭއްވި އެމްޑީޕީގެ އާދަޔާ ޚިލާފު ކޮންގްރެސްގައި އެ މަނިކުފާނު ރިޔާސީ ކެންޑިޑޭޓަކަށް ކަނޑައެޅުމަށް 791 ކޮންގްރެސްމަނުން ވޯޓް ދެއްވިއެވެ. ހާލަތު ކޮންމެ ގޮތަކަށް އޮތް ނަމަވެސް އެކަަން ވެސް ބެލެވިގެންދަނީ ރައީސް ސާލިހުގެ އިންތިޚާބީ ކާމިޔާބީގެ ލިސްޓަށް އިތުުރުވެގެންދާ އިންތިޚާބެއްގެ ގޮތުގައެވެ.\nއެމްޑީޕީގެ ރިޔާސީ ޓިކެޓާ އެކު ގުޅިފައިވާ އިއްތިހާދެއްގެ ތެރެއިން ރައީސް ސާލިހު ރިޔާސީ ރޭހަށް ނުކުންނެވީ ސިޔާސީ ވާދަވެރިންގެ ވެސް ތާއީދާއެކުވެ. އެއް ކެންޑިޑޭޓެއް ނެރުމުގެ ބަހުސް ހޫނުވެގެން ދިޔައިރު އެމްޑީޕީ ފިޔަވައި ދެންހުރި ޕާޓީތަކަށް އެއްގަލަކަށް އެރޭ ބޭފުޅަކަށް ވެގެން ދިޔައީ ވެސް ރައީސް ސާލިހެވެ.\nމުޅި ދައުލަތް މުށުތެރޭ ލައްވައިގެން، ހުރި ނަމަ ހުރި ވަސީލަތެއް ބޭނުކުންކުރައްވައިގެން ކެމްޕެއިން ކުރައްވަމުން ގެންދެވި ރައީސް އަބްދުﷲ ޔާމީން އިންތިޚާބުން ބަލި ނުވާނެ ކަމަށާއި އިންތިޚާބު އޮޅުވާލަފާނެ ކަމުގެ ވާހަކަތައް ފެތުރެމުން ދިޔަ ނަމަވެސް ރައީސް ސާލިހުގެ ޖަވާބަކަށް ވަނީ ރައްޔިތުން އެ ފުރުސަތު ނުދޭނެ ކަމަށެވެ. އެމަނިކުފާނުގެ މޮޅު ކަމެއް، އަރިހުގައި ތިއްބެވި ބޭފުޅުންގެ މޮޅު އުކުޅެއް ނުވަތަ ބޭރުގެ ފިއްތުމެއްގެ ތެރެއިން ކާމިޔާބު ހޯއްދެވުމުގެ ވާހަކަ އަށް ވުރެ ބޮޑަށް އެމަނިކުފާނު ވިދާޅުވަމުން ގެންދެވީ ދިވެހިން ދިވެހިންގެ ގޮތް ނިންމައި ރައީސް ޔާމީނު ވެރިކަމުން ދުރުކުރާނެ ކަމަށެވެ. ސިޔާސީ ބޮޑުންނާއި ކަރަތަކަށް ވުރެ ބޮޑަށް އިތުބާރު ކުރެއްވީ ދިވެހި ރައްޔިތުންނަށެވެ.\nއެ ވިސްނުންފުޅާ އެކު ރިޔާސީ އިންތިޚާބު ވެސް ވެގެން ދިޔައީ ރައީސް ސާލިހުގެ އިންތިޚާބީ ކާމިޔާބީގެ ސިލްސިލާ އަށް އިތުރުވި ބޮޅަކަށެވެ. އަދި ސިޔާސީ ހުރިހާ ލީޑަރުން ހައްޔަރު ކުރެވިފައިވަނިކޮށް އެމަނިކުފާނު ލީޑުކުރައްވައި އެމްޑީޕީ އަށް ވެސް ހޯއްދަވައި ދެއްވުނު ކާމިޔާބީއަކަށެވެ.\nރައްޔިތުންގެ މަޖިލިހުގެ އިންތިޚާބަށް އެއް ދުވަހަށް ވީ އިރު، އދ. މަހިބަދޫގައި އުޅުއްވުމަށް ފަހު ހަމަ އެ ދުވަހު، އުފަން ރަށް ޅ. ހިންނަވަރަށް ރައީސް ޞާލިހު ވަޑައިގަތެވެ. އެއަށް ފަހު، އެމަނިކުފާނު ކެމްޕެއިން ނިންމާލެއްވީ ހަވީރު މާލޭގެ ބޮޑެތި މަގުތަކުގައި އެމްޑީޕީން ބޭއްވި ހިނގާލުމުންނެވެ. ރައީސް މުހައްމަދު ނަޝީދާ އެކު އަދި ވަކިން ވެސް އެތައް ރަށަކަށް ވަޑައިގެން އެމަނިކުފާނު ކުރެއްވި ކެމްޕެއިން މި ފަހަރު ވެސް ރީނދޫ ލަޝްކަރަށް ވެފައި ވަނީ ބޮޑު ކާމިޔާބަކަށެވެ. އެމްޑީޕީގެ ހަޔާތުގައި އެ ޕާޓީ ހޯދި އެންމެ ބޮޑު ކާމިޔާބީ ހޯދާފައިއެ ވަނީ އެމަނިކުފާނުގެ އިސް ދައުރަކާއި ބުރަ މަސައްކަތުގެ ތެރެއިންނެވެ. އެމަނިކުފާނު ރައްޔިތުންނަށް ކުރައްވާ އިތުބާރެއްގެ ސަބަބުންނެވެ.


Africa gaumuthakun Raajje ah meehun manaakohfi | Hurihaa.mv\nއެފްރިކާގެ ގައުމުތަކުން މީހުން ރާއްޖެ އައުން މަނާކޮށްފި\nLast updated on 27 Nov 2021, 19:23\nރާއްޖެ އައި ޓޫރިސްޓުންތަކެއް ވެލާނާ އިންޓަނޭޝަނަލް އެއާޕޯޓުގައި. ފޮޓޯ: އަބީދު | ހުރިހާ\nދެކުނު އެފްރިކާގެ ބައެއް ސަރަހައްދުގެ ކޮވިޑްގެ އާ ވޭރިއަންޓް "އޮމިކްރޯން" އާ ގުޅިގެން ދެކުނު އެފްރިކާ ހިމެނޭ ގޮތަށް އެފްރިކާގެ ހަތް ގައުމަކުން ރާއްޖެއަށް މީހުން އެތެރެވުން ވަގުތީ ގޮތުން މަނާކޮށްފި އެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން މިރޭ ނެރުނު އިއުލާނެއްގައި ބުނީ، ދެކުނު އެފްރިކާ އަދި އެ ސަރަހައްދުގެ ބައެއް އެހެނިހެން ގައުމުތަކުން ފެނިފައިވާ ކޮވިޑްގެ އާ ވޭރިއަންޓް، "އޮމިކްރޯން" އާ ގުޅިގެން އާންމު ރައްޔިތުންގެ ސިއްހަތާއި ރައްކާތެރިކަމަށްޓަކައި، މިއަދުގެ މެންދަމު 12:00 އިން ފެށިގެން ވަކި ގޮތެއް އަންގަންދެން ބައެއް ފިޔަވަޅުތައް އަޅަން ނިންމާފައިވާ ކަމަށެވެ.\nއެގޮތުން ދިވެހިންނާއި ވޯކްޕާމިޓް އޮންނަ މީހުން ނުހިމެނޭ ގޮތަސް، ދެކުނު އެފްރިކާ، ނެމީބިއާ، މޮޒަންބީކް، ލެސޯތޯ، ބޮޓްސްވާނާ، ޒިންބާބްވޭ އަދި އެސްވަޓީނީން ރާއްޖެއަށް މީހުން އެތެރެވުން ހުއްޓާލަން ވަނީ ނިންމައިފަ އެވެ.\nއޭގެ ތެރޭގައި ރާއްޖެ އައުމުގެ 14 ދުވަސް ކުރިން އެ ގައުމުތަކުގައި އުޅެފައިވާ މީހުންނާއި 12 ގަޑިއިރަށްވުރެ ގިނަ އިރު، ޓްރާންސިޓްވެފައިވާ މީހުން ހިމެނޭނެ ކަމަށް އިއުލާނުގައިވެ އެވެ.\nއިއުލާނުގައި ބުނީ، ރާއްޖެއަށް އައުމުގެ 14 ދުވަސްކުރިން، އެފްރިކާގެ އެ ހަތް ގައުމުގައި އުޅެފައި ރާއްޖެ އަންނަ ދިވެހިންނާއި ވޯކްވިސާގައި އަންނަ މީހުން ރާއްޖެ އައުމަށްފަހު 14 ދުވަސް ވަންދެން ކަރަންޓީނުވާން ޖެހޭނެ ކަމަށެވެ.\nއަދި އެމީހުން ކަރަންޓީނުން ދޫކޮށްލާނީ 14 ދުވަސް ހަމަވުމުން ކޮވިޑަށް ޓެސްޓު ހަދައި ނަތީޖާ ނެގެޓިވްވުމުން ކަމަށް ބުނެފައިވެ އެވެ.\nއެޗްޕީއޭ އިން ބުނީ، އިއުލާނަށް އަމަލުކުރަން ފަށާއިރު، ރާއްޖެއަށް މީހުން އައުން މަނާކުރި ހަތް ގައުމުން ރާއްޖެއަށް ދަތުރު ފަށާފައިވާ މީހުންނާއި ވޭތުވެދިޔަ 14 ދުވަސް ތެރޭގައި އެ ގައުމުތަކުން ރާއްޖެއަށް އެތެރެވެފައިވާ މީހުން އަންނަނިވި ގޮތަށް އަމަލުކުރަން ޖެހޭނެ ކަމަށެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) ރާއްޖެ މިއަދު ކޮވިޑް ވެކްސިން ކޮވިޑް-19 ސައުތު އެފްރިކާ


Dengue Humaky Kobaa Kamaai Madhirin Rahkkaatheriveveyne Goyithah - Ihavandhoo.com\nJuly 09, 2021 20:54\nޑެންގީ ހުމަކީ ކޮބާކަމާއި މަދިރިން ރައްކާތެރިވެވޭނެ ގޮތްތައް\nޑެންގީ ހުމަކީ މަދިރީގެ ޒަރީޢާއިން ފެތުރޭ ވައިރަސްއެއްގެ ސަބަބުންޖެހޭ ހުމެކެވެ. ޑެންގީ ހުން ޖައްސާ ވައިރަސް ނުވަތަ ޑެންގީ ވައިރަސް ގެ ހަތަރު ވައްތަރެއް މިހާތަނަށް ދެނެގަނެވިފައިވެއެވެ. މިވައިރަހުގެ ކޮންމެ ބާވަތަކުން މީހަކަށް މިބަލި ބަލިޖެހެނީ އެއްފަހަރު އެވެ. އީޑީޒް އިޖިޕްޓައި، އަދި އީޑީޒް އަލްބޯޕިކްޓަސް މަދިރިން އުފުލާ މިވައިރަސް އިންސާނާގެ ހަށިގަނޑަށް ވާޞިލްވަނީ ޖަރާސީމް އަށަގެންފައިވާ މަދިރި އިންސާނާ ގައިގައި ހަފާ ވަގުތު އެވެ. ޑެންގީ ހުމަކީ މަދިރި ހެފުމަކާއި ނުލައި އެކަކު ގައިން އަނެކަކުގެ ގަޔަށް އަރާ ބައްޔެއް ނޫނެވެ.\nޑެންގީ ހުމާއި ޑެންގީ ހުމުގެ ނުރައްކާތެރި ބާވަތް ކަމަށްވާ ޑެންގީ ހެމޮރޭޖިކް ހުމަކީ ދެކުނު އޭޝިޔާ، ލެޓިން އެމެރިކާ އަދި ހުޅަގު ޕެސިފިކް ގެ ގައުމުތަކުން ފެންނަ ބައްޔެކެވެ. މިއީ ކުޑަކުދިންނާއި ބޮޑެތި މީހުންނަށް ވެސް ޖެހޭ ހުމެކެވެ. ދިވެހިރާއްޖެއިން ފުރަތަމަ ފަހަރަށް ޑެންގީ ހުން ފެނިފައިވަނީ 1980 ގެ އަހަރުތަކުގައެވެ. މިހާތަނަށް ގިނަ އަދަދެއްގެ މީހުންނަށް މިހުން ޖެހިފައި ވެއެވެ. އަދި ބަލި ފެތުރެމުންދާ މިންވަރު އެއްއަހަރުން އަނެއް އަހަރަށް އިތުރުވަމުން ދެއެވެ. ނަމަވެސް ޒަމާނީ ފަރުވާގެ ސަބަބުން މިބަލީގައި މަރުވާ މީހުންގެ އަދަދު ވަނީ ވަރަށްބޮޑަށް މަދުކުރެވިފައެވެ.\nޑެންގީ ވައިރަސް އަކީ ފްލެވިވިރިޑޭ ޢާއިލާ އަށް ނިސްބަތްވާ އާރް.އެން.އޭ ވައިރަހެކެވެ. ޖަޕަނީސް އެންކެފަލައިޓިސް، ހުޅަނގު ނީލަކޯރު ހުން، އަދި ރީނދޫ ހުމަކީވެސް މިއާއިލާގެ ވައިރަސް ތަކުން ޖެހޭ ބަލިތަކެވެ.\nޑެންގީ ހުން ޖައްސާ ވައިރަސްގެ4ބާވަތެއް މިހާތަނަށް ވަނީ ފެނިފައެވެ. އެއީ ޑެން1،2،3،4 މިއެވެ. މިވައިރަހުގެ ކޮންމެ ބާވަތަކުން މީހަކަށް ބަލިޖެހެނީ އެއް ފަހަރު އެވެ. ވައިރަހުގެ އެއްބާވަތުން ހުން ޖެހުނުކަމަށް ވިޔަސް ވައިރަހުގެ ދެވަނަ ބާވަތަކުން ރައްކާތެރިކޮށެއް ނުދެއެވެ. ފުރަތަމަ ފަހަރަށް ޑެންގީ ހުން ޖެހުމުން ކިޔަނީ “ޕްރައިމަރީ ޑެންގީ އިންފެކްޝަން” އެވެ. އަދި ދެވަނަ ފަހަރަށް ޖެހުމުން ކިޔަނީ “ސެކަންޑަރީ ޑެންގީ އިންފެކްޝަން” އެވެ.\nޑެންގީ ހުން ފެތުރޭގޮތް\nޑެންގީ ހުން ފެތުރެން ދިމާވަނީ އެބަލި ޖެހިފައިވާ މީހެއްގެ ގައިގައި ހަފާފައިވާ އަންހެން، މަދިރިއެއް ޞިއްޙަތު ސަލާމަތުން ހުރި މީހެއްގެ ގައިގައި ހެފުމުންނެވެ. މިގޮތަށް އެކަކު ގައިން އަނެކަކު ގަޔަށް ބަލި ޖައްސަމުން ގެންދެއެވެ.\nމަދިރިއަށް ބަލާލާފައި އެމަދިރިއަކީ ޑެންގީ ހުމުގެ ވައިރަސް ހުރި މަދިރިއެއްކަން އެނގޭގޮތެއް ނޯވެއެވެ. ވުމާއެކު ވީހާވެސް ބޮޑަކަށް ބަލަންވީ މަދިރިން ރައްކާތެރި ވެގެން އުޅެވޭތޯ އެވެ. މިހެން ހެދުމުން އެސަލާމަތް ވެވެނީ ހަމައެކަނި ޑެންގީ ބައްޔަކުންނޫނެވެ. ޒިކާ ވައިރަސް، ޗިކަންގުންޏާ، މެލޭރިޔާ، ފައިފަލަ ބަލި، ރީނދޫ ހުން، އަދި ރިފްޓް ވެލީ ހުން ފަދަ މަދިރިން ފެތުރޭ ބަލިތަކުން ވެސް ރައްކާތެރި ވެވޭނެއެވެ.\nޑެންގީ ހުން ފަތުރާ މަދިރި – އީޑީސް އިޖިޕްޓައި\nޑެންގީ ހުން ޖައްސާ މަދިރިއަށް ކިޔަނީ އީޑީސް އިޖިޕްޓައި އެވެ. މިއީ ވަރަށް ކުޑަކުޑަ ކަޅުކުލައިގެ މަދިރިއެކެވެ. މީގެ ފައިތަކާއި ބުރަކަށި މަތީގައި ހުދުކުލައިގެ ރޮނގުތަކެއް ހުރެއެވެ. ޑެންގީ ހުމުގެ ވައިރަސް ހުރި މަދިރިއެއް މީހެއްގެ ގައިގައި ހަފައިފިނަމަ ޑެންގީ ހުން ޖެހުމުގެ ފުރުސަތު އޮވެއެވެ.\nޑެންގީ ހުން ޖައްސާ މަދިރި އާންމުކޮށް ހަފަނީ ފަތިހާއި ހަވީރުގެ ވަގުތުތަކުގައެވެ. އެމަދިރި އާންމުކޮށް މަޑުކޮށްލައިގެން ތިބެނީ ގޭގޭގެ ތެރޭގައާއި، ހިޔާވަހި ކަމުގެ ދަށުގަޔާއި، އަލަމާރި ފަދަ އަދިރި ތަންތާގައެވެ. މިފަދަ ތަންތަން ނޫން ތަންތަނުގައި މަޑުކޮށްލައިގެން ތިބެނީ އެތަންތަނަކީ ހިޔާލިބޭ ފިނިތަންތަން ކަމަށްވާނަމަ އެވެ. އަންހެން މަދިރި ބިސްއަޅާނީ ފެނުގެ ތެރެއަށެވެ. ގޭގެ އެކި ތަންތަނުގައި ހުންނަ ފެންފޮދަށާއި، ފެން ތާނގީ ތަކަށް ބިސް އަޅައެވެ. އަދި މީހުން ދިރިއުޅޭ ހިސާބުތަކުގައި ފެން ހަރުލާ ގޮތަށް ހުންނަ އެއްޗެތީގައި ހުންނަ ފެންފޮދަށް ވެސް ބިސް އަޅައެވެ. މަދިރިފަނި ވިހަނީ މަދިރި ބިހުންނެވެ. މިފަނިތައް ފެނުގައި އުޅޭނީ ހަފްތާއެއް ހާ ދުވަހުއެވެ. އޭގެ ފަހުން ވަށްކޮށް އޮންނަ ކޮމާއެއްގެ ސިފަޔަށް ބަދަލުވެއެވެ. އޭގެ ފަހުން ދެދުވަހެއްގެ ތެރޭގައި މަދިރިއަކަށްވެ އުދުހިދެއެވެ. އެއިރު ހުންނާނީ މީހުންގެ ގައިގައި ހަފާވަރަށް މަދިރި ބޮޑުވެފައެވެ.\nފެން ހަރުލާފައި ހުންނަ ކޮންމެ އެއްޗެއްގައި ވެސް އަދި ކޮންމެ ތަނެއްގައި ވެސް ޑެންގީ މަދިރި އާލާވާނެއެވެ. ހިޔަލުގައި ހުއްޓަސް، އަވީގައި ހުއްޓަސް ފެންއެޅި ހަރުލާފައި ހުންނަ އެއްޗިއްސަކީ މަދިރި އާލާވާނެ އެއްޗިއްސެވެ. ޑެންގީ މަދިރި އާލާވާން އެންމެ އެކަށީގެންވާ ތަންތަނަކީ ، ފެންއެޅިފައި ހުންނަ ފީފާ، ދަޅު، ފުޅި، ތެލި، އަދި ހަރުލާފައި ހުންނަ ނާށި، އުނބު، އަދި ފެންއަޅާފައި ހުންނަ ތާނގީއާއި، ފެން ހަރުލާފައި ހުންނަ ދިޔަ ދޮތްވާއި، ގަސްގަހާއި، ގަސްމުށްޓާއި، ވަޅުބުރިއާއި، ފެން ނުހިނގާ ނަރުދަމާ ތަކާއި، ފެން ހަރުލާފައި ހުންނަ ފަތްފަތާއި، ގަސްގަހާއި، ފެން ހަރުލާފައި ހުންނަ ތަންތަނުގައާއި، މިނޫންވެސް މިފަދަ ކޮންމެ ތަނެއްގައެވެ. ބޭނުންނުކޮށް ދޫކޮށްފައި ހުންނަ ވަޅުވަޅަކީ ވެސް ޑެންގީ މަދިރި އާލާވާނެ ތަންތަނެވެ.\n(ހ) – ނިވާވުން: މަދިރި ހެފުމުން ސަލާމަތްވުމަށްޓަކައި ވީހާ ބޮޑަކަށް ހަށިގަނޑު ނިވާވާ، ގަޔަށްދޫ ހެދުމެއް ބޭނުންކުރެވިދާނެއެވެ.\n(ށ) – މަދިރި ލޯޝަން: ބޭރަށް ނުކުމެއުޅޭއިރު ހަށިގަނޑުގެ ހާމަޔަށް ފެންނަން ހުންނަ ހިސާބުގައި މަދިރި ލޯޝަން ނުވަތަ ކްރީމެއް އުގުޅާށެވެ. ދުވާލު ގަޑީގައި މިކަމުގެ މުހިއްމުކަން ވަކިން ބޮޑެވެ. އެއީ ޑެންގީ ޖައްސާ މަދިރި ކަމަށްވާ އީޑީޒް އިޖިޕްޓައި މަދިރި އާންމުކޮށް ހަފަނީ ދުވާލުގެ ވަގުތުތަކުގައި ކަމަށްވާތީ އެވެ. އެންމެ އިތުބާރުހުރި އަދި އެންމެ ގިނައިރުވަންދެން އަސަރު ހުންނަ މަދިރި ލޯޝަން ނުވަތަ ކްރީމަކީ ޑީޓް އެކުލެވޭ ތަކެއްޗެވެ. މިގޮތުން ޑީޓް އެކުލެވިފައިވާ މިންވަރު 30 އިންސައްތަ އާއި 50 އިންސައްތަ އާއި ދެމެދު ހުންނަ ބާވަތްތައް ބެލެވިފައިވަނީ އެންމެ އިތުބާރު ހުރި އަދި ގިނައިރު އޭގެ އަސަރު ހުންނަ ތަކެތި ކަމަށެވެ.\nމަދިރި ލޯޝަން/ ކްރީމް އަދި ސްޕްރޭ ތަކަކީ އެތައް ތަޙްލީލު ތަކެއް ކުރެވި، އެތަކެތީގެ ރައްކާތެރިކަން ޔަގީން ކުރެވިފައިވާ ތަކެއްޗެވެ. އެހެނަސް ބޭނުންކުރާ ފަރާތުގެ ރައްކާތެރި ކަމަށްޓަކައި، އެތަކެތީގެ ލޭބަލްގައިވާ ގޮތަށް ބޭނުންކުރުމަކީ މުހިއްމުކަމެކެވެ.\nދަޅު، ފުޅި، ނާށި، އުނބުގަނޑު، ޓަޔަރު ފަދަ ފެންހަރުލާ ތަކެތި ނައްތާލާށެވެ. ކިތައްމެ ކުޑަ އެއްޗެއް ކަމުގައިވިޔަސް ފެންހަރުލާފައި ހުންނަނަމަ މަދިރި ބިސްއަޅާ އާލާވާނެއެވެ. މިސާލަކަށް ފުޅީގެ މައްޗާއި، މެޓާ ކާފައި އެއްލާލާ ޕްލާސްޓިކް ކަރުދާސް ކޮޅުގައި ވެސް ފެންހަރުލައި މަދިރި ބިސްއަޅައި އާލާވެފައި އެބަހުއްޓެވެ.\n(ނ) – އުދުހޭ މަދިރިން ސަލާމަތްވުން: މިއީ މަދިރި ކޮންޓްރޯލްކޮށް މަދިރިން ޖެހޭ ބަލިތަކުން ރައްކާތެރިވުމުގެ މަސައްކަތުގެ ތެރެއިން އެންމެ އުނދަގޫ އަދި ނަތީޖާ އެންމެ ކުޑަ މަސައްކަތެވެ.


dhasvaaruge badhalugai "heyvahlaa" programme fashaifi\nދަރިވަރުންނަށް ހުނަރު ދަސްކޮށްދިނުމަށް ކުރިން ހިންގަމުން އައި ދަސްވާރު ޕްރޮގްރާމްގެ ބަދަލުގައި “ހޭވައްލާ”ގެ ނަމުގައި އާ ޕްރޮގްރާމެއް ސްކޫލުތަކުގައި ފަށައިފި އެވެ.\nރ. އުނގޫފާރުގައި ބޭއްވި ރަސްމިއްޔާތުގައި މި ޕްރޮގްރާމް ފައްޓަވައިދެއްވީ ނައިބު ރައީސް ފައިސަލް ނަސީމެވެ. މީގެ ހަ އަހަރު ކުރިން 2014 ގައި ފެށި ދަސްވާރު ޕްރޮގްރާމް ހުއްޓާލީ އެ ޕްރޮގްރާމް ކުރިއަށް ގެންގޮސްފައި ވަނީ އެކަށީގެންވާ ގޮތަށް އެ ޕްރޮގްރާމް ހިންގާފައި ނުވާތީ ކަމަށް އެޑިއުކޭޝަން މިނިސްޓްރީން ވަނީ މީގެ ކުރިން ބުނެފަ އެވެ.\nމިރަސްމިއްޔާތުގައި ނައިބު ރައީސް ފައިސަލް ވިދާޅުވީ ދަރިވަރުން ޝައުގުވެރިވާ ދާއިރާއަކުން ކުރިއެރުމުގެ ފުރުސަތު ދިނުން މުހިއްމު ކަމަށެވެ. އަދި ދަރިވަރުންނަށް އެ ފުރުސަތު ދިނުމަށް ބެލެނިވެރިންނަށް އެ މަނިކުފާނު އިލްތިމާސްކުރެއްވި ކަމަށް ވެސް ރައީސް އޮފީހުން ބުންޏެވެ.\nއެޑިއުކޭޝަން މިނިސްޓްރީން އިސްނަގައިގެން ރާއްޖޭގެ 20 ސްކޫލެއްގައި ފެށި ހޭވައްލާ ޕްރޮގްރާމުގައި 250 ދަރިވަރުން މިހާތަނަށް ބައިވެރިވެފައިވެ އެވެ\nމަސައްކަތްތެރި ޖީލެއް އުފެއްދުމުގެ މުހިއްމުކަން ފާހަގަކުރައްވަމުން، މި ކަމަށް މި ސަރުކާރުން ވަރަށް ބޮޑު އިސްކަމެއް ދޭ ކަމަށް ނައިބު ރައީސް ވިދާޅުވި އެވެ.\nސާނަވީ ތައުލީމު ނިންމުމަށް ފަހު މަތީ ސާނަވީ ތައުލީމު ފެށުމުގެ ކުރިން ދަރިވަރުންނަށް ލިބޭ ހަތަރު މަސް ދުވަހުގައި މި ޕްރޮގްރާމުގައި ބައިވެރިވާ ދަރިވަރުންނަށް އެކި ހުނަރުތައް ދަސްކޮށްދޭނެ އެވެ. އޭގެ ތެރޭގައި، ވަޑާންކުރުމާއި ފަހަން ދަސްކޮށްދިނުން ހިމެނެ އެވެ.\nމީގެ އިތުރުން ތަފާތު އިންޓާންޝިޕް ޕްރޮގްރާމްތަކުގައި ބައިވެރިވުމުގެ ފުރުސަތާއި އެހެނިހެން ހުނަރުތައް ވެސް މި ޕްރޮގްރާމްގެ ދަށުން ދަރިވަރުންނަށް ދަސްކޮށްދޭނެ އެވެ.


ލޯކަލް ކައުންސިލް އަދި ޑަބްލިއުޑީސީ ގެ އިންތިޚާބާއި ގުޅޭ ނޫސް ބަޔާން - The President's Office\n11 އޭޕްރިލް 2021، ރިފަރެންސް: 2021-003\nލޯކަލް ކައުންސިލް އިންތިޚާބުގައި ސިޓީ ކައުންސިލް، އަތޮޅު ކައުންސިލް، ރަށު ކައުންސިލް، އަދި ޑަބްލިއުޑީސީ ގެ ގޮނޑިތަކަށް ވާދަކުރައްވާ ކާމިޔާބީ ހޯއްދެވި ހުރިހާ ކެނޑިޑޭޓުންނަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް މަރުޙަބާ ދަންނަވައެވެ. މި އިންތިޚާބުން ހޮވިވަޑައިގެންނެވި އެންމެހައި ފަރާތްތަކާއިއެކު ލާމަރުކަޒީ ނިޒާމުގެ ތެރެއިން ރާއްޖޭގެ އިދާރީ ދާއިރާތައް ހިންގުމުގައި އެފަރާތްތަކުގެ ފުރިހަމަ އެއްބާރުލެއްވުން ލިބޭނެކަމަށް އެމަނިކުފާނު އުންމީދުކުރައްވައެވެ.\nމި އިންތިޚާބުގައި ރައްޔިތުން ލީ ވޯޓާއި، ރައްޔިތުންގެ އިޙްސާސްތައް ފުރިހަމައަށް ސަރުކާރުން ބަލައިގަނެ، އަދި، ރައްޔިތުންގެ ވިންދާ އެއްގޮތަށް ސަރުކާރުގެ ހިންގުން ކުރިއަށް ގެންދާނެކަމުގެ ފުރިހަމަ ޔަޤީންކަން އަރުވައެވެ.


ޑރ. ބިލާލް ފިލިޕްސް ރާއްޖެ ގެންނަން ނުފެނޭ: ރައީސް ނަޝީދު\nޟަމްރަތު އަޙްމަދު 18 ފެބްރުއަރީ 2020\nމަޝްހޫރު ޢިލްމުވެރިޔާ ބިލާލް ފިލިޕްސް ރާއްޖެ ގެންނަވަން ފެނިވަޑައި ނުގަންނަވާ ކަމަށް ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު ވިދާޅުވެއްޖެއެވެ. ބިލާލް ފިލިޕް ރާއްޖެ ގެންނަވަން ފެނިވަޑައި ނުގަންނަވާ ސަބަބެއް ކަމަށް ރައީސް ނަޝީދު ވިދާޅުވެފައިވަނީ އިސްލާމީ ގިނަ މުޖުތަމަޢުތަކުން ފިލިޕްސް ގެ ދީނީ ނަސޭޙަތްތައް ބަލައިނުގަތުމެވެ.\n"ޑރ. ފިލިޕްސް އަކީ ދީނީ ހެޔޮލަފާ ނަސޭޙަތް ދެއްވާ ބޭފުޅެއްގެ ގޮތުގައި ގިނަ އިސްލާމީ މަޖުތަމަޢުތަކުން ބަލައެއް ނުގަނޭ. އެބޭފުޅާ ރާއްޖެ ގެންނާކަމަށް ނުފެނޭ،" ރައީސް ނަޝީދު ކުރައްވާފައިވާ ޓުވީޓެއްގައި ވިދާޅުވެފައިވެއެވެ.\nއެމަނިކުފާނު ކުރިން ރައްޔިތުންގެ މަޖިލީހުގެ ނާއިބު ރައީސް އީވާ ޢަބްދުﷲ ވެސް ވަނީ ޑރ. ބިލާލް ފިލިޕްސް ރާއްޖެ ގެންނަވަން ފެނިވަޑައިނުގަންނަވާ ކަމަށް ވިދާޅުވެ ޓުވީޓު ކުރައްވައިފައެވެ.\nފިލިޕްސް ރާއްޖެ ވަޑައިގަންނަވަނީ ޔޫތުމިނިސްޓްރީގެ ދަޢުވަތަކަށެވެ. ޔޫތު މިނިސްޓަރ އަޙުމަދު މަހުލޫފް ވިދާޅުވެފައިވަނީ މާރިޗު މަހު 12 އިން 18 އަށް ޑރ. ބިލާލް ފިލިޕްސް ރާއްޖެއަށް ޒިޔާރަތް ކުރައްވާނެ ކަމަށެވެ.\nޑރ. ބިލާލް ފިލިޕްސް ރާއްޖެ ގެންނަވަން ފެނިވަޑައި ނުގަންނަވާ ކަމަށް ވިދާޅުވެ ރައީސް ނަޝީދު ޓުވީޓު ކުރެއްވުމުން ދީނީ ޢިލްމުވެރިޔާ ޑރ. މުޙައްމަދު އިޔާޒު ވަނީ ރައްދުދެއްވަވައިފިއެވެ. "ދީނީ ނަސޭޙަތް ރަނގަޅު ގޮތުގައި ދެއްވާ ބޭފުޅުންނާއި އެ ނޫން ބޭފުޅުން ވަކިކުރައްވަން އެނިގިވަޑައިގަންނަވާ ވަރަށްވުރެ މަނިކުފާނުގެ ލާދީނީކަން ބޮޑު. ނޭނގޭ ވާހަކަ ނުދައްކަވާ މަޑުން ހުންނެވޭތޯ ބައްލަވާ. ފަތަށް ވެސް ލިޔުއްވާނީ އެގޮތަށް،" ޑރ. އިޔާޒު ކުރައްވާފައިވާ ޓުވީޓެއްގައި ވިދާޅުވެފައިވެއެވެ.\nއަރުޝީފަށް ނެގީ 18/02/2020 20:08\nއެންމެފަހުން އަޕްޑޭޓްކުރީ 18/02/2020 20:08\nކޮވިޑް-19: އައްޑޫ ފުލޫ ކުލިނިކް މާދަމާ ހެދުނުން ފެށިގެން ހަވީރަށް ބަންދު\nޟަމްރަތު އަޙްމަދު 16 މިނެޓު ކުރިން\nމަރުވި މީހުންގެ އަދަދު ލައްކައިން މައްޗަށް، ހާލަތު ވަނީ ގޯސް\nކަރަންޓީނު މަރުކަޒުތައް އިތުރުކުރަން މަޝްވަރާ ކުރަނީ


އައި.ޔޫ.އެމް ގެ “އިޤްރަ” ބުކްފެއަރ މިފަހަރު ވަރޗުއަލްކޮށް | Sandhaanu\nއައި.ޔޫ.އެމް ގެ “އިޤްރަ” ބުކްފެއަރ މިފަހަރު ވަރޗުއަލްކޮށް\nނޮވެމްބަރ 24, 2020\nދިވެހިރާއްޖޭގެ އިސްލާމިކް ޔުނިވަރސިޓީ ގެ ބުކްފެއަރ “އިޤްރަ” ވަރޗުއަލްކޮށް ބޭއްވުމަށް ތައްޔާރުވެއްޖެއެވެ.\nވަރޗުއަލްކޮށް މިބުކްފެއަރ ބާއްވަނީ އެކަމަށް ޙާއްސަ ވެބްސައިޓެއް މެދުވެރި ކޮށެވެ.\nއެކަމަށް ޙާއްސަކޮށް ތައްޔާރުކުރި މި ވެބްސައިޓް މިހާރުވަނީ އިފްތިތާޙް ކޮށްފައެވެ. މިވެބްސައިޓް އިފްތިތާޙް ކޮށްދެއްވައިފައިވަނީ އައި.ޔޫ.އެމްގައި ބޭއްވުނު ރަސްމިއްޔާތެއްގައި އެ ޔުނިވަރސިޓީގެ ވައިސް ޗާންސެލަރ ޑރ އިބްރާހިމް ޒަކަރިއްޔާ މޫސާއެވެ. މި ވެބްސައިޓް އިފްތިތާޙްކޮށްދެއްވީ އެ ޔުނިވަރސިޓީގެ ވައިސް ޗާންސެލަރ ޑރ. އިބްރާހިމް ޒަކަރިއްޔާ މޫސާއެވެ.\nވަރޗުއަލްކޮށް ބޭއްވުމަށް ހަމަޖެހިފައިވާ މި ބުކްފެއަރ އޮންނާނީ އަންނަ މަހުގެ 1 އިން 10 އަށެވެ. ވޭތުވެދިޔަ އަހަރުތަކުގައި މި ބުކްފެއަރ އެ ޔުނިވަރސިޓީގައި ބޭއްވި ނަމަވެސް ކޯވިޑް-19 ގެ ސަބަބުން ބުކްފެއަރ މިފަހަރު ބާއްވަން ހަމަޖައްސާފައިވަނީ ވަރޗުއަލްކޮށެވެ. އަދި މިއީ ރާއްޖޭގައި މިފަދަ ގޮތަކަށް ކުރިއަށް ގެންދާ ފުރަތަމަ ފަހަރުކަމަށް އައިޔޫއެމް އިން މަޢުލޫމާތު ދެއްވައެވެ. މި ފަހަރުގެ ބްކު ފެއަރގެ ޝިއާރަކީ ‘އެކްސްޕްލޯރ ދަ ވަރޗުއަލް ބުކު ސެލްފް” އެވެ\nބުކްފެއަރގެ ވެބްސައިޓް ލޯންޗް ކުރުމަށް ބޭއްވި ރަސްމިއްޔާތުގައި ޔުނިވަރސިޓީގެ ވައިސް ޗާންސެލަރ ޑރ އިބްރާޙިމް ޒަކަރިއްޔާ މޫސާ ވިދާޅުވީ ދިވެހިންނަކީ ފޮތްކިޔުމަށް ޝައުގުވެރި ބަޔަކަށް ވާތަން ދުށުމަކީ އުއްމީދުކުރައްވާ ކަމެއްކަމަށާއި އެކަން ކުރުމަށް ޔުނިވަރސިޓީތަކުގެ ދައުރު މުހިއްމުކަމަށެވެ.\n“އިޤްރާ” ބުކް ފެއަރ ކުރިއަށް ގެންދިޔުމަށްޓަކައި ވެބްސައިޓެއް އިފްތިތާހް ކުރުން. ފޮޓޯ:އައި.ޔޫ.އެމް\nމި ފެއަރގައި މިހާތަނަށް ރަޖިސްޓްރީ ވެފައި ވަނީ އިސްލާމިކް މިނިސްޓްރީ އާއި ނޮވެލްޓީ އާއި އަޝްރަފީ ބުކްޝޮޕާއި އެމް7 ބުކްޝޮޕްއެވެ. އަދި މޯލްޑިވްސް ލޯ އިންސްޓިޓިއުޝަންގެ އިތުރަށް އަމިއްލަ ފަރާތްތަކުންވެސް ބައިވެރިވެއެވެ.\nވަރޗުއަލްކޮށް ކުރިއަށްގެންދާ މި ބުކް ފެއަރގައި ކުރިއަށްގެންދާ ހުރިހާ ހަރަކާތްތަކީ ހުރިހާ އުމުރުފުރައިގެ މީހުންނަށްވެސް ބައިވެރިވެވޭނެ ހަރަކާތްތަކެއްކަމަށް އައިޔޫއެމްއިން ވިދާޅުވެއެވެ. އަދި ބުކްފެއަރ އަށް ޒިޔާރަތް ކުރާ މީހުންނަށް އަގުހެޔޮކޮށް ފޮތް ގަތުމުގެ ފުރުޞަތުވެސް ލިބިގެންދެއެވެ.\nމީގެ އިތުރުން ސައިން ލޭންގުއޭޖާއިއެކު ވާހަކަ ކިޔާދިނުމާއި ޕެނަލް ޑިސްކަޝަންތަކާއި މައުލޫމާތު ދިނުމުގެ ހަރަކާތްތައް ކުރިއަށް ގެންދިޔުމަށް ހަމަޖެހިފައިވެއެވެ. ފެއަރ އަށް ޒިޔާރަތް ކުރާ ބޭފުޅުނަށް ފޮތް ކިޔުމުގެ މުބާރަތާއި ލިޔުމުގެ މުބާރާތްތަކުގައި ބައިވެރިވެވޭނެކަމަށް އައިޔޫއެމް އިން ވިދާޅުވެއެވެ.


ތައިލެންޑުގެ ޖީޑީޕީ ފުރަތަމަ ކުއާޓަރުގައި ދަށަށް؟ ތައިލެންޑުގެ ޖީޑީޕީ ފުރަތަމަ ކުއާޓަރުގައި ދަށަށް؟\nތައިލެންޑުގެ ސުވަރނަބޫ އެއަރޕޯޓު / ޒިންބާބުވޭގެ ޢާއިލާއެއް3މަސް އެއަރޕޯޓުގައި ހޭދަކުރި\nކޯވިޑްގެ ބަލިމަޑުކަމުގެ ސަބަބުން ފަތުރުވެރިކަން ހީނަރުވެ ތަކެތި ބޭނުންކުރާވަރު މަދުވުމުގެ ސަބަބުން ތައިލޭންޑުގެ އިޤްޠިޞާދު އަހަރުގެ ފުރަތަމަ ކުއާޓަރުގައި ދަށްވެދާނެކަމަށް ރޮއިޓަރސްގެ ޕޯލަކުން ދައްކައިފިއެވެ.\nފަތުރުވެރިކަމަށް ވަރަށް ބޮޑަށް ބަރޯސާވެފައި އޮންނަ ދެކުނު އޭޝިއާގެ ދެވަނައަށް އެންމެ ބޮޑު އިޤްޠިޞާދު ކަމަށްވާ ތައިލޭންޑުގެ އިޤްޠިޞާދު މިދިޔަ އަހަރުގެ ފުރަތަމަ ކުއާޓަރުގައި ވަނީ 3.3 އިންސައްތައަށް ދަށްވެފައެވެ. އަދި ފަހު ކުއާޓަރުގައި 4.2 އިންސައްތައަށް ދަށްވެފައިވާކަމަށްވެސް ޕޯލުން ވަނީ ދައްކާފައެވެ. މީގެ އިތުރުން މިދިޔަ އަހަރުގެ ފަހު ކުއާޓަރުގައި ތައިލޭންޑުގެ ޖީޑީޕީ 1.3 އިންސައްތައިގައި ހުރި ނަމަވެސް މާރިޗް ކުއާޓަރުގައި 0.8 އިންސައްތައިގެ ދަށްވުމެއް ޖީޑީޕީއަށް އަންނާނެކަމަށް ވަނީ ލަފާކޮށްފައެވެ.\nކޯވިޑްގެ ބަލިމަޑުކަން އޭޕްރީލްމަހު އަނެއްކާވެސް ފެތުރެން ފަށާފާވާއިރު ތައިލޭންޑުގެ ތިންބައިކުޅަ ދެބައި މީހުންނަށް ވަނީ ވައިރަސްގެ އަސަރުކޮށްފައެވެ. މީގެ ސަބަބުން ފަތުރުވެރިންނަށް ހުޅުވާލަން ތައްޔާރުވަމުންދިޔަ ތައިލޭންޑުގެ ފަތުރުވެރިކަމާއި ގުޅޭ ގިނަ ކަންތައްތަކެއް ވަނީ ލަސްކުރަންޖެހިފައެވެ. ނަމަވެސް އިޤްޠިޞާދީ މާހިރުން ލަފާކުރާގޮތުގައި މުޅި އަހަރުގެ އިޤްޠިޞާދަށް ބަލާއިރު 2.1 އިންސައްތައިގެ ކުރިއެރުމެއް އަންނާނެއެވެ. މިދިޔަ އަހަރު ވަނީ 6.1 އިންސައްތައިގެ ދަށްވުމެއް މުޅި އަހަރަށް ލިބިފައެވެ. ބަލިމަޑުކަމާއި ވެކްސިން ދެވޭލެއް މަދުކަމުން މާހިރުން ވަނީ އެމީހުންގެ ލަފާކުރުން ވަރަށްބޮޑަށް ދަށްކޮށްފައެވެ.\nއޭޝިއާ ޕްލަސް ސެކިއުރިޓީގެ މާހިރު ވިދާޅުވާ ގޮތުގައި ފުރަތަމަ ކުއާޓަރަށްވުރެ ދެވަނަ ކުއާޓަރުގެ ދަށްވުން ބޮޑުވާނެއެވެ.\nބަލިމަޑުކަމުން އަރައިގަތުމަށް އެހީއެއްގެ ގޮތުން ތައިލޭންޑުގެ ކެބިނެޓުން ވަނީ މި މަހުގެ ކުރީކޮޅުގައި 8.13 ބިލިއަން ޑޮލަރުގެ ރިލީފް ޕެކޭޖެއް އާންމުނަށް ދިނުމަށް ފާސްކޮށްފައެވެ.\nއެކްސްޕޯޓް އިތުރުކޮށް ފިސިކަލް ތްރަސްޓްގެ ސަބަބުން ކޮންމެވެސް ވަރެއްގެ އާރޯކަމެއް އިޤްޠިޞާދެއް އައިނަމަވެސް އިޤްޠިޞާދު ކުރިން ހީކުރިވަރަށްވުރެ ރަގަޅުނުވާނެކަމަށް ޑީބީސްގެ މާހިރު ރާދިކާ ރާއޯ ވިދާޅުވިއެވެ.\nނޭޝަނަލް އިކޮނޮމިކް އެންޑް ސޯޝަލް ޑިވެލޮޕްމަންޓް ކައުންސިލުން ކުރިން މިއަހަރަށް ޖީޑީޕީ ލަފާކޮށްފައިވަނީ 2.5 އިންސައްތައާއި 3.5 އިންސައްތައާއި ދެމެދުގެ އަދަދަކަށް އިތުރުވާނެކަމަށެވެ. އައު ލަފާކުރުންތައް ހޯމަދުވަހު އާންމުކުރާނެކަމަށް ޚަބަރުތައް ބުނެއެވެ.